
ΝΕΑ 
ΑΝΑΤΟΛΗ 


Προλετάριοι όλων των χωρών, 
καταπιεζόμενα έθνη και λαοί ενωθείτε! 



“Από τη στάχτη του 8α 
ξαναγεννηθεί το ΚΚΕ” 

ΤΟ ΕΥΝΛΡΟΜΟ 
ΤΩΝ ΓΚΑΙΜΠΕΛΕ 
ΤΩΝ ΒΑΛΚΑΝΙΩΝ 


Η εκστρατεία του σοσιαΑφασιομού 
ενάντια στο απεμπϋουτισμένο ουράνιο 


ΑντισταΘείτε στον Γκαίμπελς 


Οι σοσιαλφασίστες για να πετύχουν τους στό¬ 
χους τους φοβίζουν και πανικοβάλλουν το λαό. 
Ήδη ταλαιπωρούν πρακτικά χιλιάδες και δεκά¬ 
δες χιλιάδες ανθρώπους, φοιτητές και στρα¬ 
τιώτες στο Κόσοβο και τη Σερβία, τις οικογέ¬ 
νειες τους, καθώς και εκατοντάδες χιλιάδες 
ανθρώπους στη βόρεια Ελλάδα. 

Γι’ αυτές τις εγκληματικές εμπλουτισμένες 
σε ψέμμα προπαγανδιστικές βόμβες η κλίκα 
Σημίτη-Λαλιώτη-Γ. Παπανδρέου, το ψευτοΚ- 
ΚΕ, ο ΣΥΝ και πάνω απ’ όλους ο Γκαίμπελς 
Κωνσταντόπουλος δεν πληρώνουν ποτέ. 

Που είναι οι δημοκράτες επιστήμονες, οι τί¬ 
μιοι δημοσιογράφοι και δημοσιολόγοι να τους 
απαντήσουν; Γιατί τέτοια δειλία; 

Δεν μπορούν να πουν στον κόσμο για να η¬ 
συχάσει ότι η ραδιενέργεια του απεμπλουτι- 
σμένου ουρανίου δεν μπορεί καν να περάσει το 
δέρμα, ότι είναι μικρότερη κατά 60% από εκεί¬ 


νη στην οποία εκτίθεται κανείς αν κάτσει πάνω 
σ’ ένα μεγάλο βράχο όπου υπάρχει κοίτασμα φυ¬ 
σικού ουρανίου, δηλαδή πρακτικά εντελώς ανώ¬ 
δυνη; Ότι δεν είναι γι’ αυτό το λόγο ραδιενεργό 
όπλο; Ότι οι βλάβες που προκαλεί είναι μόνο όταν 
χτυπάει σ’ ένα θώρακα τανκς και εκρήγνυται γιατί 
τότε βράζει στους 5000 βαθμούς και γίνεται ένα 
τοξικό σώμα, και ότι μόνο τότε βλάπτει σαν τοξι- 
κό και όχι σα ραδιενεργό; 

Δεν μπορούν να πουν και να επιμεΐνουν ότι από 
αυτό το τοξικό υλικό μπορούν να βλαφτούν μόνο 
οι στρατιώτες που είναι μέσα στο τανκς, αν και ο 
μεγάλος κίνδυνος γι’ αυτούς δεν είναι η τοξικό¬ 
τητα αλλά το να γίνουν κομμάτια από τα θραύ¬ 
σματα; Δεν μπορούν να φέρουν σαν τεράστιο δείγμα 
της απάτης ότι οι πιο εκτεθειμένοι άνθρωποι από 


συνέχεια στη σελ. 4 


Ο ι σοσιαλφασίστες έχουν αποχαλινωθεί και π 
εξουσία τους οτα Μ ΜΕ έχει γίνει συντριπτική. 
Με επικεφαλής το σκληρό ηγεμονικό πυρήνα, 
ψευτοΚΚΕ - ΣΥΝ στην πολιτική και τον ΣΚΑΙ και μερι¬ 
κές εφημερίδες οτα ΜΜΕ είναι σε θέση να οργανώ¬ 
νουν έναν προπαγανδιστικό μεσαίωνα που να παρα¬ 
σέρνει στο διάβα του όλες τις τάσεις της άρχουοας 
τάξης και όλα τα άλλα μμε. Μέσα σε λίγες ώρες και 
οε λίγες μέρες "απόδειξαν" τώρα ότι τα Βαλκάνια 
είναι άρρωστα από τις νατοϊκές βόμβες απεμπλουτι- 
ομένου ουρανίου, όπως, "απόδειξαν" λίγες μέρες πριν 
ότι η Τουρκία έχει τις πιο βάρβαρες φυλακές του 
κόσμου και όπως "απόδειξαν" λίγους μήνες πριν ότι ο 
Σφηνιάς και όχι οι πλοίαρχοι έφταιγαν για το ναυάγιο 
του "Σάμινα". 


Σε όλες αυτές τις περιπτώσεις 
ο ΣΥΝ και το ψευτοΚΚΕ με κοινό 
ηγέτη τους τον Γκάιμπελς Κων- 
σταντόπουλο, έκαναν απλά τη δου¬ 
λειά τους. Δεν υπάρχει τίποτα να 
προσάψει κανείς σ’ αυτά τα αφο- 
σιωμένα και έμπειρα τσιράκια του 
Κρεμλίνου. Το πρόβλημα είναι με 
το χαρακτήρα της υπόλοιπης α¬ 


στικής τάξης, ιδιαίτερα με το χα¬ 
ρακτήρα των πολιτικών, των δη- 
μοσιολόγων, και των επιστημόνων 
της, που διαλύονται, παραλύουν, υ¬ 
ποκύπτουν και συχνά ακολουθούν 
αυτό το ρεύμα ικετεύοντας για συ- 

συνέχεια στη σελ. 4 


ΤΑ ΛΙΠΑΣΜΑΤΑ ΔΙΑΔΗΛΩΝΟΥΝ 
ΣΤΟ ΚΕΝΤΡΟ ΤΟΥ ΠΕΙΡΑΙΑ 


Τ ο Σαββάτο 6 Ιανουάριου οι άνεργοι των Λίπασμά 
των μαζί με την Επιτροπή Σωτηρίας πραγματο¬ 
ποίησαν συγκέντρωση διαμαρτυρίας στο λιμάνι του 
Πειραιά ενάντια στο άδικο κλείσιμο του εργοστασίου 
και την αδιαφορία του κράτους για την αποκατάστασή 


τους. 

ΓΙΑ ΤΗ ΣΥΓΚΕΝΤΡΩΣΗ 

Περίπου εβδομήντα άνεργοι 
καθώς και μέλη της Επιτροπής 


Σωτηρίας συγκεντρώθηκαν σε 
απόσταση λίγων μέτρων από 
το σημείο όπου θα γινόταν η 
θρησκευτική τελετή για τη ρί¬ 


ψη του σταυρού στην οποία 
συμμετείχαν εκπρόσωποι της 
πολιτικής ηγεσίας και συγκε¬ 
κριμένα οι Στεφανόπουλος, 
Σημίτης, Λαλιώτης, Κακλα- 
μάνης, Κ. Καραμανλής και 
πολλοί βουλευτές από το ΠΑ- 
ΣΟΚ και τη ΝΔ. Οι άνεργοι 
ήθελαν από τη μια να δείξουν 
την αποφασιστικότητά τους 


και το μέγεθος της αγανάκτη¬ 
σής τους στις πολιτικές δυνά¬ 
μεις, και από την άλλη να ε¬ 
νημερώσουν και να ευαισθη¬ 
τοποιήσουν το λαό του Πειραιά 
και τα ΜΜΕ για το πρόβλημά 
τους. 

Οι άνεργοι παρατάχθηκαν 
μπροστά στην είσοδο της στο¬ 
άς του Πύργου του Πειραιά 


κρατώντας δύο πανό που έγρα¬ 
φαν: “Αποκατάσταση Τώρα” 
και “15 μήνες άνεργοι , Λιπά¬ 
σματα”. Ταυτόχρονα μοίραζαν 
προκήρυξη όπου εξηγούσαν 
την κατάστασή τους και τα αι- 
τήματά τους. Το σημείο της 


συνέχεια στη σελ. 2 






Σελίδα 2 


ΝΕΑ ΑΝΑΤΟΛΗ 


ΤΕΤΑΡΤΗ 10 ΓΕΝΑΡΗ 2001 


ΤΑ ΛΙΠΑΣΜΑΤΑ ΔΙΑΔΗΛΩΝΟΥΝ 
ΣΤΟ ΚΕΝΤΡΟ ΤΟΥ ΠΕΙΡΑΙΑ 


συνέχεια από τη σελ. 1 


συγκέντρωσης επιλέχτηκε ώ¬ 
στε αφενός να μπορούν οι συ¬ 
γκεντρωμένοι να κάνουν την 
παρουσία τους και να ακου¬ 
στούν, και αφετέρου να μην ε¬ 
μποδίσουν τον λαό του Πει¬ 
ραιά που ήθελε να παρακολου¬ 
θήσει τη θρησκευτική τελετή. 

Παρά όμως την προσεκτική 
επιλογή του σημείου ώστε να 
μη δημιουργηθούν προβλήμα¬ 
τα, ο επικεφαλής της Αστυνο¬ 
μίας του Πειραιά πλησίασε 
τους συγκεντρωμένους και 
τους είπε ότι πρέπει να διαλυ¬ 
θούν και να απομακρυνθούν. 
Αυτό δεν έγινε βέβαια δεκτό 
από τους συγκεντρωμένους. 
Την κρίσιμη αυτή στιγμή ύ¬ 
στερα από παρέμβαση του 
Προέδρου του Νομαρχιακού 
Συμβουλίου Πειραιά που συμ¬ 
μετείχε στη σύσκεψη στο Δη¬ 
μαρχείο Κερατσινίου (δες προ¬ 
ηγούμενο φύλλο Νέας Ανατο¬ 
λής) οι επικεφαλής της αστυ¬ 
νομικής δύναμης υποχώρησαν 
και συμφώνησαν με την ηγε¬ 
σία των εργαζομένων να μην 
φωναχτούν συνθήματα κατά 
την έναρξη της θρησκευτικής 
τελετής και μέχρι τη λήξη της, 
αλλά να φωναχτούν συνθήμα¬ 
τα πριν και μετά από αυτήν. 
Αυτή άλλωστε ήταν και η 
πρόθεση των συγκεντρωμέ¬ 
νων στο γενικό πλαίσιο του 
σεβασμού του θρησκευτικού 
αισθήματος των πολιτών του 
Πειραιά. 

Ο εκπρόσωπος των ανέργων 
άρχισε να ενημερώνει το λαό 
για το σκοπό της συγκέντρω¬ 
σης με ντουντούκα και οι ά¬ 
νεργοι φώναζαν με δυναμικό¬ 
τητα συνθήματα: “Κλείσαν 
κλείσαν τα Λιπάσματα ., γέμι¬ 
σαν τον Πειραιά ανέργους και 
χαλάσματα”, “Δουλειά, δου¬ 
λειά και όχι ανεργία”, “Τα 
ΜΜΕ και όλα τα κανάλια , ε¬ 
λάτε να προβάλλετε τα μαύρα 
μας τα χάλια”. 

Τα συνθήματα φωνάχτηκαν 
με ακόμα μεγαλύτερη δύναμη 
όταν οι επίσημοι παρέλασαν 
μπροστά από το σημείο της 
συγκέντρωσης για να κατευ- 
θυνθούν προς το σημείο της 
τελετής, και στη συνέχεια ό¬ 
ταν ακολούθησαν τον ίδιο δρό¬ 
μο επιστρέφοντας από το ση¬ 
μείο της τελετής, και ακού¬ 
στηκαν εκκωφαντικά ώστε να 


τους κάνουν να γυρίσουν το 
κεφάλι, και να τρέχουν να φύ¬ 
γουν από το θερμό σημείο σαν 
πρωταθλητές του βάδην. 

Ο σεβασμός που έδειξαν οι ά¬ 
νεργοι στα αισθήματα του λα¬ 
ού αποφεύγοντας να παρεμπο¬ 
δίσουν την τελετή με οποιον- 
δήποτε τρόπο κέρδισε τη συ¬ 
μπάθεια των ανθρώπων που 
στάθηκαν άφοβα στο πλάι τους 
διπλασιάζοντας τη δύναμή 
τους. Τα συνθήματα των ανέρ¬ 
γων ακούστηκαν από χιλιάδες 
ανθρώπους και όλος ο πολιτι¬ 
κός Πειραιάς συγκλονίστηκε 
από αυτά. 

Η ΣΗΜΑΣΙΑ ΤΗΣ 

ΣΥΓΚΕΝΤΡΩΣΗΣ ΓΙΑ 
ΤΟΝ ΑΓΩΝΑ ΤΩΝ 

ΛΙΠΑΣΜΑΤΩΝ 

Η συγκέντρωση αυτή ήταν 
η πρώτη σημαντική εκδήλω¬ 
ση προς τα έξω των ανέργων 
μετά από έναμισι χρόνο οπότε 
η επίσημη διοίκηση του σω¬ 
ματείου σταμάτησε κάθε κι¬ 
νητοποίηση. Ήταν αποτέλε¬ 
σμα μίας κλιμάκωσης αυτού 
του αγώνα σε πολιτικό επίπε¬ 
δο που ξεκίνησε με τους δικα¬ 
στικούς αγώνες στα ελληνικά 
δικαστήρια, και τις προσφυγές 
στην Ευρώπη, συνεχίστηκε με 
την καταγγελία του πουλήμα¬ 
τος του Σωματείου και βρήκε 
για πρώτη φορά μία ευρεΐα πο¬ 
λιτική στήριξη από βουλευτές 
και παράγοντες της τοπικής 
και νομαρχιακής αυτοδιοίκη¬ 
σης στη σύσκεψη που έγινε 
στο Δημαρχείο Κερατσινίου 
ύστερα από παρέμβαση και πί¬ 
εση των ανέργων και της Επι¬ 
τροπής Σωτηρίας. 

Ανάλογης βαρύτητας ήταν η 
πορεία που είχε οργανωθεί 
προς την Πρότυπο από την Ε¬ 
πιτροπή Σωτηρίας επί διοίκη¬ 
σης Τσιρμούλα. Ήταν και η 
μοναδική πορεία των Λιπα- 
σματιωτών με την οποία α¬ 
σχολήθηκαν τα ΜΜΕ, αλλά 
πνίγηκε στον απόηχο του σει¬ 
σμού που έγινε την ίδια μέρα. 
Στη συνέχεια ο Τσιρμούλας 
διοργάνωσε αραιές, άνευρες 
συγκεντρώσεις χωρίς πολιτι¬ 
κό στόχο που είχαν χαρακτή¬ 
ρα εκτόνωσης του αγώνα των 
εργαζομένων και έφερναν την 
απομόνωση από το λαό αφού 
έπαιρναν τη μορφή του απο¬ 
κλεισμού των δρόμων, με απο¬ 
τέλεσμα να μην μπορούν να 
δημιουργήσουν το θέμα για το 


άδικο κλείσιμο και την απο¬ 
κατάσταση των εργαζομένων 
και να προσελκύσουν τα 
ΜΜΕ. Αυτή η τακτική έθαψε 
γι’ αρκετό καιρό, όχι όμως για 
πάντα τον αγώνα των Λιπα- 
σματιωτών. 

Οι εργαζόμενοι με τη συμπα¬ 
ράσταση της Επιτροπής Σω¬ 
τηρίας κατάλαβαν το πούλη¬ 
μα και τις ψεύτικες υποσχέσεις 
του Τσιρμούλα, κατάγγειλαν 
τη διοίκηση του Σωματείου 
και ξεκίνησαν τον αγώνά τους 
χωρίς αυτήν και εναντίον της. 
Μέχρι να απογυμνωθεί τελεί¬ 
ως ο Τσιρμούλας και να απο¬ 
καλυφθούν όλα τα ψέματα του 
για αποκατάσταση δεν μπο¬ 
ρούσε να οργανωθεί μία τέτοια 
εκδήλωση όπως αυτή του Πει¬ 
ραιά ακριβώς γιατί οι εργαζό¬ 
μενοι μέχρι τότε δεν ήθελαν να 
εναντιωθούν οριστικά στη διοί¬ 
κηση του σωματείου τους που 
τους εκβίαζε με θέσεις εργασί¬ 
ας, ανύπαρκτες τροπολογίες 
Λαλιώτη και ανύπαρκτα νομο¬ 
σχέδια. Από το σημείο αυτό της 
απογύμνωσής του χρειάστηκε 
να περάσει κάποιος χρόνος για 
να συσπειρωθούν οι δυνάμεις 
των εργαζομένων και να πιστέ¬ 
ψουν στη δυνατότητα ενός νέ¬ 
ου ξεκινήματος. Τώρα οι συνθή¬ 
κες ήταν ώριμες για να γίνει το 
ξεκίνημα αυτό. 

Η ανοδική πορεία του αγώ¬ 
να των ανέργων των Λιπα¬ 
σμάτων οφείλεται στο ότι αυ¬ 
τή τη φορά οι εργαζόμενοι 
κουβαλάνε την πείρα των που¬ 
λημάτων που δοκίμασαν από 
το ΠΑΣΟΚ των Σημΐτη-Λα- 
λιώτη, από το λεγόμενο ΚΚΕ 
που με το δήμαρχο του Μπεά- 
ζογλου έβαλε την ταφόπλακα 
στο εργοστάσιο χωρίς να 
ενδιαφερθεΐ για την τύχη των 
ανέργων που δημιουργήθη- 
καν, όλων των κομμάτων που 
θέλησαν ή συμφώνησαν με το 
κλείσιμο του εργοστασίου και 
αθέτησαν οποιαδήποτε δέ¬ 
σμευση για αποκατάσταση 
των εργαζομένων, και ενός σω¬ 
ματείου που αποτελούνταν α¬ 
πό κρατικούς συνδικαλιστές 
και συνδικαλιστές όλων των 
κομμάτων. 

Η πείρα αυτή τους δίνει ε¬ 
μπιστοσύνη στις δυνάμεις τους 
και τους ενώνει ακόμα περισ¬ 
σότερο με τους συμπαραστά¬ 
τες της Επιτροπής Σωτηρίας. 
Ταυτόχρονα τους δείχνει τη 
σωστή κατεύθυνση για τον α¬ 
γώνά τους μέσα από την ενό¬ 
τητά που βρήκαν με τους άλ¬ 
λους εργαζόμενους και με το 
λαό ενάντια στο καθεστώς της 
αποβιομηχάνισης. Κεντρικός 
μοχλός γι’ αυτή την ενότητα 


είναι η νομοθετική ρύθμιση για 
την αποκατάστασή τους που 
αποτελεί ασπίδα προστασίας 
για όλους τους εργαζόμενους 
απέναντι στην κατεδαφιστική 
πολιτική. 

Αυτό το καθεστώς των πο¬ 
λιτικών δυνάμεων που εκφρά¬ 
ζει αυτή την πολιτική προσπα¬ 
θεί να πνίξει και να αποδυνα¬ 
μώσει τον αγώνα των εργαζό¬ 
μενων επιβάλλοντας τον απο¬ 
κλεισμό από τα ΜΜΕ. Για να 
μπορέσουν να απευθυνθούν σ’ 
αυτό το χώρο των ΜΜΕ, οι 
συγκεντρωμένοι μοίρασαν 
προκήρυξη με συγκεκριμένο 
κάλεσμα προς τους δημοσιο¬ 
γράφους και τους εργαζόμε¬ 
νους των ΜΜΕ, ενώ και με 
σύνθημα που φώναξαν τους 
κάλεσαν να δώσουν προβολή 
στην εκδήλωσή τους. Παρ’ ολ’ 
αυτά όλα τα ΜΜΕ κρατήθη¬ 
καν μακριά από τη συγκέ¬ 
ντρωση που αποτελούσε εκεί¬ 
νη τη στιγμή ένα γεγονός τε¬ 
ράστιας πολιτικής σημασίας. 
Μάλιστα στα πλάνα που προ¬ 
βλήθηκαν αργότερα από τον 
Πειραιά, δεν υπήρχε λήψη του 
κόσμου που παρακολουθούσε 
την τελετή, αλλά μόνο των ε¬ 
πισήμων ώστε να μην υπάρχει 
ούτε μία εικόνα από τη συγκέ¬ 
ντρωση. Ακόμα και το τηλε¬ 
οπτικό κανάλι δΕνΕΝ X που 
πρόβαλε τη σύσκεψη στο Δη¬ 
μαρχείο, δεν έδωσε τηλεοπτι¬ 
κή κάλυψη στο γεγονός. Την 
ίδια στιγμή προβαλλόταν για 
μία πορεία μία ασήμαντη δια¬ 
μαρτυρία λίγων ανθρώπων για 
τα σκουπίδια στην Αθήνα. 

Για την απομόνωση της φω¬ 
νής των Λιπασματιωτών έχει 
δοθεί σαφή πολιτική εντολή ό¬ 
χι μόνο από την κυβέρνηση, 
αλλά και από όλα τα κόμματα 
που επηρεάζουν με τον ένα ή 
τον άλλον τρόπο τα ΜΜΕ. Αυ¬ 
τό που για τις δυνάμεις του κα¬ 
θεστώτος είναι περίπατος, δη¬ 
λαδή η πρόσβαση στα ΜΜΕ 
για οποιοδήποτε θέμα, για ο¬ 
ποιαδήποτε κίνηση όσο ασή¬ 
μαντη κι αν είναι αρκεί να κα¬ 
θοδηγείται από το λεγόμενο 
ΚΚΕ ή από τον ΣΥΝ ή από κά¬ 
ποια ομάδα του ΠΑΣΟΚ ή της 
ΝΑ, για τους Λιπασματιώτες 
είναι ένας άθλος. Ακόμα και 
αν οι άνεργοι προσφύγουν στο 
έσχατο μέσο της χρησιμοποί¬ 
ησης κάποιας βίαιης μορφής 
αγώνα, η βία αυτή δεν θα μεί¬ 
νει ατιμώρητη όπως συμβαί¬ 
νει με την αντίστοιχη βία των 
καθεστωτικών κομμάτων. Για 
παράδειγμα έχει κριθεΐ δικα¬ 
στικά ότι ένα γιαούρτι που έ¬ 
φαγε στο πρόσωπο ο Αρσένης 
αποτελεί μορφή ιδεολογικής 


διαμαρτυρίας και γι’ αυτό δεν 
τιμωρείται ποινικά. Αν ένας 
Λιπασματιώτης γιαούρτωνε 
τον Λαλιώτη, τότε το γιαούρ¬ 
τι θα περνούσε πιθανότατα α¬ 
πό τη σφαίρα των ιδεών στη 
σφαίρα της πολύς συγκεκριμέ¬ 
νης ύλης που επιφέρει την πο¬ 
λύ συγκεκριμένη ποινή. 

Όμως οι άνεργοι έχουν ήδη 
πραγματοποιήσει έναν άθλο. 
Μετά από ενάμισι χρόνο ξα¬ 
ναγέννησαν τον αγώνα τους 
από τις στάχτες και προχωρούν 
πετυχαίνοντας στόχους. Στην 
Ευρώπη η υπόθεση τους ήδη 
εξετάζεται σε ανώτατο επίπε¬ 
δο, ενώ το ψήφισμα που πρό- 
κυψε από τη σύσκεψη στο Δη¬ 
μαρχείο Κερατσινίου έχει ήδη 
συγκεντρώσει τη στήριξη μί¬ 
ας σημαντικής μερίδας βου¬ 
λευτών του ΠΑΣΟΚ, της ΝΑ 
και παραγόντων της αυτοδιοί¬ 
κησης που εκφράστηκε και 
στη συγκέντρωση του Πειραιά 
όπως αναφέρουμε παραπάνω. 

Τώρα οι εργαζόμενοι αρχί¬ 
ζουν να δείχνουν τη δύναμή 
τους και να επιβάλουν την πα¬ 
ρουσία τους και στην πολιτι¬ 
κή ζωή και στα ΜΜΕ. Ο α¬ 
γώνας θα συνεχιστεί με μεγα¬ 
λύτερη ένταση και από τους 
εργαζόμενους και από την Ε¬ 
πιτροπή Σωτηρίας ανοΐγοντας 
το δρόμο για νέες νίκες. 


Παρακαλούμε τους 
αναγνώστες μας 
να στέλνουν 
τα γράμματά τους 
στην Τ. Θυρίδα 8371, 
Τ.Κ. 10010 

Για τις οικονομικές σας 
ενισχύσεις 
χρησιμοποιήστε 
το νέο λογαριασμό μας 
στην Εθνική Τράπεζα: 
160/764962-29 
ή την Τ.Θ. 8371 
Τ.Κ. 10010 
στο όνομα 
Κ. Κούτελος 


ΝΕΑ ΑΝΑΤΟΛΗ 

15ήμερη εφημερίδα 
της ΟΑΚΚΕ 
Υπεύθυνος σύμφωνα 
με το νόμο 
Κώστας Κούτελος 
Χαλκοκονδύλη 35 
5ος όροφος 
Τ.Θ. 8371 

Τ.Κ. 100 10 Αθήνα 
Τηλ.-Φαξ. 5232553 
Ετήσια συνδρομή: 5.000 

Εξαμηνιαία: 2.500 

ΤΕΤΑΡΤΗ 10 ΓΕΝΑΡΗ 2001 


ΝΕΑ ΑΝΑΤΟΛΗ 


Σελίδα 3 


ΠΩΣ Η ΠΡΟΒΟΚΑΤΣΙΑ ΜΕ ΤΙΣ 
ΤΑΥΤΟΤΗΤΕΣ ΒΟΗΘΑΕΙ ΤΗ 
ΡΩΣΙΑ ΕΝΑΝΤΙΑ ΣΤΟ ΦΑΝΑΡΙ 


Η ρωσόδουλη κλίκα Σημίτη πετυχαίνει σε μια πρώτη φά 
ση τον αληθινό της στόχο που επεδίωκε με το πολιτι 
κό πραξικόπημα των ταυτοτήτων, δηλαδή να σύρει αρ¬ 
χικά και τελικά να υποτάξει τον εκκλησιαστικό σωβινισμό στη 
δίκιά της στρατηγική. Λέμε σε μια πρώτη φάση γιατί φαίνεται 
ότι τα σχέδια της κλίκας ήταν πολύ πιο σύνθετα και περιλάμ¬ 
βαναν την περικύκλωση-απομόνωση του γενικά δυτικόφιλου 
Βαρθολομαίου με απώτερο σκοπό την πτώση του. 


Ο τελευταίος μπήκε ηλιθίως στο 
μέτωπο των ταυτοτήτων σαν πο¬ 
λιτικός σύμμαχος του Σημίτη και 
σαν τέτοιος χρησιμοποιήθηκε στο 
έπακρο σαν δίαυλος για το χτύ¬ 
πημα του εθνικισμού και στο τέ¬ 
λος σαν προβοκάτορας για να πά¬ 
νε οι εθνικιστές της Εκκλησίας 
στη Ρωσία. “Η Εκκλησία της Ελ¬ 
λάδος παραδοσιακά στηρίζει τις ε¬ 
πιλογές τον Οικουμενικού Θρόνου 
λόγω των δεσμών αίματος. Το τε¬ 
λευταίο χρονικό διάστημα όμως η 
Εκκλησία της Ελλάδος “φλερτά¬ 
ρει” με όλες τις εκκλησίες, ακό¬ 
μη και τις σλαβικές, ενώ ορισμέ¬ 
νοι σύμβουλοι του κ. Χριστό¬ 
δουλου προσπαθούν να πείσουν 
τον Αρχιεπίσκοπο ότι πρέπει 
να συμμαχήσει με τον Πατριάρ¬ 
χη Μόσχας, τον οποίον χαρα¬ 
κτηρίζουν φίλο” ( Βήμα , 24/12/00- 
σημ. η υπογράμμιση δική μας). 

Αυτό είναι το επίτευγμα της πο¬ 
λιτικής προβοκάτσιας των ταυ¬ 
τοτήτων. Το πρόβλημα των ρωσό¬ 
φιλων ήταν η εθνικιστική άρνηση 
των “Καλλίνικων” να συνεργα¬ 
στούν με τη Ρωσία. Αυτή υπήρξε 
παραδοσιακά αντισλαβική αρχικά, 
αντικομμουνιστική μετέπειτα αλ¬ 
λά πάντως αντιρώσικη. Πράγμα 
που οφείλεται στο σχίσμα του 1833 
με το Φανάρι. Όταν ξέσπασε ο θρη¬ 
σκευτικός πόλεμος του 1821 και α- 
πέτυχε ο τσαρισμός να διατηρή¬ 
σει το ρώσικο καποδιστριακό κρά¬ 
τος στην Ελλάδα, η Ρωσία εμπό¬ 
δισε τη δημιουργία μιας ανεξάρ¬ 
τητης από τη Μόσχα ελληνικής 
ορθόδοξης Εκκλησίας. Τότε η πιο 
φωτισμένη μορφή της Αντιβασι- 
λείας του Όθωνα ο Μάουρερ μαζί 
με τον Αρχιμανδρίτη Θεόκλητο 
Φαρμακίδη κατάφεραν να αποσπά¬ 
σουν την ελληνική εκκλησία από 
την επιρροή της Μόσχας και να 
γίνει αυτοκέφαλη δηλ. θρησκευ¬ 
τικά και διοικητικά ανεξάρτητη. 
Εξαιτίας αυτής της αντίστασης ή¬ 
ταν που απέτυχε και η πρώτη 
σύγχρονη απόπειρα των ρωσόφι¬ 
λων με επικεφαλής τον Α. Παπαν- 
δρέου το 1987 να ελέγξουν τους πα¬ 
πάδες με το νόμο για την εκκλη¬ 
σιαστική περιουσία. Αρχιεπίσκο¬ 
πος τότε ήταν ο εθνικιστής Σερα¬ 
φείμ. 

Τούρα η Ρωσία έπρεπε οπωσδή¬ 
ποτε να συμμορφώσει αυτή την 
φράξια χτυπώντας την με τη μορ¬ 
φή του δήθεν ευρωπαίου και δυτι¬ 
κού Σημίτη. Οι δυτικόφιλοι αστοί 
δημοκράτες έτρεξαν αμέσως να 
εκδικηθούν την Εκκλησία για τη 
χρόνια καταπίεση τους από τον 
παπαδίστικο μεσαίωνα δίνοντας 
του τα πιο δυνατά χτυπήματα. Η 


κλίκα Σημίτη τους έβγαλε μπρο¬ 
στά γίνει πιστευτό ότι η πηγή του 
χτυπήματος ήταν η Δύση. Αλλά 
χρειαζόταν παράλληλα ένας Χρι¬ 
στόδουλος για να χτυπάει σταθε¬ 
ρά και με πρόγραμμα την άθεη ι- 
ντελιγκέντσια για να πείσει τους 
εθνικιστές ότι τους κυνηγάει η 
Δύση και όχι η Ρωσία και παράλ¬ 
ληλα να αμβλύνει, να καθυστερεί 
και να υπονομεύει τις αντιδράσεις 
των εθνικιστών. Γιατί οι Καλλί¬ 
νικος και Άνθιμος έλεγαν στην 
αρχή ότι οι ταυτότητες δεν είναι 
απαίτηση της Ευρώπης (πόσο μάλ¬ 
λον που η Ευρώπη τάχθηκε ευνοϊ¬ 
κά απέναντι τους όταν ζητήθηκε 
η γνώμη της), αλλά απαίτηση α¬ 
ποκλειστικά της κυβέρνησης Ση¬ 
μίτη. Οι ρωσόφιλοι χρειάζονταν πε¬ 
ρισσότερη πίεση και χρόνο. Κάπου 
εδώ είναι που μπαίνει ο Βαρθολο¬ 
μαίος και στις αρχές Αυγούστου 
μαζί με την τότε υφυπουργό εξω¬ 
τερικών Λάιου επισκέπτονται το 
χωριό “Ν. Μπελλογιάννης” των 
προσφύγων του ΑΣΕ στην Ουγγα¬ 
ρία. Σε μια περίλαμπρη τελετή οι 
αποστάτες τιάρα πια του ΑΣΕ υ¬ 
ποδέχονται τον Βαρθολομαίο. Οι ε- 
θνικιστές παπάδες οργίζονται και 
η σύγκρουση θα οξυνθεί παραπέρα. 
Στις 17-25 Οκτώβρη ο τελευταίος 
βρίσκεται στην Αθήνα παρά το γε¬ 
γονός ότι ο εκκλησιαστικός εθνι¬ 
κισμός δεν θέλει αυτή την επίσκε¬ 
ψη. Η κλίκα Σημίτη φροντίζει ώ¬ 
στε η άφιξη του Οικουμενικού Πα¬ 
τριάρχη να συμπέσει με την έκδο- 
<Γ|τω/νέω/ταΐΓσΓΓΠ·ω/. (Νέα, 18/ 
10/00). Ενώ υποτίθεται ότι είναι ι¬ 
διωτική επίσκεψη στους τύπους 
ουσιαστικά οι ρωσόφιλοι της δί¬ 
νουν κάθε μεγαλοπρέπεια. Πολι¬ 
τική ηγεσία και τιμητικό απόσπα¬ 
σμα τον υποδέχονται στο αεροδρό¬ 
μιο. Ο Ν. Κωνσταντόπουλος του 
Συν φροντίζει να τον συναντήσει 
και να εξάρει το έργο του σε αντι¬ 
παράθεση με τα “εθνικιστικά δι¬ 
χαστικά κηρύγματα” της Ελληνι¬ 
κής Εκκλησίας (Αυγή,20/10/00). Το 
ίδιο κάνει και ο υπ. Δικαιοσύνης 
Σταθόπουλος. Τώρα πια ο Βαρθο¬ 
λομαίος ως εκπρόσωπος της Δύ¬ 
σης με προθυμία προσφέρεται σαν 
προβοκάτορας του Σημίτη χωρίς 
καν να έχει συνείδηση αυτού του 
ρόλου. Την ίδια ώρα που στο Πε¬ 
ριστέρι κηρύττει το “να είμαστε 
διαλλακτικοί” και εξαιρεί τη θρη¬ 
σκευτική αδελφότητα όλων των 
ευρωπαϊκών κρατών, ο Χριστόδου¬ 
λος στην Κεφαλονιά εμφανίζεται 
αδιάλλακτος με τις ταυτότητες, 
τονίζοντας ότι “δεν είμαστε δια¬ 
τεθειμένοι να πουλήσουμε τα πρω¬ 
τοτόκια μας έναντι ενός πινακίου 


φακής. .. ” (στο ίδιο 21/10/00). Οι ε- 
θνικιστές της Εκκλησίας βράζου¬ 
νε και ο Χριστόδουλος κάνει ότι 
μπορεί για να οξύνει έντεχνα την 
οργή τους. Ο Βαρθολομαίος ηλι- 
θιωδώς φροντίζει να οξύνει ακό¬ 
μα παραπέρα. Απ’ το Φανάρι πια 
στέλνει επιστολή στην Ελληνική 
Εκκλησία να αποστείλει μητροπο¬ 
λίτες των Νέων Χωρών στην 
Κληρικολαϊκή Συνέλευση στις 30 
Νοέμβρη. “Νέες Χώρες” αποκα- 
λούνται τα εδάφη που ενσωματώ¬ 
θηκαν στο νεοελληνικό κράτος με¬ 
τά τους Βαλκανικούς Πολέμους 
του 1912-13 και που διοικητικά πα- 
ραχωρήθηκαν από το Φανάρι στην 
ελληνική εκκλησία το 1928 αλλά 
πνευματικά υπάγονται σ’ αυτό. Η 
ελληνική εκκλησία αντιδρά και 
στέλνει μόνο μια αντιπροσωπεία 
σαν παρατηρητές. Ο Βαρθολομαί¬ 
ος είναι πια για τους εθνικιστές 
προδότης και άνθρωπος της Δύ¬ 
σης που τους χτυπάει και ζητούν 
να γίνει η ελληνική Εκκλησία 
Πατριαρχείο. 

Λίγο μετά ο Βαρθολομαίος αντι¬ 
στέκεται παραπέρα στη Μόσχα. Ε¬ 
πισκέπτεται την Εσθονία και α¬ 
ναγνωρίζει την ανεξαρτησία της 
ορθόδοξης εσθονικής εκκλησίας, 
ανεξάρτητης από το Κρεμλίνο. Αυ¬ 
τή εκπροσωπεί 15000 πιστούς μια 
που οι Εσθονοί είναι Λουθηρανοί 
στο Θρήσκευμα αλλά υπάρχει μια 
μεγάλη ρώσικη μειονότητα, απο¬ 
τέλεσμα του εποικισμού των νέ¬ 
ων τσάρων του Κρεμλίνου, η οποία 
καθόλου δεν θέλει να εγκαταλεί¬ 
ψει το Πατριαρχείο της Μόσχας. 
Το τελευταίο εξοργίστηκε, έκδο- 
σε μια αυστηρή ανακοίνωση, και 
ουσιαστικά διακόπτει τις σχέσεις 
με το Οικουμενικό Πατριαρχείο το 
οποίο σωστά δεν υποχωρεί. Το 1996 
είχαμε πάλι μια σύγκρουση πάνω 
στο Εσθονικό. Τότε η ρώσικη κυ¬ 
βέρνηση είχε παρέμβει με διαβή¬ 
ματα του υπ. Εξωτερικών Πριμα- 
κόφ προς τον Πάγκαλο. Με παρέμ¬ 
βαση της ελληνικής διπλωματίας 
Μόσχα και Φανάρι έκλεισαν με τις 
συμφωνίες Ζυρίχης και Αθήνας 
μια προσωρινή ανακωχή. Πέρα ό¬ 
μως από την Εσθονία υπάρχει και 
ο γίγαντας που λέγεται Ουκρανία 
και υπάρχει και εκεί μια ανάλογη 
σύγκρουση. Ο Βαρθολομαίος με 
δυο λόγια χαλάει όλα τα ρώσικα 
σχέδια στο λεγόμενο “ζωτικό χώ¬ 
ρο συμφερόντων” της Ρωσίας και 
που είναι οι χώρες της πρώην ΕΣ- 
ΣΔ. Εμποδίζει τον έλεγχο αυτών 
των χώρων από τη Ρωσία μέσω 
της ρώσικης γεωπολιτικής ορθο¬ 
δοξίας και ισχυροποιεί τις αντι- 
ρώσικες αντιστάσεις των αστικών 
τους τάξεων και των λαών τους 
που θέλουν σύνδεση με τη Δύ- 
ση.Εεκινώντας όμως αυτή τη σύ¬ 
γκρουση με τη Μόσχα ταυτόχρο¬ 
να με τη σύγκρουση ενάντια στους 
έλληνες εθνικιστές στο πλευρό 
του προβοκάτορα Σημίτη, άνοιξε 
και το δρόμο της συμμαχίας των 
ελλήνων εθνικιστών με τον Αλέ¬ 
ξιο και τη Ρωσία. Γιατί ο Αλέ¬ 


ξιος, παλιός πράκτορας της Κα- 
Γκε-Μπε. φρόντισε να κρατήσει 
μια διακριτική στάση και να μην 
εκτεθεί στον ελληνικό εθνικισμό 
κάνοντας πλάτες στο Σημίτη, δί¬ 
χως όμως να μπει μπροστά. 

Είναι χαρακτηριστικό της κίνη¬ 
σης των παπάδων προς τη Ρωσία 
πως απομονώθηκε και πετάχτηκε 
τώρα από την Διακομματική Ε¬ 
πιτροπή Ορθοδοξίας της Βουλής ο 
Παπαθεμελής, η πολιτική ηγεσία 
του εθνικισμού και ο μόνος εθνι- 
κιστής που έμεινε στο πλευρό των 
παπάδων όταν αυτοί δέχονταν τα 
πυρά από τον ΣΥΝ, τον Σημίτη και 
το ψευτοΚΚΕ, δηλαδή από τους 
ρωσόδουλους. Αλλά είναι χαρα¬ 
κτηριστικό και το γεγονός ότι τώ¬ 
ρα ο ΣΥΝ χτυπάει το Βαρθολομαίο. 
Σε άρθρο του στην κυριακάτικη 
Αυγή, 6/1/2001 με τίτλο “Η γεω¬ 
πολιτική της Ορθοδοξίας” το η¬ 
γετικό στέλεχος του ΣΥΝ Νίκος 
Φίλης χτυπάει τα “πρωτεία” του 
Πατριαρχείου Κων/πολης: “Πίσω 
από τις προσευχές και τις Συνά¬ 
ξεις των Αγίων Πατέρων εκτυ¬ 
λίσσεται ένα πολιτικό παιχνίδι: 
Ποιος θα έχει τα πρωτεία της Ορ¬ 
θοδοξίας, ποιος θα συνομιλεί προ¬ 
νομιακά με τη Λύση. Σύμφωνα με 
την αντίληψη της Ανατολικής Εκ¬ 
κλησίας τα πρωτεία της τιμής κα¬ 
θορίζονταν με βάση την πολιτική 
σημασία της πόλεως. Γι' αυτό η 
Κωνσταντινούπολη προηγείτο της 


αρχαιότερης Εκκλησίας των Ιερο¬ 
σολύμων. Τώρα δεν υπάρχουν ορ¬ 
θόδοξοι αυτοκράτορες οι οποίοι να 
χρήσουν τον “·.πρώτο μεταξύ ίσων” 
Πατριάρχη”. Όμως αν υπάρχει μια 
σύγκρουση σήμερα ανάμεσα στη 
Μόσχα και το Φανάρι είναι για 
το ποιος έχει τον πρώτο τον καθο¬ 
ριστικό λόγο μια που ο Βαρθολο¬ 
μαίος θεωρείται ντε φάκτο “πρώ¬ 
τος”. Και ασφαλώς δεν μπορεί κα¬ 
νείς να ξεχάσει τις επιδιώξεις των 
Ρώσων για την “Τρίτη Ρώμη”. 

Αυτή είναι η κίνηση των πραγ¬ 
μάτων. Μα θα ρωτήσει κανείς, υ¬ 
πάρχει και το δημοψήφισμα για τις 
ταυτότητες που δεν το θέλουν οι 
ρωσόδουλοι. Πραγματικά αυτό εί¬ 
ναι το όριο, να κατηγορείται η Δύ¬ 
ση για τις ταυτότητες αλλά να 
μην χτυπηθεί ο Σημίτης, να μη δυ¬ 
ναμώσουν δηλ. οι υπογραφές και 
πραγματικά δεν θα δυναμώσουν 
γιατί θα δουλέψει γι’ αυτό όλο το 
ρούσικο καθεστώς και ο Χριστό¬ 
δουλος. Η Ρωσία μεταμφιεσμένη 
σαν Δύση πρέπει να δίνει τα 
χτυπήματα για να στέλνει μια ώ¬ 
ρα αρχύτερα τους εχθρούς της στο 
Κρεμλίνο αλλά η ίδια σαν τέτοια 
δεν πρέπει ποτέ να ανατραπεί. Γι’ 
αυτό το καθεστώς θέλει τους πα¬ 
πάδες να είναι έξαλλοι με τον πλα¬ 
σματικό Σημίτη-Δύση, αλλά δεν 
θέλει να ανατρέψουν με τη συλ¬ 
λογή των υπογραφών τον πραγ¬ 
ματικό Σημίτη-Ρωσία. 


Πάντα ρωσόδουλοι οι 
Έλληνες ναζί 

Είναι ενδεικτική για το πόσο ρωσόδουλη είναι η ναζιστική συμμο¬ 
ρία της “Χρυσής Αυγής” η θέση που παίρνει απέναντι στη σύγκρου¬ 
ση Φαναριού- Μόσχας, σύγκρουση που επεκτείνεται και στη διαδοχή 
στο Πατριαρχείο των Ιεροσολύμων. Γράφουν: “ Σήμερα στη μάχη για 
τη διαδοχή συγκρούονται τρεις δυνάμεις: Η Εκκλησία της Ελλάδος, 
το Πατριαρχείο της Ρωσίας και το Φανάρι. Οι εβραϊκές αρχές καθώς 
και η Αμερική προσπαθούν με κάθε τρόπο να εκλεγεί Πατριάρχης ο 
εκλεκτός του Φαναριού, που είναι και εκλεκτός της Τουρκίας και σε 
καμιά περίπτωση να μην εκλεγεί αυτός που αποτελεί επιλογή της 
Μόσχας. 

Αεν είναι τυχαίο ότι στην πρόσφατη ορθόδοξη συνδιάσκεψη που 
έγινε στην Κωνσταντινούπολη ήταν απών ο Πατριάρχης της Μό¬ 
σχας Αλέξιος, όπως και το γεγονός ότι το Φανάρι προσπαθεί να 
κάνει διείσδυση στους Ορθόδοξους του Καυκάσου και της Ουκρανίας 
ερχόμενο σε πλήρη αντίθεση με την Μόσχα. Άποψη μας, άποψη 
που στηρίζεται στην γενικότερη γεωστρατηγική αντίληψη των 
πραγμάτων που έχουμε, είναι ότι η αντίθεση με τον μεγάλο 
όγκο των 150.000.000. Ορθόδοξων της Ρωσίας προς χάριν του 
Φαναριού αποτελεί θανάσιμο σφάλμα για το Έθνος μας. Η 
Αμερική είναι γνωστό ότι έχει κάνει τις επιλογές της και θέλει την 
Τουρκία περιφερειακή δύναμη στην περιοχή και την Ελλάδα επαρχία 
της Τουρκίας. Μια δυνατή και ορθόδοξη Ρωσία είναι η ελπίδα 
όχι μόνο της Ελλάδος αλλά και ολόκληρου του κόσμου” (εφημ. 
Χρυσή Αυγή, αρ.φ. 356, 5/1/2001, σελ. 3 -σημ. οι υπογραμμίσεις είναι 
δικές μας). Οι ναζιστές παριστάνουν για εθνικιστές αλλά ένας αλη¬ 
θινός εθνικιστής θα έλεγε ότι μια ισχυρή Ελλάδα είναι η ελπίδα. 
Αλλά οι έλληνες ναζιστές μπορούν να είναι μόνο υποτελείς στη Ρω¬ 
σία. Γιαυτό ούτε κάνουν καν λόγο για μια επιλογή διαδοχής στην 
κατεύθυνση του ελληνικού σοβινισμού και της ελληνικής εκκλησί¬ 
ας. Τόσο ρωσόδουλοι όπως οι πρόγονοί τους χίτες και ταγματασφα¬ 
λίτες ήταν πιστά σκυλιά της χιτλερικής Γερμανίας. 

γνώμη και συγχώρεση αν τύχει 
και πουν τώρα, ή αν είπαν ή αν 
υπονόησαν κάποτε κάτι αντίθετο 
από όσα επιβάλει στις μέσες συ¬ 
νειδήσεις η μεσαιωνική εκστρα¬ 
τεία πειθούς. 

Τι μπορεί ύστερα από αυτά να 
κάνει και να πιστέψει η ανημέ¬ 
ρωτη πλατειά μάζα που σ’ αυτή 
τη φάση δεν διαθέτει άλλες φω¬ 
νές, άλλες πηγές γνώσης και άλ¬ 
λες μορφές οργάνωσης από εκεί¬ 
νες των επίσημων εκπροσώπων 
της; 

Αυτός είναι ο λόγος που μέσα 
σε λίγες ώρες και μέρες ο φόβος 
αδράχνει τις μάζες, αυτός ο αλάν¬ 
θαστος μοχλός που εύκολα μετα¬ 
τρέπει σε λαϊκή οργή δηλαδή σε 
ακατανίκητη δύναμη το πολιτικό 
βέλος των που κάθε φορά εκσεν- 
δονίζει ενάντια στον κύριο εχθρό 
του. 

Στην υπόθεση του απεμπλουτι- 
σμένου ουράνιου ή του ανύπαρκτου 
“σύνδρομου των Βαλκανίων” όπως 
το ονόμασε ο διεθνής σοσιαλφα- 
σισμός το πολιτικό βέλος σημα¬ 
δεύει τις ΗΠΑ και το ΝΑΤΟ. 

Η εκστρατεία που ζούμε αυτές 
τις μέρες είναι μια μικρή εφαρμο¬ 
γή της γενικότερης πολιτικής της 
Ρωσίας για ένα μέρωπο με την Ευ¬ 
ρώπη ενάντια στις ΗΠΑ, είναι δη¬ 
λαδή μια πολιτιή εκδήλωση της 
γραμμής του σοσιαλιμπεριαλισμού 
για ένα στρατηγικό ρήγμα στον 
Ατλαντικό που να διασπάσει την 
σημερινή κοινή αμερικανοευρωπα- 
ϊκή άμυνα απέναντι στον ευρασια- 
τικό νεοναζιστικό άξονα Μόσχας 


- Πεκίνου - Τεχεράνης στον ο¬ 
ποίο άξονα ήδη αρχίζει να συμμε¬ 
τέχει και η Ινδία. 

Η υπόθεση με το απεμπλουτι- 
σμένο ουράνιο (θα το γράφουμε α¬ 
πό δω και μπρος Α.Ο για συντομί¬ 
α) είναι πανευρωπαϊκή. Όμως 
στην Ελλάδα παίρνει την μορφή 
του παροξυσμού, γιατί μόνο εδώ ο 
σοσιαλφασισμός ηγεμονεύει πολι¬ 
τικά σε όλα τα επίπεδα. Μόνο εδώ 
αυτό που είναι στην Ευρώπη μια 
πολιτική καμπάνια του σοσιαλι- 
μπεριαλισμού μεσαίας αποτελε- 
σματικότητας γίνεται εδώ πολι¬ 
τική κρίση. 

Τα ίδια είχαν γίνει με την κα¬ 
μπάνια για το Κόσσοβο, την κα¬ 
μπάνια Οτσαλάν, την καμπάνια για 
τις τούρκικες φυλακές κ.λπ. 

Η ΙΤΑΛΙΑ ΤΟ ΚΕΝΤΡΟ-Η 

ΕΛΛΑΔΑ Η ΚΟΡΥΦΩΣΗ 

Σε όλες αυτές τις περιπτώσεις 
συμβαίνει το εξής. Η Ελλάδα δεν 
είναι ποτέ το κέντρο αυτών των 
εκστρατειών. Ο ελληνικός σο- 
σιαλφασισμός κινείται και παρα¬ 
σύρει όλη την ελληνική αστική 
τάξη μόνο όταν εκδηλωθούν ση¬ 
μαντικές κινήσεις του σοσιαλφα- 
σισμού στη Δυτ. Ευρώπη ή έστω 
υπάρξουν στην Ευρώπη κάποια κι¬ 
νήματα στα οποία μπορεί να πα¬ 
τήσουν οι ντόπιοι σοσιαλφασίστες. 
Αν δεν γίνει έτσι τότε η ελληνι¬ 
κή αστική τάξη είναι πολύ αμφί¬ 
βολο αν θα τους ακολουθήσει για¬ 
τί αυτή έχει μάθει να κοιτάζει πο¬ 
λύ γύρω της και πιο πολύ να κοι¬ 
τάζει πτος την Ευρώπη. Μόνο αν 
η Ευρώπη φταρνιστεί θα μπορούν 
οι ντόπιοι σοσιαλφασίστες να 
πλευριτώσουν την Ελλάδα. Η υ¬ 


πόθεση με το Α.Ο ξεκίνησε λοι¬ 
πόν απ’ έξω και πιο συγκεκριμέ¬ 
να από την Ιταλία και έγινε μετά 
πανευρωπαϊκή και ελληνική. 

Δεν θα μπορούσε ποτέ να γίνει 
πανευρωπαϊκή από την Ελλάδα 
γιατί η Ελλάδα είναι η πιο σεση¬ 
μασμένη αντιδυτική χώρα μέσα 
στην Ευρώπη. Θα θυμόμαστε ότι 
η καμπάνια Οτσαλάν ξεκίνησε με 
καταλήψεις από το ΡΚΚ ελληνι¬ 
κών πρεσβειών στο εξωτερικό και 
όχι με καταλήψεις κρατικών κτι¬ 
ρίων στην Ελλάδα. Από την άλλη 
μεριά στην Ιταλία η κρίση δεν θα 
μπορούσε ποτέ να γίνει παροξυ- 
σμική γιατί στην Ιταλία ο σοσιαλ- 
φασισμός δεν είναι πολιτικά η¬ 
γεμονικός. Ο σοσιαλφασισμός 
στην Ιταλία είναι μόνο τόσο ισχυ¬ 
ρός όσο για να ξεκινήσει μια κρί¬ 
ση, όχι όμως για να την κλιμακώ¬ 
σει. 

Η δύναμη του ιταλικού σοσιαλ- 
φασισμού έγκειται στο ότι μόνο 
στην Ιταλία ανάμεσα σε όλες τις 
ευρωπαϊκές χώρες οι ψευτοκομ- 
μουνιστές βρίσκονται στην κυβέρ¬ 
νηση. Βέβαια οι κυβερνητικοί ψευ- 
τοκομμουνιστές στην Ιταλία έχουν 
στον κύριο όγκο τους σοσιαλδη¬ 
μοκρατικά χαρακτηριστικά, όμως 
ο σοσιαλφασισμός όχι μόνο είναι 
αναπόσπαστο συστατικό του ψευ- 
τοκομμουνισμού, αλλά όπου υπάρ¬ 
χει χώνεται και κυριαρχεί σταδια¬ 
κά στα καθοδηγητικά του επιτε¬ 
λεία. 

Δεν είναι τυχαίο ότι στην Ιτα¬ 
λία ακριβώς εξ αιτίας αυτής της 
σχέσης είναι ισχυρός και ο σκλη¬ 
ρός, ανοιχτός “κνίτικος” σοσιαλ- 
φασισμός με τη μορφή του κόμμα¬ 
τος της Κομμουνιστικής Επανί¬ 


δρυσης. Από αυτή τη διπλή διείσ¬ 
δυση και ισχύ των ρωσόφιλων προ¬ 
έρχεται ο ιταλικός, όλο και αυ¬ 
ξανόμενος, αντινατοϊσμός που εκ¬ 
δηλώθηκε με ουσιαστικά φιλοσέρ- 
βικο τρόπο δηλαδή καταδίκασε λι¬ 
γότερο την εθνοκάθαρση του στο 
Κόσσοβο παρά τους νατοϊκούς 
βομβαρδισμούς. 

Δεν είναι καθόλου τυχαίο ότι εί¬ 
ναι παιδί της ιταλικής κεντροαρι¬ 
στεράς ο κορυφαίος από θεσμική 
άποψη εκφραστής σήμερα της σύ¬ 
μπλευσης της Ευρώπης με τη Ρω¬ 
σία, ο πρόεδρος της Κομισιόν Ρο- 
μάνο Πρόντι. Ο Πρόντι παίρνει 
πάντα τις ανεκτές από την Ε. Έ¬ 
νωση αντιδραστικές θέσεις. Είναι 
ο άνθρωπος που λύσσαξε για να 
καλύψει τον ναζιστή Χάϊντερ και 
να ξαναφέρει την Αυστρία στην 
Ένωση και που πρωτοστάτησε 
στην υιοθέτηση του πρόσφατου “ε¬ 
νεργειακού συνεταιρισμού” Ρωσί¬ 
ας - Ε. Ένωσης ο οποίος εξαρτά 
την Δυτ. Ευρώπη από το ρώσικο 
πετρέλαιο. 

Τώρα ο Πρόντι πήρε μόνος του 
σχεδόν στην Ευρωπαϊκή Επιτρο¬ 
πή της οποίας ηγείται δραστήρια 
θέση υπέρ της απαγόρευσης της 
χρήσης βομβών Α.Ο από τους ευ¬ 
ρωπαϊκούς στρατούς. Είναι η ίδια 
θέση που μόλις προχθές επανέλα¬ 
βε εδώ ο Γκέμπελς Κωνσταντό- 
πουλος. Είναι ο Πρόντι που πριν 
από αυτή την πρόταση κινητοποί¬ 
ησε τους ευρωπαϊκούς μηχανι¬ 
σμούς για να αντιμετωπίσουν το 
“σύνδρομο” των Βαλκανίων. 

Όσο για το ίδιο το “σύνδρομο” 
το “ανακάλυψε” πρώτη η νέα 
ιταλική κυβέρνηση Ντ’ Αμάτο 
που σήκωσε την αντινατοϊκή 
ρομφαία, όταν της προσφέρθηκε η 
ευκαιρία με τους 5 ιταλούς 
καρκινοπαθείς στρατιώτες που 
είχαν υπηρετήσει παλιότερα στη 
Βοσνία. Από κει ξεκίνησε η 
προπαγανδιστική έκρηξη. 

Αυτή η ιταλική πρωτοπορία σε 
μια τυπική ως προς τα 
αποτελέσματα της αντιδυτική 
προπαγανδιστική εκστρατεία δεν 
είναι προϊόν απλά ιδεολογικών 
συγγενειών ανάμεσα στους 
ιταλούς ψευτοκομμουνιστές 
γραφειοκράτες και τους ρώσους 
σοσιαλφασίστες στην εξουσία. 
Είναι προϊόν υλικής σύμπτωσης 
συμφερόντων ανάμεσα στα ιταλικά 
και τα ρώσικα μονοπώλια. Πιο 
ειδικά πρόκειται για τη 
στρατηγική συμμαχία των 
ιταλικών πετρελαϊκών γιγάντων 
της ΕΝΙ και της 3ΝΑΜ με το 
ρώσικο κράτος και την γιγαντιαία 
Γκάσπρομ για τη μεταφορά 
πετρελαίου από την Κασπία στην 
Ευρώπη (Μοιιάε 1 Γενάρη 2001). 
Αυτή η μεταφορά θα γίνει με δύο 
αγωγούς, που περνάνε μέσα από 
ρώσικο έδαφος και που έχουν σαν 
πολιτική και οικονομική 
προϋπόθεση να καταργηθεί ο 
γνωστός αγωγός Μπακού - 
Τσεϊχάν που παρακάμπτει τη 
Ρωσία και ανεξαρτητοποιεί από 
αυτήν την κεντρική Ασία. 

Ο πρώτος από τους δύο αγωγούς 
(που λέγεται Βΐιιε δΐτεαπι) και 
στον οποίο συμμετέχει η ΕΝΙ έχει 


ξεκινήσει το διεθνές 
Κονσόρτσιουμ για τον δεύτερο 
στον οποίο συμμετέχει η 3ΝΑΜ, η 
ΟΑ3 άε Ρταηεε και η Οαερτοιη 
σχηματίστηκε μόλις τον 
Οκτώβριο. Όμως ο αγωγός 
Μπακού - Τσεϊχάν δεν έχει καν 
ξεκινήσει σαμποταρισμένος από 
τον Μπιλ Κλίντον. 

Το πιο ισχυρό τμήμα λοιπόν του 
ιταλικού μονοπώλιου, το 
ενεργειακό έχει συνδέσει 
συνειδητά τα οικονομικά του 
συμφέροντα με την ρώσικη 
γεωπολιτική. Ο Πρόντι, που είναι 
ο πιο φανατικός προωθητής αυτών 
των αγωγών (Μοηάε, 1 Γενάρη) 
είναι η πολιτική έκφραση αυτής 
της συμμαχίας και από τη θέση 
του σαν προέδρου της Κομισιόν 
μπορεί να δηλητηριάζει όλη την 
Ευρώπη υπέρ της ρώσικης 
εξωτερικής πολιτικής. 

Ο ΑΜΕΣΟΣ ΣΤΟΧΟΣ 

Αυτή η πολιτική εξυπηρετείται 
από την καμπάνια ενάντια στο Α.Ο 
με δύο τρόπους. Έναν άμεσο και 
έναν έμμεσο. Ο άμεσος και ταυ¬ 
τόχρονα μάξιμουμ στόχος των ρώ- 
σων είναι να καταργηθούν από τον 
αμερικάνικο και τους ευρωπαϊκούς 
στρατούς τα βλήματα από Α.Ο κα¬ 
θώς και οι θώρακες από το ίδιο 
υλικό. Αν αυτά τα βλήματα και 
αυτοί οι θώρακες καταργηθούν, τό¬ 
τε οι θώρακες των ρώσικων ταν- 
κς θα είναι εντελώς αδιαπέραστοι, 
ενώ οι ίδιοι οι Ρώσοι διαθέτουν ε¬ 
κατομμύρια τόνους απεμπλουτι- 
σμένου ουράνιου έτοιμους να με¬ 
τατραπούν ανα πάσα στιγμή σε 
στοιχεία κρούσης των βλημάτων 
τους (αν δεν διαθέτουν ήδη τέτοια 
όπλα). Ξέρουμε ότι το βασικό επι¬ 
θετικό όπλο του σοσιαλιμπεριαλι- 
σμού σε έναν συμβατικό πόλεμο 
στην Ευρώπη είναι τα τεθωρακι¬ 
σμένα στα οποία η υπεροχή του εί¬ 
ναι και σήμερα αδιαμφισβήτητη 
στο ευρωπαϊκό θέατρο, αλλά αντί¬ 
στοιχη σχέση θωράκισης - διά¬ 
τρησης υπάρχει σε όλα τα όπλα 
σε στεριά και θάλασσα. Το Α.Ο 
χάρη στις τεράστιες διατρητικές 
αλλά και αντι-διατρητικές ιδιότη¬ 
τες του θα είναι το κοινό χρησι¬ 
μοποιούμενο υλικό στους πολέμους 
που έρχονται. 

Αυτός είναι ο λόγος που ένωσε 
την ιταλική, την ελληνική και τη 
γερμανική κυβέρνηση να κάνουν 
στο ΝΑΤΟ την κοινή τους πρότα¬ 
ση για κατάργηση των όπλων α¬ 
πό Α.Ο. 

Για τις δύο πρώτες μόλις μιλή¬ 
σαμε ή ήδη ξέρουμε. Για τη γερ¬ 
μανική κυβέρνηση Σρέντερ φτά¬ 
νουν μόνο δύο λόγια για να φανεί 
η στρατηγική φύση του μετώπου 
αυτών των “τριών” που ευτυχώς 
στην πρώτη του απόπειρα απέτυ- 
χε να περάσει τη θέση του. 

Η κυβέρνηση Σρέντερ λοιπόν, ή 
καλύτερα το δίδυμο Σρέντερ - Φί- 
σερ, είναι όχι απλώς η προέκταση 
του γερμανικού υφεσιασμού της ει¬ 
κοσαετίας 1960 -1980, αλλά είναι 
πια η πιο φαρδειά γέφυρα του ρώ- 
σικου σοσιαλιμπεριαλισμού προς 
την Ευρώπη. Είναι το δίδυμο αυτό 
των παλιών φιλομπρεζνιεφικών η- 

τις εκρήξεις του απεμπλουτισμένου ουρανίου ή¬ 
ταν οι Σέρβοι των τεθωρακισμένων που χίλιοι α¬ 
πό αυτούς εξετάζονται από γιατρούς από τότε και 
δεν έχει ακόμα σε κανέναν τους παρατηρηθεί λευ¬ 
χαιμία ή άλλος καρκίνος; 

Δεν μπορούν να πουν ότι το μολύβι που είχαν οι 
γκράδες των παπούδων μας ήταν πολύ πιο τοξι- 
κό από το απεμπλουτισμένο ουράνιο και προκα- 
λούσε γάγγραινες, αλλά κανείς δεν διανοήθηκε 
ποτέ να καταγγείλει εκείνες τις γάγγραινες πιο 
πολύ από το καυτό μολύβι που σκότωνε τους αν¬ 
θρώπους; 

Δεν μπορούν να πουν ότι μετά τους στρατιώτες 
κινδυνεύουν μόνο εκείνοι που καθαρίζουν τα ταν- 
κς, και αυτοί όταν δεν παίρνουν προφυλάξεις; Ό¬ 
τι κινδυνεύουν τα παιδιά και οι άσχετοι που τρέ¬ 
χουν να πάρουν εξαρτήματα από τα ακινητοποιη- 
μένα τανκς, αλλά όχι όσοι έχουν κινηθεί, ή πιει ή 
φάει σε απόσταση λίγων δεκάδων μέτρων από 
αυτά; Ότι δηλαδή η τοξική σκόνη των οξειδίων 
του απεμπλουτισμένου ουρανίου δεν μπορεί να τα¬ 
ξιδέψει πολλά μέτρα στον αέρα και στο νερό γιατί 
είναι μιάμιση φορά βαρύτερη από το μολύβι; 

Δεν μπορούν οι ειδικοί γιατροί και βιολόγοι να 
απαντήσουν στα γρήγορα ότι δεν μπορούν να μι¬ 
λήσουν όχι για απεμπλουτισμένο ουράνιο, αλλά 
για κανένα άλλο πιθανό τοξικό υλικό, οπότε και 


για κανένα “σύνδρομο των Βαλκανίων” πριν 
κάνουν στατιστική έρευνα για τα θύματα λευ¬ 
χαιμίας των στρατιωτών της Βοσνίας και του 
Κοσόβου και τα συγκρίνουν με τα θύματα λευ¬ 
χαιμίας σε άλλες κατηγορίες νέων και σε ευ¬ 
ρύτερη και διεθνή κλίμακα; 

Είναι αλήθεια ότι μερικοί ειδικοί τόλμησαν 
να μιλήσουν για μερικές πλευρές από τις πα¬ 
ραπάνω, αλλά κάθε φορά ένιωθαν την ανά¬ 
γκη να περιγράφουν με τα μελανότερα χρώ¬ 
ματα μερικές άλλες. Π.χ. για να πουν ότι στην 
Ελλάδα δεν υπάρχει ραδιενέργεια από απε- 
μπλουτισμένο ουράνιο έλεγαν ότι οπωσδήπο¬ 
τε υπάρχει πολλή τέτοια στο Κόσοβο και ότι 
οι βόμβες απεμπλουτισμένου ουρανίου είναι 
έτσι κι αλλιώς εγκληματικές κ.ά. 

Κυρίως όμως δεν τόλμησαν να απαντήσουν 
μεθοδικά, εμπεριστατωμένα και συγκεκριμέ¬ 
να στους μεσαιωνικούς και προβοκάτορες συ¬ 
ναδέλφους τους. Έτσι ο σοσιαλφασισμός πά¬ 
λι οργίασε και αυτοί οι ίδιοι κάποτε θα απο¬ 
κεφαλιστούν. 

Είναι λοιπόν πάλι δουλειά των μη ειδικών 
να μαζέψουν το υλικό που θα τους δώσει η 
κυνηγημένη και μισοπαράνομη επιστήμη, να 
το συνθέσουν και να το μεταβιβάσουν στο λα¬ 
ό. Αυτό τουλάχιστον έως ότου ένα πλατύ μα¬ 
ζικό, ένα υλικό κίνημα απελευθερώσει τους 
ειδικούς από τη συνήθως κρατική δουλοπαροι¬ 
κία τους. 

γετών των αντιπυρηνικών κινη¬ 
μάτων της Γερμανίας, που πρώτο 
κάλεσε την Ευρώπη να εγκατα¬ 
λείψει την Τσετσενία και που μά¬ 
λιστα τη μαχαίρωσε βάζοντας τις 
γερμανικές μυστικές υπηρεσίες να 
συνεργαστούν με την ΚΟΒ και να 
της δώσουν “στοιχεία” για την 
τσετσένικη “τρομοκρατία”. Είναι 
αυτό το δίδυμο που πρωτοστάτη¬ 
σε στους βομβαρδισμούς του Κόσ- 
σοβο από την φιλορώσικη αντι-Μι- 
λόσεβιτς πλευρά, αυτό που κράτη¬ 
σε εσκεμμένα “χαμηλότερους” 
τόνους για τον Χάϊντερ ανάμεσα 
σε όλη την ευρωπαϊκή σοσιαλ¬ 
δημοκρατία αυτό που πρώτο άνοι¬ 
ξε τις αγκαλιές τους στον σφαγέ¬ 
α Πούτιν μέσα στην Ευρώπη, αυ¬ 
τό που άρχισε να κλείνει τα 
γερμανικά πυρηνικά εργοστάσια 
και ταυτόχρονα πρωτοστάτησε μα¬ 
ζί με την Ιταλία και τον Πρόντι 
στην “ενεργειακή συνεργασία” 
δηλαδή την ενεργειακή εξάρτηση 
της Ευρώπης από τη Ρωσία. 

Κι αυτή η σχέση Γέρμανίας-Ρω- 
σίας δεν είναι μια ιδεολογική σχέ¬ 
ση δίχως ύλη. Το γερμανικό χρη- 
ματιστικό κεφάλαιο είναι ο μεγα¬ 
λύτερος διεθνής δανειστής της 
Ρωσίας και είναι εκείνο που έχει 
κάθε λόγο να εύχεται όχι μόνο να 
πηγαίνουν καλά οι δουλειές του 
ρώσικου κρατικογραφειοκρατικού 
και πολεμικού μονοπώλιου, αλλά 
να μη θυμώνει και να μην ανησυ¬ 
χεί ποτέ η υπόλοιπη Δύση με τις 
κανιβαλικές του συνήθειες. 

Ο ΕΜΜΕΣΟΣ ΣΤΟΧΟΣ 

Αν λοιπόν αυτοί είναι οι λόγοι 
που έκαναν την βρωμερή τριάδα 
Σρέντερ - Ντ’ Αμάτο - Σημίτη 
να προωθήσει τη γραμμή της α- 
χρήστευσης των όπλων από Α.Ο, 
είναι πιο έμμεσοι εκείνοι που κά¬ 
νουν τους παραπάνω και κυρίως 
τη ρώσικη διπλωματία να μιλή¬ 
σει γενικά για “σύνδρομο των Βαλ¬ 
κανίων”. 

Το “σύνδρομο των Βαλκανίων” 
είναι μια προπαγανδιστική μέθο¬ 
δος για να πειστούν οι ευρωπαϊ¬ 
κοί λαοί να πιέσουν τις κυβερνή¬ 
σεις τους να φύγουν όλα τα δυτι¬ 
κά στρατεύματα και πιο πολύ τα 
αμερικάνικα από το Κόσσοβο και 
γενικά από τα Βαλκάνια. Αν όλοι 
αυτοί φύγουν, τότε στο Κόσσοβο 
και στα Βαλκάνια θα μείνουν μό¬ 
νο Ρώσοι στρατιώτες! 

Η Ρωσία έχει το πλεονέκτημα 
να μην έχει κοινή γνώμη στα διε¬ 
θνή ζητήματα, πέρα από εκείνη που 
διαμορφώνει η ΚΒΟ με μια ομο¬ 
βροντία όλων των κομμάτων της, 
όλων δηλαδή των ρώσικων κομ¬ 
μάτων τα οποία καθοδηγεί με την 
γνωστή μέθοδο του πολλαπλού ει- 
σοδισμού. Τα αντιπολεμικά κινή¬ 
ματα είναι πάντα στη Δύση, ενώ 
ο πόλεμος μένει ανέπαφος στην 
πηγή του που είναι η Ανατολή. 

Μια ιδεολογική σύγχυση μέσα 
στο δυτικό στρατό του Κόσσοβου 
και μια τάση διάλυσης και απο¬ 
χώρησης είναι σήμερα πολύ πιο 
χρήσιμη για τη Ρωσία από όσο 
χθές, επειδή η κυβέρνηση Κοστού- 
νιτσα και η Ρωσία ετοιμάζονται 
να βάλουν ζήτημα ουσιαστικού 
σέρβικου ελέγχου ή μάλλον συν- 
διαχείρησης με τη Δύση. Ο δια- 
μελισμός του Κόσσοβου σε ένα 
σχήμα τύπου Βοσνίας ή Κύπρου εί¬ 
ναι η ιδανική λύση για τη Ρωσία. 
Αυτά τα διαμελισμένα εκτρώμα¬ 
τα είναι υπέροχα σαν μόνιμες διε¬ 
θνείς πληγές, πληγές που κάνουν 
όλες τις πλευρές να χάνουν κάθε 


δυνατότητα αυτόνομης και αρχεια¬ 
κής δράσης και να επιζητούν διε¬ 
θνή στηρίγματα. 

Αυτή είναι η υπόθεση του Α.Ο 
από τη διεθνή σκοπιά. 

Η ΕΣΩΤΕΡΙΚΗ ΣΚΟΠΙΑ 

Η ελληνική πλευρά του ζητή¬ 
ματος υπηρετεί τη διεθνή. Αυτό 
που ήθελαν πιο πολύ οι Σημίτης - 
Λαλιώτης - Παπανδρέου από αυ¬ 
τή την κρίση ήταν να “συνεισφέ¬ 
ρουν” στην μικρή ευρωπαϊκή “α¬ 
νταρσία” κατά του ΝΑΤΟ και των 
ΗΠΑ, όπως εκδηλώθηκε με την 
πρόταση των “τριών” και όπως θα 
εκδηλωθεί και στο μέλλον στα διά¬ 
φορα σώματα της Ένωσης. Αυτούς 
τους νοιάζει να πιάσουν όσα πε¬ 
ρισσότερα ψάρια μπορούν και ξέ¬ 
ρουν ότι δεν πρόκειται να χάσουν 
τίποτα. Άλλωστε γι αυτό χρειάζο¬ 
νται μια λυσσαλέα αντιδυτική 
κοινή γνώμη στο εσωτερικό της 
χώρας για να τη χρησιμοποιούν 
σαν άλλοθι των ενεργειών τους 
στο εξωτερικό. Το αγαπημένο τους 
επιχείρημα είναι το “μας πιέζει ο 
κόσμος”. Δηλαδή αφήνουν το ψευ- 
τοΚΚΕ, το ΣΥΝ το Χριστόδουλο, 
μερικούς πουλημένους σε αυτούς 
ψευτοεπιστήμονες τύπου Ζερεφού, 
Ραψομανίκη και Σία να δηλητη¬ 
ριάζουν το λαό, και τους έμπειρούς 
τους στα ΜΜΕ να δηλητηριάζουν 
το λαό και ύστερα να βγαίνουν και 
λένε: “μας πιέζει ο κόσμος”. 

Από την άλλη ωστόσο αποδεί¬ 
χτηκε ότι ο οι σοσιαλφασίστες εί¬ 
χαν σε τούτη εδώ την κρίση και 
έναν άλλο αποκλειστικά εσωτε¬ 
ρικό στόχο του Υπ. Εξ. Τσοχατζό- 
πουλο. Αυτός ο άθλιος έχει στηρί¬ 
ξει συγκινητικά την σημιτική κλί¬ 
κα και έχει προδώσει πολλές φο¬ 
ρές το σοβινιστικό του στρατό για 
χάρη της. Όμως η κλίκα αποδει- 
κνύεται διαρκώς αχάριστη. Κι αυ¬ 
τό γιατί ο Τσοχατζόπουλος μοιρά¬ 
ζεται μεν μαζί της την γραμμή της 
ελληνορωσικής αντιτούρκικης 
συμμαχίας, όμως δεν έχει υιοθε¬ 
τήσει τη γραμμή της στρατηγικής 
ρήξης με την Δύση, ούτε ακόμη 
περισσότερο τη γραμμή της κα¬ 
ταστροφής της βιομηχανίας ή της 
εξαγοράς της από τους πράκτορες 
της ΚΒΟ. Έτσι λοιπόν αυτοί τον 
περιμένουν σε κάθε βήμα να τον 
αποδυναμώσουν και τελικά να τον 
γκρεμίσουν. 

Η καμπάνια τους ενάντια στο 
Α.Ο στόχευε λοιπόν αυτή τη φορά 
και αυτόν προσωπικά. Μάλιστα το 
ψευτοΚΚΕ που δίνει τα στρατηγι¬ 
κότερα χτυπήματα δεν δίστασε να 
τον καταγγείλει ανοιχτά για ε¬ 
γκληματική αμέλεια λόγω φιλο- 
νατοϊσμούβ). Στην πραγματικότη¬ 
τα το χτύπημα στον Τσοχατζόπου- 
λο κατευθύνεται περισσότερο ενά¬ 
ντια στον ελληνικό σοβινισμό που 
κέντρο του όπως έχουμε ξαναπεί 
είναι το σώμα των αξιωματικών. 

Μετά την εκκλησία ήρθε η ώρα 
του στρατού να δεχτεί τα αντίστοι¬ 
χα πυρά. Η υπόθεση του Α.Ο έρχε¬ 
ται μάλιστα σε μια στιγμή που ε¬ 
τοιμάζονται οι κρίσεις στα όπλα 
και εκεί γίνεται πάντα ένα ξεκα- 
θάρισμα. Διέρρευσε ότι ο Τσοχα¬ 
τζόπουλος προστάτευσε τους αρ¬ 
χηγούς του στρατού και της αερο¬ 
πορίας που τους είχαν στο μάτι οι 
ρωσόδουλοι, όμως έπεσε ο αρχη¬ 
γός του ναυτικού. Ίσως δεν είναι 
άσχετη η έμφαση που δόθηκε από 
τη μαύρη προπαγάνδα στα βλήμα¬ 
τα του ναυτικού - που σημειωτέ- 
ον δεν εξερράγησαν - και την ε¬ 
ντελώς ανύπαρκτη από αυτά μό¬ 


λυνση του Αιγαίου. Το ότι για πρώ¬ 
τη φορά έγινε πραγματικός και ά¬ 
μεσος στόχος ο Τσοχατζόπουλος 
αποδείχτηκε από το ότι τον χτύπη¬ 
σαν ύπουλα, αλλά με σαφήνεια για 
πρώτη φορά οι Λαλιώτης - Γ. Πα¬ 
πανδρέου διαρρέοντας ότι είχαν 
κάποιες επιφυλάξεις για να χρη¬ 
σιμοποιηθούν οι βόμβες Α.Ο στο 
Κόσσοβο (δίχως βέβαια αυτοί οι ε- 
παγγελματίες διπρόσωποι να με¬ 
τατρέψουν τις επιφυλάξεις τους σε 
άρνηση υπογραφής και δίχως τό¬ 
τε να τις κοινοποιήσουν πουθενά). 

Πάντως δεν βλέπουμε να είναι 
ειλικρινές το αίτημα του μαύρου 
μετώπου να γυρίσουν τα ελληνι¬ 
κά στρατεύματα από το Κόσσοβο 
πέρα από την ανάγκη να αποδυ¬ 
ναμωθεί ο Τσοχατζόπουλος. Γιατί 
αυτά τα στρατεύματα έχουν παρα¬ 
ταχθεί σε μια κάθετη πιθανά μελ¬ 
λοντική διαμελιστική γραμμή του 
Κόσσοβου που περνάει αριστερά 
των ρώσικων γραμμιόν στην Πρί- 
στινα και έχουν πολύ καίριο ρόλο 
να παίξουν εκεί για τη ρώσικη δι¬ 
πλωματία στις δύσκολες ανώμα¬ 
λες εποχές που έρχονται. Άρα δεν 
περιμένουμε να επιχειρήσουν τα 
κνιτοειδή πραγματικό κίνημα ε¬ 
πιστροφής του ελληνικού στρατού 
από το Κόσσοβο. 

ΠΕΣ-ΠΕΣ ΚΑΤΙ ΘΑ 
ΜΕΙΝΕΙ 

Εκείνο πάντως που σίγουρα θέ¬ 
λει το μαύρο μέτωπο από αυτό τον 
τελευταίο προπαγανδιστικό του 
βομβαρδισμό είναι σίγουρα να α- 
ποθέσει νέα ιδεολογική ραδιενέρ¬ 
γεια προσθετική της προηγούμε¬ 
νης μέσα στο πνεύμα του λαού. Πες 
πες πάντα κάτι θα μείνει. Διοξί¬ 
νες δεν βρέθηκαν στα ελληνικά 
κοτόπουλα, αλλά η διοξίνη πέρα¬ 
σε σαν μια ακόμα μάστιγα από τη 
Δύση στην συνείδηση του λαού, ό¬ 
πως πέρασε σαν τέτοια και η 
σπογγώδης εγκεφαλοπάθεια των 
βοοειδών, δίχως κανένα κρούσμα 
ούτε βοδινής ούτε ανθρώπινης ε- 
γκεφαλοπάθειας. Έτσι θα πετύχει 
ο νέος μεσαίωνας να μείνει και 
το απεμπλουτισμένο ουράνιο σαν 
μια ακόμα δυτική κατάρα ότι και 
να λέει ότι και να πει στο μέλλον 
ο επιστημονικός κόσμος για δαύ- 
το. 

Ο μεσαίωνας μιλάει ταυτόχρο¬ 
να σε όλα τα κανάλια, σε όλο τον 
τύπο, όλες τις ώρες, ταυτόχρονα 
και για μέρες, και ζυμώνει τις βλα¬ 
κείες και τα ψέμματα του στον 
καθυστερημένο στρατό του για χρό¬ 
νια ολόκληρα. Αντίθετα οι επιστη¬ 
μονικές διαψεύσεις που είναι λί¬ 
γες και δειλές τις ώρες της κρί¬ 
σης χάνονται, αποσιωπούνται και 
καταχωνιάζονται στην Ελλάδα ό¬ 
ταν για όλους τους άλλους ευρω¬ 
παϊκούς λαούς έρχεται κάποια 
στιγμή η ώρα της αλήθειας. Κι αυ¬ 
τό βασικά για έναν λόγο: γιατί δεν 
υπάρχει ακόμα ένα ισχυρό κόμμα 
της δημοκρατίας ή ακόμα καλύ¬ 
τερα γιατί ακόμα δεν έχει δυνα¬ 
μώσει τόσο ώστε να μπορεί να α¬ 
παντήσει σε μεγάλη κλίμακα το 
πιο δημοκρατικό κόμμα, το κόμμα 
του συνειδητού προλεταριάτου, η 
ΟΑΚΚΕ. 

Όσο πάντως είναι στις δυνάμεις 
μας θα απαντήσουμε και ήδη α¬ 
παντάμε στα τέρατα. 

Άλλωστε η αλήθεια ιδιαίτερα ό¬ 
ταν είναι τόσο μειοψηφική, κατα¬ 
ντάει εκκωφαντική. Ο μεσαίωνας 
έχει δείξει να ανησυχεί πολύ με 
αυτήν και γιαυτό άρχισε τις πα¬ 
ρενοχλήσεις του στον Πειραιά. 


Πως ξηλώθηκε 
ο Τσουκάτος 

Ο Θ. Τσουκάτος εκδιώχθηκε και από το τελευταίο όργανο του 
ΠΑΣΟΚ στο οποίο συμμετείχε, δηλαδή από το Συντονιστικό της 
Εκτελεστικής Γραμματείας με μία καλά οργανωμένη προβοκάτσια. 
Ταυτόχρονα φεύγει οριστικά από τη Χαριλάου Τρικούπη, αφού του 
αφαίρεσαν και το πορτοκαλί τηλέφωνο της απευθείας επικοινωνίας 
με τον πρωθυπουργό. Με λίγα λόγια ο “στρατηγός” έχασε όλα τα 
αξιοόματα κι έγινε βοηθητικός στρατιώτης. 

Υποτίθεται ότι ο Σημίτης καθαίρεσε τον Τσουκάτο από το Συντονι¬ 
στικό γιατί προχο'ίρησε στη συγκέντρωση 52 υπογραφών για τη 
νομοθετική θέσπιση του μέτρου του “ελάχιστου εγγυημένου εισοδή¬ 
ματος”. Αυτό το μέτρο σημαίνει ότι για κάθε Έλληνα πολίτη θα πρέπει 
να εγγυηθεί η Πολιτεία ένα ελάχιστο εισόδημα ώστε να μπορεί να 
επιβιώνει και εφαρμόζεται σε όλες τις χώρες της Ευρώπης εκτός από 
την Ελλάδα. Τα όργανα της Ευρωπαϊκής Ένωσης είχαν εντοπίσει αυτή 
την έλλειψη και είχαν πιέσει την Ελλάδα να συμμορφωθεί σ’ αυτό το 
σημείο με την κοινοτική πολιτική. Η ελληνική κυβέρνηση είχε παρα- 
πέμψει τη ρύθμιση στις καλένδες κάπου μετά το 2002 και όλα τα 
υπόλοιπα κόμματα αδιαφόρησαν για την προώθησή του. 

Πως τώρα ο Θ. Τσουκάτος απόκτησε ξαφνικά τέτοιες κοινωνικές 
ευαισθησίες; Όπως εξηγούσε ο ίδιος έκανε αυτή την πρόταση γιατί 
δεν πρέπει το ΠΑΣΟΚ να υπερσκελίζεται πάντα από το ΣΥΝ και το 
ψευτοΚΚΕ και με αυτό το σκεπτικό εισέπραξε και την επιδοκιμασία 
του Α. Τσοχατσόπουλου που τελευταία εμφανίζει το “αριστερό” του 
πρόσωπο. Με λίγα λόγια η κίνηση Τσουκάτου δεν έκανε τίποτα άλλο 
από το να ενισχύσει την “αριστερή κατεύθυνση” του ΠΑΣΟΚ χτυπώ¬ 
ντας τον “ανάλγητο” Παπαντωνίου της ΟΝΕ και της εργοδοσίας, 
αλλά και τον συναρμόδιο του φιλοευρωπαίο Παπαδόπουλο. Δεν είναι 
καθόλου τυχαίο ότι ο Τσουκάτος εμφάνισε την πρόταση νόμου με τις 
52 υπογραφές την ημέρα της πανελλαδικής απεργίας της ΓΣΕΕ. Δεν 
είναι επίσης τυχαίο ότι στις υπογραφές βρέθηκε όλη η “αριστερή”, 
δηλαδή λαλιωτική πτέρυγα του ΠΑΣΟΚ με πρώτους και καλύτερους 
τον Βούγια και τον Φασούλα. Ο στόχος της λαλιωτικής κλίκας δεν 
ήταν να περάσει αυτός ο νόμος που γενικά θα μπορούσε να είναι πολύ 
καλός, αλλά να χτυπήσει τον Παπαντωνίου και να προβοκάρει τον 
δυστυχή Τσουκάτο. 

Λέμε ότι ο νόμος θα μπορούσε να είναι πολύ καλός αν συνδυαζόταν 
με μια πολιτική πρόταση για το που θα βρεθούν τα λεφτά. Οι σοσιαλ- 
φασίστες πάντα δίνουν λεφτά στο λαό στα λόγια, αλλά ποτέ δεν 
μπορούν να απαντήσουν πως θα γίνει αυτό πρακτικά. 

Για να βρεθούν τα λεφτά πρέπει να χτυπηθούν τα στηρίγματα της 
σοσιαλφασιστικής εξουσίας, εν προκειμένω του λαλιωτισμού, δηλαδή 
ο Κόκκαλης, τα διεφθαρμένα υπαλληλικά παράσιτα του δημοσίου, οι 
στρατιωτικοί υπερεξοπλισμοί και οι σαμποταριστές της βιομηχανικής 
ανάπτυξης. Αν αυτά δεν γίνουν, τότε ο Παπαντωνίου έχει λόγους να 
μη δίνει τα λεφτά και να κατηγορεί τον κάθε Λαλιώτη και Τσουκάτο 
για δημαγωγούς. 

Η κίνηση λοιπόν των 52 που βρίσκεται στα πλαίσια της γενικής 
πολιτικής της δήθεν “αριστερής σύγκλισης” της φράξιας Σημίτη- 
Λαλιώτη έγινε οπωσδήποτε με την υπόδειξη και τη συναίνεση 
Σημίτη μόνο και μόνο για να βάλει τον Τσουκάτο να χτυπήσει τον 
Παπαντωνίου. Γι’ αυτό στην αρχή ο Σημίτης εμφανίστηκε με ήπιους 
τόνους, ενώ άφησε να περάσει σχεδόν ένας μήνας από την κίνηση 
Τσουκάτου μέχρι να επιβάλει την τιμωρία στον “αντάρτη”. Άφησε 
δηλαδή να περάσει το απαραίτητο χρονικό διάστημα για να διαμορ¬ 
φωθεί το κλίμα ενάντια στον Παπαντωνίου που ήδη την ίδια περίοδο 
διαμαρτυρόταν για τις αφόρητες επιθέσεις που δέχεται και είχε 
εκδηλώσει την επιθυμία του να αποχωρήσει από το ΥΠΕΘΟ. 

Όταν στη συνέχεια ο Σημίτης απόπεμψε τον Τσουκάτο, φάνηκε σαν 
να το έκανε από την πίεση του Παπαντωνίου. Πρόκειται για τη 
γνωστή τακτική της κλίκας Λαλιώτη-Σημίτη να εκκαθαρίζει το 
κόμμα από τους φιλοευρωπαίους και τους σοβινιστές, αντιπαρατάσσο- 
ντας πάντα τους μεν ενάντια στους δε ή ακόμα εκμεταλλευόμενη 
αντιθέσεις μέσα στο ίδιο στρατόπεδο όπως σ’ αυτή την περίπτωση 
ενώ αυτοί φροντίζουν να κρύβονται και να βρίσκονται πάντα στο 
κέντρο σαν ισορροπιστές. 

Έτσι αποτελείωσε το έργο της εκτέλεσης του αρχηγού -σε οργα¬ 
νωτικό τουλάχιστον επίπεδο- της ευρωπαϊκής εκσυγχρονιστικής 
πτέρυγας στο όνομα του επίσης φιλοευρωπαίου Παπαντωνίου. Αποτέ¬ 
λεσμα όλης αυτής της ενορχηστρωμένης παρωδίας ήταν και ο 
Τσουκάτος να αποπεμφθεί με την εντύπωση ότι τον καθαίρεσε το ίδιο 
του το στρατόπεδο, και ο Παπαντωνίου να βγει αποδυναμωμένος.Ο 
Σημίτης έκανε δηλαδή πως “αναγκάστηκε” να διώξει τον Τσουκάτο 
γιατί ο Παπαντωνίου δεν δεχόταν τον “πολιτικό εκβιασμό” που του 
έκανε ο Τσουκάτος. Ο ίδιος ο Τσουκάτος τόσο καλά κατάλαβε ό,τι 
ακριβώς ήθελε ο Σημίτης ώστε μετά την εξολόθρευσή του δήλωσε 
ότι “στηρίζει τον πρωθυπουργό” ! Τέτοια πολιτική μυωπία και κυρίως 
τέτοια έλλειψη χαρακτήρα. Τέτοιους βρίσκει, τέτοια κάνει ο σοσιαλ- 
φασισμός. 

Η πραγματική αιτία βέβαια της αποπομπής δεν είναι άλλη από το 
ότι η κλίκα Λαλιώτη - Σημίτη έχει εδραιωθεί μέσα στο ΠΑΣΟΚ και 
δεν χρειάζεται άλλο τον Τσουκάτο που δούλεψε για την κυριαρχία 
του Σημίτη μέσα στο κόμμα. Γι’ αυτό ο Σκανδαλίδης άρχισε να 
επιτίθεται το τελευταίο διάστημα στον Θ. Τσουκάτο στα πλαίσια του 
Συντονιστικού όπου και οι δύο ήταν μέλη σε τέτοιο βαθμό μάλιστα 
ώστε ο Σκανδαλίδης δήλωνε ότι ήταν αδύνατη η συνύπαρξη και των 
δύο στο ίδιο όργανο. Το “αριστερό” ΠΑΣΟΚ της συνεργασίας των 
“προοδευτικών” δυνάμεων του ΣΥΝ και του ψευτοΚΚΕ δεν χωράει 
Τσουκάτους. 





Σελίδα 6 


ΝΕΑ ΑΝΑΤΟΛΗ τέταρτη ίο γεναρη 200ΐ 


ΕΠΙΣΤΗΜΟΝΙΚΗ ΑΠΑΝΤΗΣΗ 
ΣΤΗΝ ΚΙΝΔΥΝΟΛΟΓΙΑ 
ΓΙΑ ΤΗΝ ΠΕΤΡΟΛΑ 


ΜΙΑ 


Ε πειδή γύρω από το ζήτημα του εκσυγχρονισμού του διυλιστηρίου της Πε 
τρόλα έχουν πέσει τόνοι λάσπης και ψέματος από την “Επιτροπή κατά των 
επεκτάσεων της Πετρόλα” είναι χρήσιμο να δώσουμε μια σειρά από μεθοδικές και 
διεξοδικές απαντήσεις πάνω στα ζητήματα της μόλυνσης και των κινδύνων που 
αυτή βάζει. 


Θα πρέπει από την αρχή να τονίσουμε ότι 
ο εκσυγχρονισμός του διυλιστηρίου είναι α¬ 
ναγκαίος σύμφωνα με τις αλλαγές των προ¬ 
διαγραφών των καυσίμων από την Ευρω¬ 
παϊκή Ένωση. Όπως είναι γνωστό τα Ευ¬ 
ρωπαϊκά Διυλιστήρια, για να συνεχίσουν να 
λειτουργούν, είναι υποχρεωμένα να επεν¬ 
δύσουν σημαντικότατα ποσά για τον εκσυγ¬ 
χρονισμό των εγκαταστάσεων τους λόγω 
των αυστηρότερων προδιαγραφών που επι¬ 
βάλλεται από την περιβαλλοντική νομοθε¬ 
σία επί των προϊόντων τους. Στόχος των ε¬ 
πενδύσεων αυτών είναι τόσο η ποιοτική α¬ 
ναβάθμιση των προϊόντων (μείωση περιε¬ 
κτικότητας σε επιβλαβή για το περιβάλλον 
στοιχεία) όσο και η ελαχιστοποίηση των πε¬ 
ριβαλλοντικών επιπτώσεων της ίδιας της 
λειτουργίας των μονάδων. Μέσα σε αυτά 
τα πλαίσια γίνεται και ο εκσυγχρονισμός 
της Πετρόλα, ένας εκσυγχρονισμός που έ¬ 
χει ήδη γίνει στα Ελληνικά Διυλιστήρια 
και στη Μότορ Οϊλ. 

Αυτός ο εκσυγχρονισμός σημαίνει ότι από 
τις δεκαέξι υπάρχουσες μονάδες θα μείνουν 
έξι ενώ θα δημιουργηθούν άλλες επτά νέες. 

Συνολικά δηλαδή θα υπάρχουν 
δεκατρείς μονάδες και όχι τριάντα δύο 
όπως διατείνεται η Επιτροπή. Επίσης δεν 
πρόκειται να κατασκευαστεί καμιά νέα 
δεξαμενή αφού ακόμη και οι ήδη 
υπάρχουσες δεν είναι όλες γεμάτες, αλλά 
δεν διαλύονται λόγο του μεγάλου κόστους 
που έχει η διάλυσή τους. 

Όσον αφορά το ζήτημα της 
μόλυνσης. 

Με τον εκσυγχρονισμό του διυλιστηρίου 
θα υπάρξει αλλαγή στο χρησιμοποιούμενο 
καύσιμο. Αυτή η αλλαγή θα επιφέρει μια 
τεράστια βελτίωση στη σύσταση των καυ¬ 
σαερίων και θα μειώσει δραστικά τους ρύ¬ 
πους, λόγω της χαμηλότερης περιεκτικό¬ 
τητας του νέου καύσιμου σε θείο (8), αλλά 
και λόγω της χρησιμοποίησης φυσικού αε¬ 
ρίου που, όπως είναι γνωστό, είναι πολύ πιο 
φιλικό στο περιβάλλον από ότι είναι το μα- 
ζούτ. 


Έτσι και όσον αφορά τις εκπομπές των 
απαερίων στην ατμόσφαιρα: 


Δηλαδή παρόλο που τα απαέρια πράγμα¬ 
τι αυξάνονται κατά 3 περίπου φορές, εν τού- 
τοις οι ρύποι ελαττώνονται θεαματικά! Να 
παρατηρήσουμε εδώ ότι διεθνής νομοθεσία 
υπάρχει μόνο για τους τρεις πρώτους ρυπα¬ 
ντές. 

Ας δούμε τώρα τις συγκεντροισεις των 
ρυπαντών στην πόλη της Ελευσίνας. Επει¬ 
δή η Ελευσίνα είναι δίπλα στο διυλιστήριο 
έχουν εξαιρετική σπουδαιότητα. Αυτές πάρ- 
θηκαν από τη μελέτη του ΕΜΠ σε συνερ¬ 
γασία με τους διεθνείς αναγνωρισμένους οί¬ 
κους Ρο$Ιετ XVΙιοαΙο γ I ι;ι1ί;ιη;ι και δηαπιρίΌ- 
§6ΐΐί και χρησιμοποιώντας μαθηματικά μο¬ 
ντέλα διασποράς με βάση οδηγίες διεθνών 
έγκυρων οργανισμών (ΙΙ8ΕΡΑ, ΤΝΟ Ολλαν¬ 
δίας). Αυτές μετρήθηκαν σε κάθε διεύθυν¬ 
ση ανέμου και με άνεμο μικρής έντασης 2πι/ 
8. Ενδιαφέρον έχει ιδιαίτερα ο δυτικός άνε¬ 
μος γιατί αυτός κατευθύνει τα καυσαέρια 
από το διυλιστήριο προς την πόλη της Ε¬ 
λευσίνας. Έτσι η διασπορά των ρυπαντών, 
για τους οποίους υπάρχουν νόμοι και όρια 
ανώτερων τιμών, με δυτικό άνεμο είναι: 

Όσον αφορά την περίπτωση 
διαρροών. 

Εδώ σπεκουλάρουν πολύ οι αντιβιομηχα- 
νιστές. 

Όμως υπάρχουν ειδικά φωτοκύτταρα σε 
κάθε σημείο των εγκαταστάσεων που ελέγ¬ 
χουν τις διαρροές. Όταν συμβεί αυτό γίνο¬ 
νται τα παρακάτω: 

Το κομπιούτερ δίνει αμέσως εντολή και 
κλείνει η κεντρική βάνα. Αυτό θέλει στη 
χειρότερη περίπτωση 1,5 λεπτά. 

Αν δεν γίνει αυτό, τότε από το συναγερμό 
που αμέσως χτυπά, ο χειριστής από τον κε¬ 
ντρικό έλεγχο κλείνει τη βάνα ηλεκτρικά 

Αν δεν γίνει ούτε αυτό, τότε υπάρχει το¬ 
πικό σύστημα ασφάλειας και ένας άλλος 
χειριστής κλείνει τη βάνα με τα χέρια. 

Αν δεν συμβεί ούτε και αυτό τότε τίθε¬ 
ται εκτός λειτουργίας όλο το σύστημα και 
σταματά η λειτουργία του διυλιστηρίου. 

Άρα δεν υπάρχει ιδιαίτερος κίνδυνος α¬ 
πό ατύχημα από διαρροή και η κινδυνολο¬ 
γία της “Επιτροπής” για 
το ότι ο κίνδυνος από 
“την αύξηση των διαρρο¬ 
ών είναι απροσδιόρι¬ 
στος”, όπως διατείνεται 
στην ανακοίνωσή της το 
Μάη του 200 είναι ένα 
μεγάλο ψέμα. 


Όσον αφορά τις δυσοσμίες 

Η Επιτροπή αναφέρει ότι “καθημερινά 
βιώνουμε της αφόρητες δυσοσμίες “κλού¬ 


βιου αυγού” (υδρόθειο) “καμμένου λάστι- 
χου”(μερκαπτάνες), “αέριου”” κλπ. Η Επι¬ 
τροπή δεν κάνει βέβαια τον κόπο να εξηγή¬ 
σει πως παράγονται όλες αυτές οι δυσο¬ 
σμίες. Θεωρεί δεδομένο ότι όλα προέρχο¬ 
νται από την λειτουργία του διυλιστηρίου 
και ποντάρει πάνω στην άγνοια όσων δια¬ 
βάζουν την ανακοίνωση. 

Μιλήσαμε παραπάνω για την περίπτωση 
των διαρροών γενικά. Εδώ θα πούμε ακόμη 
κάτι που αφορά τις “μερκαπτάνες”. Αυτές 
είναι ουσίες που προστίθενται στο υγραέ¬ 
ριο για να του προσδίδουν αυτήν την ιδιαί¬ 
τερη μυρωδιά που έχει, έτσι ώστε όταν έ¬ 
χουμε διαφυγή του να γίνεται αυτή η δια¬ 
φυγή αντιληπτή. Το υγραέριο είναι ένα αέ¬ 
ριο εύφλεκτο, άοσμο και δηλητηριώδες. Οι 
μερκαπτάνες προστίθενται σε αυτό μόνο ό¬ 
ταν το υγραέριο κυκλοφορεί στις σωληνώ¬ 
σεις και αυτό οφείλεται στον τρόπο που εί¬ 
ναι κατασκευασμένες οι εγκαταστάσεις α¬ 
νάμειξης (εκμεταλλεύονται την δημιουργί¬ 
α υποπίεσης μπροστά από ανοικτό σωλήνα 
που δημιουργεί η γρήγορη ροή ενός ρευστού, 
του υγραέριου στην προκειμένη περίπτω¬ 
ση). 

Άρα θα έχουμε διαρροή “μερκαπτανών” 
στο περιβάλλον μόνο αν θα έχουμε ταυτό¬ 
χρονα και διαρροή υγραερίου. Αν λοιπόν η 
Επιτροπή έχει δίκιο και διαρρέουν οι μερ¬ 
καπτάνες στο περιβάλλον, είναι απορίας ά- 
ξιον (και αυτό η Επιτροπή είναι υποχρεω¬ 
μένη να το αιτιολογήσει, αλλιώς θα πρέπει 
να χαρακτηριστεί ως τσαρλατάνος) πως δεν 
είχαμε ως το'ιρα μιας τεράστιας έκτασης 
έκρηξη από το υγραέριο που διαρρέει μαζί 
με τις μερκαπτάνες και πως δεν έχουν πε- 
θάνει όλοι οι εργαζόμενοι αλλά και οι κά¬ 
τοικοι που μένουν κοντά στα σημεία της 
υποτιθέμενης διαρροής. Αλλά, ευτυχώς, αυ¬ 
τά είναι αποκυήματα μόνο της νοσηρής φα¬ 
ντασίας, της τέλειας αντιεπιστημονικής ά¬ 
γνοιας και κυρίως του αντιβιομηχανικού με- 
σαίωνα του μπλοκ ψευτοΚΚΕ-ΣΥΝ, που κα¬ 
θοδηγεί πολιτικά την Επιτροπή. 

Ακόμη και να μην λειτουργήσει η μία α¬ 
πό τις δύο μονάδες αποθείωσης του μαζούτ 
η ποσότητα του διοξειδίου του θείου που θα 
εκλυθεί στην ατμόσφαιρα θα έχει μέγιστη 
συγκέντρωση 205μ§/ κυβ.μέτρο, ενώ το όριο 
του ΠΌ.Υ είναι 500μ§/κ.μ. Κατά συνέπεια 
δεν αναμένεται να δημιουργηθεί κάποιο σο¬ 
βαρό πρόβλημα, σύμφωνα με τη μελέτη του 
ΕΜΠ. 

Η Πετρόλα ισχυρίζεται ότι είναι από τις 
βιομηχανίες εκείνες που τηρεί πιστά τις 
προδιαγραφές της Οδηγίας Σεβέζο που 
έχει θεσπίσει η Ευρωπαϊκή Ένωση για τα 
εργοστάσια στα οποία γίνεται παραγωγή 
επικίνδυνων για την υγεία αερίων. Αυτό έχει 
δικαίωμα οποιοσδήποτε να το αμφισβητεί 
και να ζητάει να το ελέγξει. 

Όμως εδώ να πούμε και το εξαιρετικά 
σημαντικό. 

Η Επιτροπή έχει προσκληθεί και 


προκληθεί από το Σωματείο των 
εργαζομένων, σε κάθε περίπτωση που 
υπάρχει δυσοσμία ή οτιδήποτε άλλο από 
αυτά που ισχυρίζεται, να πάει αμέσως 
και επιτόπου μέσα στο διυλιστήριο και 
να πάρει ό,τι μετρήσεις θέλει που να 
αποδεικνύουν τα όσα ισχυρίζεται για 
διαρροές και μόλυνση. 

Αυτό όμως δεν έχει γίνει καμιά φορά μέχρι 
σήμερα παρόλο που τέτοια φαινόμενα 
δυσοσμίας έχουν παρουσιαστεί κατά καιρούς. 
Αποδεικνύεται έτσι ότι η ανησυχία και η 
φροντίδα των ανθρώπων αυτών της 
Επιτροπής για την υγεία των κατοίκων της 
Ελευσίνας είναι ψεύτικη, υποκριτική και 
αντιεπιστημονική. Ξέρουν οι ίδιοι ότι οι 
δυσοσμίες έρχονται από τις δεκάδες και 
εκατοντάδες βιοτεχνίες και βιομηχανίες του 
Θριάσιου που έχουν χαμηλότερου επιπέδου 
αντιρρυπαντική προστασία. 

Ο κίνδυνος ατυχήματος και 
εκρήξεων 

Το ατύχημα όπως είναι γνωστό δεν εμπο¬ 
δίζεται ποτέ απόλυτα αλλά μόνο σχετικά. 
Αυτό όμως που μπορεί να κάνει κανείς εί¬ 
ναι να παίρνει όλα εκείνα τα μέτρα που α¬ 
παιτούνται για να λιγοστεύει όσο είναι δυ¬ 
νατόν την πιθανότητά του. Ευτυχώς η σύγ¬ 
χρονη τεχνολογία έχει επιτύχει τα ατυχή¬ 
ματα, κυρίως στη μεγάλη βιομηχανία να εί¬ 
ναι όλο και λιγότερα. Αν εφαρμοστούν οι 
διεθνείς προδιαγραφές στην ποιότητα των 
κατασκευών τότε οι κίνδυνοι γίνονται πραγ¬ 
ματικά απειροελάχιστοι. Αυτή η ποιότητα 
διαπιστώνεται εύκολα όταν ελέγξει κανείς 
τις μελέτες της κατασκευής. Αυτό είναι δη¬ 
λαδή κάτι το οποίο είναι εύκολο να γίνει 
και η Επιτροπή έχει όλο το χρόνο στη διά¬ 
θεσή της να κοιτάξει τις μελέτες για τις 
επεκτάσεις του διυλιστηρίου. 

Μπορεί επίσης να συγκροτήσει μια ε¬ 
πιτροπή ελέγχου, όπως μας είπαν οι ερ¬ 
γαζόμενοι στην Πετρόλα, και να ελέγ¬ 
χει αν όλα είναι σύμφωνα με τις μελέ¬ 
τες και τις προδιαγραφές που ορίζονται 
σε αυτήν. Ταυτόχρονα στην εταιρεία γίνο¬ 
νται σεμινάρια τεχνογνωσίας για το προ¬ 
σωπικό πάνω στις νέες τεχνολογίες που ει- 
σάγονται στην επιχείρηση. 

Αν κανείς μελετήσει τις συνθήκες ανά¬ 
πτυξης των μεγάλων σύγχρονων καπιταλι¬ 
στικών επιχειρήσεων μπορεί να διαπιστώ¬ 
σει ότι για το μεγάλο βιομηχανικό και μο¬ 
νοπωλιακό κεφάλαιο είναι γενικά προτιμό¬ 
τερο να έχει όσο είναι δυνατόν πιο ασφα¬ 
λείς εγκαταστάσεις γιατί αυτό το συμφέ¬ 
ρει στον τελικό σκοπό του που είναι η με¬ 
γιστοποίηση του κέρδους. Πράγματι είναι 
συμφερότερο σε αυτό να διαθέσει κάποια 
παραπάνω κεφάλαια, σχετικά περιορισμέ¬ 
να συγκρινόμενα με το συνολικό κόστος της 
επένδυσης, για να επιτύχει μεγαλύτερη α¬ 
σφάλεια στις εγκαταστάσεις του, παρά να 
διακινδυνεύει ένα ατύχημα απροσδιόριστης 
έκτασης με τις ανάλογες συνέπειες που θα 
έχει αυτό στη ροή της παραγωγής, στα έ¬ 
ξοδα της αποκατάστασης των ζημιών και 
πιο πολύ στον κοινωνικό και πολιτικό α¬ 
ντίκτυπο που θα έχει αυτό στην αγορά και 
στη θέση που αυτό κατέχει σε αυτήν. 

Ειδικότερα για τον κίνδυνο από μια πιθα¬ 
νή έκρηξη, αυτός έχει να κάνει με τις διαρ¬ 
ροές από τις εγκαταστάσεις οι οποίες α¬ 
ντιμετωπίζονται όπως είδαμε και παραπά¬ 
νω. 

Δεν μπορεί λοιπόν κανείς στο όνομα ενός 
πιθανού κινδύνου να λεει ότι θα πρέπει να 
μην γίνει ή να κλείσει ένα εργοστάσιο αν 


Αέρια απόβλητα 

Εκπομπές αερίων αποβλήτων στην ατμόσφαιρα (Κιλά/ώρα) 


Σημερινή κατάσταση 

Μελλοντική κατάσταση 

Διοξείδιο του θείου 

647 

199,7 

Οξείδια του αζώτου 

92 

91,9 

Σωματίδια 

45 

13.3 

Υδρογονάνθρακες(μετρικοί τόνοι/έτος) 

3190 

1395 

| Υγρά απόβλητα 


Όγκος ελαιωδών αποβλήτων(κυβικά μέτρα/έτος) 

4007800 

2352400 


Σημερινό καύσιμο 

Μελλοντικό καύσιμο 

Μαζούτ με θείο 3,5% 

30% Μαζούτ με θείο 0,2%-0,5%, 
και, 70% φυσικό αέριο 

δεν πάρει και δεν μελετήσει λε¬ 
πτομερώς όλες τις δυνατότητες. Η 
Επιτροπή στην Ελευσίνα αντίθε¬ 


τα δεν έχει μπει στον κόπο να α¬ 
ναλύσει όλα αυτά και κινδυνολο¬ 
γεί ασύστολα ποντάροντας όπως 


είπαμε και πριν στην άγνοια του 
λαού πάνω σε αυτά τα ζητήματα. 

Εδώ υπάρχει και η ευθύνη ό¬ 


λων όσων έχουν σχέση με το ερ¬ 
γοστάσιο της Πετρόλα που δεν 
έχουν ενημερώσει το λαό της Ε- 



διοξείδιο του θείουίιισ/κ.ιι) 

Οξείδια του αζώτουίιισ/κ.ιι) 

Σωιιατίδιαίιισ/κ.Μ.) 

Μέγιστη Μέση ετήσια τιμή 

1 

5 

1 

ΌριοΠ.Ο.Υ της μέσης 

ετήσιας τιμής 

50 

40 (Οριο Οδηγίας99/30/ΕΟ) 

40 (Όριο Οδηγίας 99/30/ΕΟ) 

Μέγιστη ημερήσια τιμή 

19,7 

- 

1,15 

Όριο Οδηγίας 99/30/ΕΟ καιΠ.Ο.Υ 

της μεγίστης ημερήσιας τιμής 

125 (το έτος 2005) 


50 

Μέγιστη ωριαία τιμή 

98 

31 

- 

Όριο Οδηγίας 99/30/ΕΟ της 

Μέγιστης ωριαίας τιμής 

350 (τοέτας2005) 

200 



Π.Ο.Υ: Παγκόσμιος Οργανισμός Υγείας Ε.Ο: Ευρωπαϊκή Ένωση 


λευσίνας και των γύρω 
περιοχών σχετικά με τα 
ζητήματα ασφάλειας των 
εγκαταστάσεων. 

Η σύγχρονη μεγάλη κα¬ 
πιταλιστική επιχείρηση 
είναι πρόοδος, ιδιαίτερα 
στις σημερινές συνθήκες 
αποβιομηχάνισης και κα¬ 
ταστροφής των παραγω¬ 
γικών δυνάμεων στη χώ¬ 
ρα μας. Γιαυτό είναι προς 
το συμφέρον όχι μόνο της 
Ελευσίνας και των γύρω 
περιοχών που πλήττονται 
από την ανεργία, αφού 
δημιουργούνται 200 περί¬ 
που νέες θέσεις εργασίας 
και άλλες 1000 περίπου 
για τρία χρόνια που θα 
διαρκέσει η κατασκευή 
της επένδυσης, αλλά και 
της χώρας γενικότερα να 
γίνει η επέκταση του δι¬ 
υλιστηρίου της Πετρόλα. 


ΝΕΑ ΕΠΙΘΕΣΗ ΑΠΟ ΤΟΥΣ ΣΑΜΠΟΤΑΡΙΣΤΕΣ 


Το μέτωπο των σαμποταριστών της βιομηχανίας στο Θριάσιο αναγκάστηκε κάτω από 
τις αποκαλύψεις τόσο της ΟΑΚΚΕ όσο και του Σωματείου των εργαζομένων στην 
Πετρόλα να αναδιπλωθεί κυρίως σε ό,τι αφορά την πόλη της Ελευσίνας. Πραγματικά 
μετά την αφισοκόλληση της οργάνωσής μας και τις κινήσεις του Σωματείου το οποίο 
είχε βάλει στο Εργατικό Κέντρο Ελευσίνας και στην Ομοσπονδία Χημικών Βιομηχα¬ 
νιών το ζήτημα αντίστασης στην Επιτροπή και στη ματαίωση της επένδυσης, η κοινή 
γνώμη αλλάζει στάση και αυτό αναγκάζει την “Επιτροπή κατά των επεκτάσεων της 
Πετρόλα” να μαζέψει τα περισσότερα πανό από τους δρόμους της πόλης. Ταυτόχρονα, 
και επειδή είναι αδύνατη σε ότι αφορά τα ζητήματα της μόλυνσης, αναγκάζεται να 
κρατήσει σαν μόνο σύνθημά της πια το “Όχι στη γιγάντωση της Πετρόλα”. 

Αυτοί αναγκάστηκαν να το κάνουν αυτό όταν διαπίστωσαν την ελάχιστη προσέλευση 
του κόσμου στη συγκέντρωση που έκαναν έξω από το υπουργείο Εξωτερικών τη στιγμή 
που συνεδρίαζε σε αυτό μια επιτροπή από την Ευρωπαϊκή Ένωση. Δεν ήταν πάνω από 
50-90 άτομα, τη στιγμή που αυτοί έκαναν μια μεγάλη κινητοποίηση με ντουντούκες για 
δύο μέρες σε όλη την Ελευσίνα και τις γύρω περιοχές. Αυτοί ακόμη φοβήθηκαν ότι 
μετά την αλλαγή του κόσμου θα μπορούσαν να κατέβαιναν στο δρόμο και οι εργαζόμε¬ 
νοι στο διυλιστήριο και τότε τα πράγματα θα ήταν εξαιρετικά δύσκολα γιαυτούς. 

Ενώ όμως αναδιπλώθηκαν όσον αφορά τη μάχη μέσα στην Ελευσίνα και τους γύρω 
δήμους συνέχισαν τη μάχη σε άλλα μέτωπα. 

Η “Επιτροπή” στις 21 Νοέμβρη έστειλε εξώδικο προς την διοίκηση του Χρηματιστηρί¬ 
ου Αθηνών και της ζητά να ανακαλέσει την απόφασή της για την εισαγωγή της 
ΠΕΤΡΟΛΑ στην κύρια αγορά του Χρηματιστηρίου. Εκεί πέτυχε μια πρώτη νίκη αφού 
τελικά η Επιτροπή Κεφαλαιαγοράς ανέβαλε τη δημόσια εγγραφή για τις 21 Γενάρη. 

Ταυτόχρονα με ένα άρθρο του τόσο στην Αυγή (19-12) όσο και στην τοπική εφημερίδα 
της Ελευσίνας “δία ταύτα ” ο βουλευτής του Συνασπισμού Αμπατζόγλου έκανε φανερές 
τις προθέσεις της Επιτροπής: “Το θέμα θα φθάσει σίγουρα στο Συμβούλιο της Επικρά¬ 
τειας και θα εκδικασθεί σύμφωνα με το άρθρο 24 του Συντάγματος... ’ 


Εκεί το μέτωπο των σαμποταριστών είναι ιδιαίτερα δυνατό. Εκεί στο 5ο τμήμα του 
υπάρχουν οι απόγονοι του Δεκλερή (πρώην προέδρου του, ανθρώπου του ψευτοΚΚΕ, 
επικεφαλής του βιομηχανικού σαμποτάζ). 

Επίσης ο έτερος πολιτικός καθοδηγητής του μετώπου, το ψευτοΚΚΕ, εξαπολύει και 
αυτό τη δική του επίθεση. Τρεις βουλευτές του (Κανέλλη, Σκυλλάκος, Κολοζώφ) 
κατέθεσαν Ερώτηση στη Βουλή. Τα επιχειρήματά τους είναι τα ίδια με εκείνα της 
Επιτροπής κατά των επεκτάσεων: “... υπάρχουν συνεχείς διαρροές υδρογονανθράκων, 
που πνίγουν με δυσοσμία την περιοχή, παρά τις δεσμεύσεις ότι από τις επεκτάσεις του 
1990 θα μειώνονται οι ρύποι. Το έδαφος, το υπέδαφος, ο υδροφόρος ορίζοντας και η 
θάλασσα έχουν σοβαρά ρυπανθεί με πετρελαιοειδή... Η ΠΕΤΡΟΛΑ δεν έχει και ούτε θα 
αποκτήσει την αναγκαία έκταση για να πραγματοποιήσει τις επεκτάσεις... Η 
ζητούμενη γιγαντιαία επέκταση απαγορεύεται στην Αττική από το ΠΑ 84/84 και το 
Ρυθμιστικό Σχέδιο της Αθήνας (ω.1515/85)... θα αυξηθούν κατακόρυφα οι κίνδυνοι για 
καταστροφικό ατύχημα μεγάλης έκτασης... η ΠΕΤΡΟΑΑ σε διαφήμιση της για την 
εισαγωγή της στο Χρηματιστήριο παρουσιάζει, παραπλανητικά, την αδειοδότηση της 
επέκτασης των 700 εκατ. δολαρίων ως δεδομένη... Από τα παραπάνω προκύπτει ότι 
επιχειρείται ένα ακόμη έγκλημα σε βάρος της υγείας και της ζωής χιλιάδων κατοίκων 
της περιοχής... ” (Ριζοσπάστης, 29-12-2000). 

Το μέτωπο των σαμποταριστών εδώ και καιρό έχει κάνει πολλά. Έχει μαζέψει 
υπογραφές, έχει κάνει μια διαδήλωση, έχει κάνει μια προσφυγή στο ΣτΕ για τον αποχα¬ 
ρακτηρισμό δασικής έκτασης, έχει κάνει δύο ερωτήσεις στη Βουλή και ετοιμάζεται για 
το μεγάλο αγώνα στο ΣτΕ. Αν εκεί κερδίσει τότε η βαριά βιομηχανία στο Θριάσιο θα 
έχει δεχτεί ένα καίριο πλήγμα και θα βρίσκεται προ του θανάτου της, οδηγώντας στην 
ανεργία χιλιάδες εργάτες και την οικονομία της χώρας προς την καταστροφή. 

Εάν οι κάτοικοι της Ελευσίνας και των γύρω περιοχών μαζί με τους εργαζόμενους της 
Πετρόλα δεν αντιδράσουν δυναμικά και συγκροτημένα τότε ότι τα σχέδια του μεσαίωνα 
θα περάσουν. 


Στρατιωτική συμμαχία Ρωσίας-Ιράν 


Η Μόσχα προχωρώ ακάθεκτη στη 
δημιουργία του χιτλερικού της 
άξονα χωρίς η Δύση να αντιδρά ούτε 
στοιχειωδώς στις κινήσεις της. Γιατί 
να το κάνει άλλωστε; Η Ευρώπη έχει 
ανάγκη το ρωσικό αέριο, η Αμερική 
ελέγχεται ακόμη από το φιλορώσο 
απερχόμενο πρόεδρο Κλίντον. 

Έτσι, ο Πούτιν συναντήθηκε στα μέσα 
Δεκέμβρη με τον Κάστρο, στον οποίο 
δάνεισε 50 εκατομμύρια δολάρια, σπάζο¬ 
ντας το αμερικάνικο εμπάργκο και 
εμφανιζόμενος ως “σωτήρας” του κουβα¬ 
νέζικου λαού. Στα τέλη του ίδιου μήνα 
υπογράφηκε σημαντική συμφωνία στρα¬ 
τιωτικής συνεργασίας μεταξύ Μόσχας - 
Τεχεράνης. Ο ροισος υπουργός άμυνας I. 
Σεργκέγιεφ δήλωσε ότι η συμφωνία 
“ανοίγει ένα νέο κεφάλαιο στις σχέσεις 
μας. Σηματοδοτείται από την επανάληψη 
της στρατιωτικής συνεργασίας ανάμεσα 
στη Μόσχα και την Τεχεράνη και ιδιαίτε¬ 
ρα από την εκπαίδευση φανών αξιωματι¬ 
κών στις ρωσικές “στρατιωτικές σχολές”. 
Τα δυο κράτη... “θα αναπτύξουν τη στρα¬ 
τιωτική συνεργασία σε όλους τους 
τομείς”. Η παραπάνω συμφωνία πρακτικά 


ακυρώνει τη ρωσο-αμερικάνικη συμφωνία 
του 1995 που απαγόρευε την αγορά 
ρωσικών συμβατικών όπλων απ’ το Ιράν 
(Ελευθεροτυπία, 29-12), συνεπώς αποτελεί 
σοβαρή πρόκληση για το αμερικάνικο 
Πεντάγωνο και την πολιτική ηγεσία των 
ΗΠΑ. Ωστόσο, σε τηλεφωνική συνομιλία 
μεταξύ Πούτιν - Κλίντον διαπιστώθηκε 
“με ικανοποίηση ότι οι ρωσο-αμερικανι- 
κές σχέσεις έχουν βελτιωθεί σημαντικά 
τα τελευταία χρόνια” (στο ίδιο). Την ίδια 
μέρα οι Ρώσοι υπέγραφαν συμφωνία με 
την Ινδία για την προμήθεια όπλων ύψους 
3 δις δολαρίων. 

Οι ρώσοι σοσιαλιμπεριαλιστές φοβού¬ 
νται ότι η νέα προεδρία Μπους θα εμποδί¬ 
σει τα μεγαλεπίβολα σχέδιά τους. Για 
παράδειγμα, τρέμουν το ενδεχόμενο άρσης 
της χρηματοδότησης, την επέκταση του 
ΝΑΤΟ ανατολικά ή την ανάπτυξη του 
αντιβαλλιστικού προγράμματος (ΑΒΜ) 
που θα θωρακίσει την άμυνα των ΗΠΑ. 
Για να απαντήσουν στην ΑΒΜ εγκατέ¬ 
στησαν στο Σαράτοφ νέα μονάδα στρατη¬ 
γικών πυρηνικών όπλων που θεωρούνται 
αρκετά εξελιγμένα. Αποτελείται από έξι 
βαλλιστικούς διηπειρωτικούς πυραύλους 


Τοπόλ-Μ μιας πυρηνικής 
κεφαλής (Βήμα, 31-12). 

Και σαν να μην έφτανε 
αυτό, οι Ρώσοι μεταφέ¬ 
ρουν τακτικά πυρηνικά 
όπλα στη Βαλτική στη 
στρατιωτική βάση 
Καλίνιγκραντ (μεταξύ 
της Πολωνίας και της 
Λιθουανίας) εδώ και μισό 
χρόνο παραβιάζοντας 
κατάφορα συμφωνίες που 
κηρύσσουν την περιοχή 
αποπυρηνικοποιημένη 
ζώνη. Αυτό αναφέρει 
άρθρο της “Ουάσιγκτον 
Τάϊμς” που επικαλείται 
αξιωματούχους των 
αμερικάνικων μυστικών 
υπηρεσιών (Ελευθεροτυ¬ 
πία, 4/1/2001). 

Κατά τα άλλα η Ρωσία 
είναι ειρηνόφιλη και 
φιλοδυτική... 


ΠΡΟΤΕΙΝΟΥΜΕ: 


Δημήτρης Λιθοξόου 

ΕΛΛΗΝΙΚΟΣ 

ΑΝΤΙΜΑΚΕΔΟΝΙΚΟΣ 

ΑΓΩΝΑΣ 

Α 

Από το Ίλιντεν στη Ζαγκορίτσανη 
( 1903 - 1905 ) 

Μεγάλη Πορεία 

Το βιβλίο του Δ. Λιθοξόου 
διατίθεται στα γραφεία μας και σε 
κεντρικά βιβλιοπωλεία της Αθήνας 











Σελίδα 8 


ΝΕΑ ΑΝΑΤΟΛΗ 


ΤΕΤΑΡΤΗ 10 ΓΕΝΑΡΗ 2001 


ΓΙΑ ΤΟ ΝΕΟ ΒΙΒΛΙΟ ΤΟΥΓ. ΝΑΚΡΑΤΖΑ 

“Η Μικρά Ασία και η καταγωγή των προσφύγων. 

Η ιμπεριαλιστική ελληνική πολιτική τον 1922 και η Μικρασιατική Καταστροφή". 


Κ υκλοφόρησε τελευταία 
από τις εκδόσεις 
Μπατάβια το νέο βιβλίο του 
Γιώργου Νακρατζά “Η 
Μικρά Ασία και η καταγωγή 
των προσφύγων” με υπότιτλο 
“Η ιμπεριαλιστική ελληνική 
πολιτική του 1922 και η 
Μικρασιατική Καταστροφή”. 

Ο Γ. Νακρατζάς είναι γνωστός 
στους αναγνώστες της “Ν. Ανα¬ 
τολής” για το συγγραφικό έργο 
του και για την πρακτική πολιτι¬ 
κή θέση του ενάντια στην θεωρία 
και την πολιτική του ελληνικού 
σοβινισμού τόσο στα ζητήματα της 
εθνολογικής προέλευσης του πλη¬ 
θυσμού της χώρας όσο και στα πιο 
άμεσα πολιτικά ζητήματα της “ε¬ 
θνικής” πολιτικής στο Αιγαίο 
στην Κύπρο και στα σχετικά με 
τις εθνικές μειονότητες. 

Σ’ αυτό το τελευταίο βιβλίο ο Γ. 
Νακρατζάς καταπιάνεται διεξοδι¬ 
κά με έναν από τους πιο επικίν¬ 
δυνους στα αποτελέσματά του μύ¬ 
θους του ελληνικού σοβινισμού ό¬ 
τι στα παράλια της Μ. Ασίας ζού- 
σε πριν τα 1922 ένας κύρια ελ¬ 
ληνικός πληθυσμός που ήθελε και 
θα μπορούσε να έχει ενωθεί σε έ¬ 
να κράτος με την ηπειρωτική Ελ¬ 
λάδα, αν δεν εμποδίζονταν σε αυ¬ 
τό από τον τούρκικο εθνικισμό και 
πιο ειδικά από τον κεμαλισμό. Αυ¬ 
τός ο μύθος όχι μόνο δικαιώνει την 
κατακτητική ελληνική εκστρα¬ 
τεία του 1922, αλλά χρησιμοποιεί¬ 
ται και σήμερα για να δυναμώσει 
τον αντιτουρκισμό στις μάζες α¬ 
κόμα και όταν δεν μπαίνει ζήτη¬ 
μα επανάκτησης ή έστω εκδίκη¬ 
σης για τις “χαμένες πατρίδες”. 

Πολλοί καλόπιστοι άνθρωποι 
έχουν την εντύπωση ότι τα 
παράλια της Μ.Ασίας και στο 
Αιγαίο και στον Πόντο ήταν 
κατοικημένα στην πλειοψηφία 
τους από Έλληνες που ήταν εκεί 
εγκατεστημένοι από την 
αρχαιότητα. Μερικοί μάλιστα 
στηρίζονται σε ζωντανές 
μαρτυρίες προσφύγων καλών 
γενικά προθέσεων και έχουν πολύ 
επηρεαστεί από αυτές για να 
σχηματίσουν την παραπάνω 
εικόνα. 

Βέβαια μια τέτοια εικόνα δεν θα 
επαρκούσε ούτε και αν ήταν αλη¬ 
θινή για να δικαιώσει μια εκστρα¬ 
τεία σαν κι εκείνη του ελληνικού 
στρατού το 1919. Γιατί μόνο οι σο¬ 
βινιστές βλέπουν την φυλετική ε¬ 
θνολογική σύνθεση ενός χώρου 
σαν την μοναδική βάση για την 
ύπαρξη και για τα όρια ενός σύγ¬ 
χρονου εθνικού κράτους. Το εθνι¬ 
κό κράτος στην προοδευτική δη¬ 
μοκρατική εκδοχή του όχι μόνο δεν 
αποκλείει εθνότητες και εθνικές 
μειονότητες στο έδαφος του άλ¬ 
λες από την πλειοψηφούσα, αλλά 
τις αποδέχεται σαν ουσιαστικό και 
γόνιμο συστατικό του. Είναι η πο¬ 
λιτική αντίδραση, δηλαδή ο πιο ε¬ 
πιθετικός κάθε φορά ιμπεριαλι¬ 
σμός και οι εθνικιστές που συμ¬ 
μαχούν μαζί του, που θέλουν να 
χαράζουν τα κρατικά σύνορα σύμ¬ 
φωνα με την εθνολογική σύσταση 


του πληθυσμού τσακίζοντας κάθε 
προηγούμενη ιστορική και οικο¬ 
νομική κοινότητα ζωής των πλη¬ 
θυσμών, χωρίζοντάς τους μέχρις 
αλληλοεξόντωσης και ανατινάζο¬ 
ντας κάθε υλική και πνευματική 
πρόοδο στην περιοχή. 

Όμως στη Μικρασία δεν πρό¬ 
κειται ούτε για κάτι τέτοιο. Η ει¬ 
κόνα ότι σε ολόκληρες περιοχές 
της Μ. Ασίας που θα μπορούσαν 
να διαχωριστούν γεωγραφικά με 
σαφήνεια πλειοψηφούσε το ελλη¬ 
νικό στοιχείο, είναι λαθεμένη. Το 
ελληνικό στοιχείο πλειοψηφούσε 
μόνο σε ελάχιστες επαρχίες (κα- 
ζάδες) όπως στον καζά του Τσε- 
σμέ (Κρήνης) ή της Μαινεμένης 
που ουσιαστικά ήταν μεσαίου πλη¬ 
θυσμού πόλεις μέσα σε μεγαλύ¬ 
τερες περιοχές ύπαιθρου και 
χωριών που κατοικούσαν συχνά α¬ 
πό μη ελληνικούς, βασικά τούρκι¬ 
κους πληθυσμούς αλλά και εβραί- 
ους, αρμένιους κ.λπ. Αυτό σημαί¬ 
νει ότι ακόμα και αν ο ελληνικός 
πληθυσμός ήταν πλειοψηφικός σε 
ένα καζά δεν θα μπορούσε ούτε 
στοιχειωδώς να επιζήσει δίχως να 
είναι διοικητικά και οικονομικά 
ενωμένος όχι μόνο αμέσως με την 
ευρύτερη περιοχή του που είναι το 
σαντζάκ, δηλαδή κάτι μεγαλύτε¬ 
ρο από ένα σημερινό ελληνικό νο¬ 
μό, αλλά ενωμένος και με την με¬ 
γάλη περιφέρειά του που ήταν το 
βιλαέτι. 

Σε κανένα βιλαέτι της Μ. Ασί¬ 
ας ο ελληνικός πληθυσμός δεν ή¬ 
ταν πλειοψηφικός ούτε κατά προ¬ 
σέγγιση. Αλλά και από τα σα¬ 
ντζάκ ήταν πλειοψηφικός σύμφω¬ 
να με τις επίσημες στατιστικές 
της Βενιζελικής περιόδου (Σωτη- 
ριάδης) μόνο στο σαντζάκ της 
Σμύρνης. Όμως σύμφωνα με τους 
νεότερους και πιο αξιόπιστους έλ- 
ληνες μελετητές που παραθέτει ο 
Νακρατζάς (Αναγνωστοπούλου) 
ούτε και στο σαντζάκ της Σμύρ¬ 
νης οι Έλληνες αποτελούσαν συ¬ 
νολικά πλειοψηφία. 

Κυρίως όμως ο Νακρατζάς φέ¬ 
ρει στην επιφάνεια εθνολογικές 
ιστορικές μελέτες που διαψεύδουν 
κατά παταγώδη τρόπο τον δεύτε¬ 
ρο, και βαθύτερο ιδεολογικά εθνι¬ 
κιστικό μύθο ότι στα μικρασιατι¬ 
κά παράλια ο ισχυρός σε ποσοστό 
ελληνικός πληθυσμός ήταν συνέ¬ 
χεια του παλιού ελληνικού πληθυ¬ 
σμού της Ιωνίας, της Αιολίας και 
του Εύξεινου Πόντου. 

Αυτός ο μύθος είναι τόσο ανυ¬ 
πόστατος όσο και εκείνος που βλέ¬ 
πει εθνολογικά ενιαίο και σταθε¬ 
ρό και κυρίως αρχαιοελληνογενή 
τον πληθυσμό της ίδιας της Ελ¬ 
λάδας. 

Εδώ αποδεικνύεται ότι από το 
αρχαιοελληνικό στοιχείο της Μ. 
Ασίας δεν έχει μείνει τίποτα ή 
σχεδόν τίποτα αφού δεκάδες μη 
ελληνικά φύλα από κάθε κατεύ¬ 
θυνση του ορίζοντα σαν κύματα ε¬ 
κτόπισαν, εξόντωσαν ή αφομοίω¬ 
σαν πολλές φορές τους παλιούς 
πληθυσμούς που και αυτοί πριν υ¬ 
πάρξουν σ’ αυτά τα εδάφη σαν ελ¬ 
ληνικοί υπήρξαν σαν Λυδοί και 


Κάρες ή αργότερα σαν Χετίτες, 
Φρυγοί κ.λπ. 

Οι νεώτεροι ελληνικοί πληθυ¬ 
σμοί της Μ. Ασίας έχουν πρώτα 
τις ρίζες τους στον εξελληνισμό 
άλλων φύλων στη διάρκεια της 
Βυζαντινής αυτοκρατορίας και, 
κυρίως, στην μετανάστευση πολύ 
πρόσφατα στον 18ο και 19ο αιώνα 
ελληνικών πληθυσμών στα παρά¬ 
λια της Μ. Ασίας από την ηπει¬ 
ρωτική και νησιωτική Ελλάδα! 
Αυτό το τελευταίο είναι το πιο 
καλά κρυμμένο, αν και το πιο πρό¬ 
σφατο, γιατί κάνει ακόμα πιο ά¬ 
δικη και επεμβατική την απόπει¬ 
ρα του νεοελληνικού κράτους του 
1919 να υποτάξει με τη βία στη δί¬ 
κιά του κρατική κυριαρχία όλους 
τους πληθυσμούς των παραλίων 
της Μ. Ασίας. 

Η αποκάλυψη του άδικου χαρα¬ 
κτήρα αυτής της εκστρατείας δια¬ 
περνά όλες τις σελίδες του βιβλί¬ 
ου του Νακρατζά αφού δείχνει πως 
η εξέλιξη της ζωής του ελληνι¬ 
κού πληθυσμού της Μ. Ασίας σε 
συνεργασία και αρμονική συμβί¬ 
ωση με τον τουρκικό τελειώνει 
παντού σε όλα τα βιλαέτια από¬ 
τομα και τραγικά χάρη ακριβώς 
σ’ αυτή την “απελευθερωτική” 
εκστρατεία. 

Στην πραγματικότητα το βιβλίο 
του Νακρατζά είναι μια πολιτική 
καταγγελία του ελληνικού σοβι¬ 
νισμού - επεκτατισμού που γίνε¬ 
ται συντριπτική επειδή στηρίζε¬ 
ται σε αδιαφιλονίκητα ιστορικά 
στοιχεία. Αυτά τα στοιχεία δεν εί¬ 
ναι σε γενικές γραμμές προϊόν 
πρωτότυπης έρευνας του συγγρα¬ 
φέα. Όμως το δύσκολο στην ελ¬ 
ληνική ιστοριογραφία δεν είναι το 
να τα ανακαλύψει κανείς. Το δύ¬ 
σκολο είναι να τα φέρει στην ε¬ 
πιφάνεια και να τα ερμηνεύσει πο¬ 
λιτικά. Γιατί στις ειδικές εθνο¬ 
λογικές μονογραφίες και τις ιστο¬ 
ρικές μελέτες στη χώρα μας υ¬ 
πάρχουν σχεδόν τα πάντα, αλλά 
υπάρχουν για χρήση των ειδικευ¬ 
μένων διανοούμενων της αστικής 
τάξης και όχι για χρήση από τους 
ανθρώπους του λαού και τους αν¬ 
θρώπους της προοδευτικής πολι¬ 
τικής πράξης. 

Στο βιβλίο του Νακρατζά παρε¬ 
λαύνει στις πιο ζωντανές του σε¬ 
λίδες η βαρβαρότητα του ελληνι¬ 
κού στρατού σε βάρος των άοπλων 
της Μικράς Ασίας που βεβαιώνε¬ 
ται όχι μόνο από τις τούρκικες, 
αλλά και από τις ελληνικές ορθό¬ 
δοξες πηγές. Αυτή η βαρβαρότη¬ 
τα είναι που προκάλεσε τις α¬ 
ντεκδικήσεις του τούρκικου εθνι¬ 
κισμού και όχι το αντίστροφο και 
είναι αυτή που τελικά άνοιξε το 
δρόμο για το άδειασμα της Τουρ¬ 
κίας από το ελληνικό στοιχείο. 
Δεν είναι τυχαίο που η ίδια η πρό¬ 
ταση για “ νόμιμη εθνοκάθαρση” 
δηλαδή για ανταλλαγή πληθυ¬ 
σμών είναι ελληνική - βενιζελι- 
κή. 

Αντιγράφουμε αποσπάσματα 
για τη σφαγή του Αϊδινΐου στις 
28-29 Ιούνη του 1919: 

“Τη σφαγή των Τούρκων του Α- 


ϊδινίου περιγράφει στην έκθεσή 
του ο κυβερνήτης του Αϊδινΐου με 
το εξής κείμενο: 

“Οι Έλληνες έχοντας κάνει τις 
απαραίτητες ανιχνεύσεις περί- 
μεναν την κατάλληλη στιγμή για 
να διαπράξουν την φρικτή πράξη. 
Κατά την αντεπίθεση των τουρ¬ 
κικών δυνάμεων εναντίον των Ελ¬ 
λήνων η επιτυχής προσέγγισή 
τους προς τη γέφυρα του Μαιάν¬ 
δρου ποταμού αποτέλεσε το ανα¬ 
μενόμενο σύνθημα. Οι Έλληνες 
πρώτα απ' όλα έβαλαν φωτιά στις 
τέσσαρες γωνίες της τουρκικής 
συνοικίας στην συνέχεια τοποθέ¬ 
τησαν πολυβόλα και οπλισμένους 
στρατιώτες και πολίτες στις γω¬ 
νίες των οδών, σε υψηλά κτίρια 
και στους μιναρέδες. Μετά από αυ¬ 
τό άνοιξαν πυρ εναντίον των πο¬ 
λιτών, οι οποίοι τρομαγμένοι προ¬ 
σπαθούσαν να βγουν από τα φλέ¬ 
γόμενα σπίτια τους. Εκείνους τους 
πολίτες που τραυματισμένοι σω¬ 
ριάζονταν στους δρόμους τους α¬ 
νάγκαζαν με πυροβολισμούς να γυ¬ 
ρίσουν στα καιγόμενα σπίτια τους, 
όπου πολλοί φτωχοί άνθρωποι, γέ¬ 
ροι, γυναίκες και παιδιά κάηκαν 
ζωντανοί”. 

Στο ίδιο κείμενο αναφέρεται ό¬ 
τι τα ανθρώπινα θύματα στο Αϊ- 
δίνι ανήλθαν σε 4.400 άτομα, από 
τα οποία πάνω από 4.000 ήταν μου¬ 
σουλμάνοι και μόνο 400 μη μου¬ 
σουλμάνοι. Οι υλικές ζημιές ανέρ¬ 
χονταν σε 12 εκατομμύρια τουρκι¬ 
κές λίρες, που αντιστοιχούν σε πε¬ 
ρισσότερο από 250 εκατομμύρια 
φράγκα. Ο Τούρκος διοικητής του 
Αϊδινΐου στην αναφορά του πλη¬ 
ροφορεί ότι ο ελληνικός στρατός 
έκαψε ολοσχερώς 77 χωριά της 
κοιλάδας του Αϊδινΐου και φόνευ- 
σε 80.500 μουσουλμάνους. 

Ιδιαίτερα έντονο ήταν το υπό¬ 
μνημα που υπέβαλε στις συμμα¬ 
χικές δυνάμεις ο Έλληνας ορθό¬ 
δοξος δικαστής του Αϊδινΐου Στα- 
μάτης. Αποσπάσματα του υπομνή¬ 
ματος αυτού έχουν ως εξής: 

“Εκείνοι που γύριζαν από την 
μάχη και ειδικά εκείνοι οι απάν¬ 
θρωποι βάρβαροι, εκείνοι οι αι¬ 
μοδιψείς ορεσίβιοι φέροντες το ό¬ 
νομα Εύζωνοι, σκότωσαν ή επε'φε- 
ραν τραυματισμούς χειρότερους 
και από τον θάνατο σε όποιους συ¬ 
ναντούσαν να φορούν φέσι και τους 
οποίους ονόμαζαν Τούρκους, λεη¬ 
λατούσαν χωριά, έπαιρναν τα βό¬ 
δια, τα άλογα, όλα τα ζώα και ο¬ 
λόκληρες περιουσίες τα οποία που¬ 
λούσαν στην πόλη για το τίπο¬ 
τα. . .έριξαν χιλιάδες βλήματα στα 
σπίτια και έβαλαν φωτιά στην μου¬ 
σουλμανική συνοικία, πυροβο¬ 
λώντας τον πληθυσμό που ζούσε 
εκεί, ο οποίος εξαφανίστηκε, ακό¬ 
μα και τα μωρά στην αγκαλιά της 
μητέρας τους... ΣΤΑΜΑΤΗΣ” 

Παρόμοιο κείμενο δημοσίευσε 
και ο Έλληνας μητροπολίτης της 
πόλης του Ντενιζλί Χρυσόστομος: 
“Τα εγκλήματα που διεπράχθησαν 
από τις ελληνικές κατοχικές 
δυνάμεις στην περιοχή του Αϊδι- 
νΐου και στα περίχωρα αποτελούν 
εγκλήματα ασύλληπτης ωμότητας 


και δίχως παράλληλο στην ιστορί¬ 
α. Χωριά και πόλεις μεγάλης ση¬ 
μασίας, απέραντος πλούτος και 
χιλιάδες ανθρώπινων πλασμάτων 
δόθηκαν δίχως οίκτο σα βορά στις 
φλόγες...”. 

Το ελληνικό Γενικό Επιτελείο 
Στρατού, στην αγγλόφωνη έκδο¬ 
σή του σχετικά με τις θηριωδίες 
των Τούρκων στο Αϊδίνι, οι οποί¬ 
ες αναμφίβολα έλαβαν χώρα, δεν 
αναφέρεται καθόλου στις προηγη- 
θείσες σφαγές εκ μέρους του ελ¬ 
ληνικού στρατού. Όσο και εάν οι 
δημοσιεύσεις και των δύο πλευ¬ 
ρών εμπεριέχουν στοιχεία υπερ¬ 
βολής, δεν είναι δυνατό να αρνη- 
θεί κανείς τη σφαγή του Αϊδινΐου 
εκ μέρους του ελληνικού στρατού. 
Εάν οι πληροφορίες περί σφαγής 
του τουρκικού πληθυσμού στο Α- 
ϊδίνι είναι ακριβείς, τότε μπορού¬ 
με να συγκρίνουμε τη σφαγή αυ¬ 
τή με τη σφαγή των κατοίκων του 
Διστόμου και του Χορτιάτη από 
τους Γερμανούς, με μόνη τη δια¬ 
φορά ότι ο αριθμός των θυμάτων 
των Γερμανών δεν ανερχόταν σε 
χιλιάδες και ότι οι Γερμανοί δεν 
έκαψαν γυναίκες ή παιδιά.Θα ή¬ 
ταν ευχής έργον εάν οι επίσημοι 
συγγραφείς του Ελληνικού Γενι¬ 
κού Επιτελείου είναι σε θέση να 
διαψεύσουν τις προαναφερθείσες 
πληροφορίες”. 

Μπορεί ακόμα να συναντήσει 
κανείς ξανά στις σελίδες αυτού 
του βιβλίου τα δολοφονικά κατορ¬ 
θώματα του μητροπολίτη Γερμα¬ 
νού Καραβαγγέλη που σαν πετυ¬ 
χημένος εθνοεκκαθαριστής των 
Μακεδόνων (τον ζήσαμε στο βι¬ 
βλίο του Δ. Λιθοξόου “Ο Ελληνι¬ 
κός Αντιμακεδονικός Αγώνας”) 
στάλθηκε για να κάνει την ίδια 
δουλειά, και την έκανε, στον Πό¬ 
ντο σαν Μητροπολίτης Σαμψού- 
ντας το 1908. 

Είναι πραγματικά συγκλονιστι¬ 
κή αυτή η σταθερή πορεία του ελ¬ 
ληνικού σοβινισμού προς το προ- 
βοκάρισμα και τελικά την εξόντω¬ 
ση των ελληνικών πληθυσμών ο¬ 
πουδήποτε. Με την πολιτική τους 
το 1900 - 1922 προβοκάρισαν και 
εξαφάνισαν τελικά τους Έλληνες 
της Μ. Ασίας. Με την ίδια πολι¬ 
τική προβοκάρισαν τους Έλληνες 
της Κύπρου σπρώχνοντάς τους 
στις σφαγές των Τούρκων το 1963 
-1964, δηλαδή σε μια εθνοκάθαρ¬ 
ση που τελικά κόστισε το διαμε- 
λισμό του νησιού. Ανάλογη μοίρα 
επιφυλάσσουν τώρα για τους Έλ¬ 
ληνες της Αλβανίας αλλά και για 
τους λίγους Έλληνες που έμει¬ 
ναν στην Τουρκία. 

Συνιστούμε στους αναγνώστες 
μας να μελετήσουν το βιβλίο του 
Γ. Νακρατζά. Είναι στο έδαφος 
των εθνικών ζητημάτων που οι α¬ 
ντιδραστικοί ετοιμάζουν τα νέα 
δεσμά, τον φασισμό και τον πόλε¬ 
μο για τον λαό μας. Το πιο επικίν¬ 
δυνο ιδεολογικά δόρυ τους είναι 
η ψεύτικη ιστορία. Η αληθινή ι¬ 
στορία είναι η δίκιά μας ασπίδα. 

Αλήθεια και μύθος για το 
απεμπλουτισμένο ουράνιο 


Τεράστιος θόρυβος ξεσηκώθηκε 
ξαφνικά την προηγούμενη εβδομάδα 
για το λεγόμενο “σύνδρομο των 
Βαλκανίων”. Ένας θόρυβος που 
ξεκίνησε από την Ιταλία, επεκτάθηκε 
σε όλη την Ευρώπη και διογκώθηκε 
εξαιρετικά στην Ελλάδα. Ο θόρυβος 
αυτός αφορά την εμφάνιση κρουσμά¬ 
των λευχαιμίας σε στρατιώτες που 
έχουν υπηρετήσει στο Κόσσοβο και 
παλαιότερα στη Βοσνία. Αμέσως 
ξεσηκώθηκαν όλα τα κόμματα και με 
δηλώσεις τους καυτηρίασαν τους 
“φονιάδες των λαών Αμερικάνους και 
ΝΑΤΟ” που “δολοφονούν με τον πιο 
ύπουλο τρόπο” τους λαούς των 
Βαλκανίων. 

Αν κρίνει κανείς από τις αντιδράσεις στις 
πρωτεύουσες της Ευρωπαϊκής Ένωσης και 
την ξαφνική και κατά συρροή αποκάλυψη 
πληροφοριών γύρω από τα θύματα των βλη¬ 
μάτων μη εμπλουτισμένου ουρανίου στο 
Κοσσυφοπέδιο, τη Βοσνία στο διάστημα 1994- 
95 και στη Σερβία, το “Βαλκανικό Σύνδρο¬ 
μο” προμηνύει πολλαπλές επιπτώσεις τόσο 
σε διεθνές όσο και σε ευρωπαϊκό επίπεδο. 
Και λέμε ξαφνική γιατί τα συμμαχικά επι¬ 
τελεία ήταν από την πρώτη στιγμή ενήμε¬ 
ρα για τη χρήση τέτοιων βλημάτων στις 
επιχειρήσεις του ΝΑΤΟ, γεγονός που επι¬ 
βεβαιώνει και ο έλληνας υπουργός Εξωτε¬ 
ρικών “Απαντώντας σε σχετικές ερωτήσεις, 
ο κ. Παπανδρέοο επιβεβαίωσε ότι η κυβέρ¬ 
νηση είχε ενημερωθεί για το είδος των βομ¬ 
βών που χρησιμοποιούσε η Συμμαχία κατά 
τη διάρκεια του πολέμου” (Καθημερινή, 5- 
1). Θα πρέπει ωστόσο να σημειώσουμε εδώ 
πως η ύπαρξη και η χρήση τέτοιων βλημά¬ 
των σε αντιαρματικό ρόλο, κυρίως από τα 
πυροβόλα των αμερικανικών επιθετικών αε¬ 
ροσκαφών Α-10, ουδέποτε αποτέλεσε μυστι¬ 
κό. Αντίθετα μάλιστα διατυμπανίστηκε σαν 
μεγάλη τεχνολογική εξέλιξη και σημαντι¬ 
κό στοιχείο του αμερικανικού-ΝΑΤΟϊκού 
οπλοστασίου. Έτσι ένα ιατρικό αίνιγμα, οι 
ανεξήγητες ασθένειες και θάνατοι στρατιω¬ 
τικών, μεταβάλλεται πια σε μέγιστο πολι¬ 
τικό ζήτημα στην Ευρώπη προκαλώντας πο¬ 
λιτική κρίση στους κόλπους του ΝΑΤΟ. 

“Ήδη, αρχής γενομένης από τη Φινλαν¬ 
δία ορισμένες χώρες που διατηρούν στρα¬ 
τεύματα στα Βαλκάνια έχουν αρχίσει να 
ομιλούν περί απόσυρσής τους, ενώ από τη 
Ρώμη ζητούνται τώρα με επιτακτικό ύφος 
“εξηγήσεις” από το ΝΑΤΟ... Ανάλογες κι¬ 
νήσεις έχουν γίνει και από άλλες συμμαχι¬ 
κές πρωτεύουσες όπως οι Βρυξέλλες, η Αισ- 
σαβόνα αλλά και η Άγκυρα, οι οποίες προ¬ 
χωρούν μάλιστα τώρα στη σύσταση επιστη¬ 
μονικών επιτροπών για τη διερεύνηση της 
όλης υποθέσεως. Ταυτόχρονα στους αιτού- 
μενους από το ΝΑΤΟ διαφάνεια, προσχώ¬ 
ρησε και η Γαλλία...Από την πλευρά της, 
η Ευρωπαϊκή Επιτροπή δεν έχει προς το πα¬ 
ρόν αναμιχθεί, αν και όπως διαβεβαιώνει, 
“συμμερίζεται πλήρως της ανησυχίες των 
κρατών-μελών””. (στο ίδιο). Από την άλλη 
μεριά “Για έλλειψη αποδείξεων κάνει λόγο 
και το βρετανικό Υπουργείο Άμυνας που 
ανακοίνωσε ότι δεν θα υποβληθούν σε ια¬ 
τρικές εξετάσεις οι βρετανοί στρατιώτες. 
Η Γερμανία και ο Καναδάς ανακοίνωσαν 
ότι οι ένοπλες δυνάμεις τους δεν αντιμε¬ 
τωπίζουν πρόβλημα” ί\ν\ν\ν.ίΊαα 1 ι. 2 τ . 6-1). 
Έτσι λοιπόν διαμορφώνονται τα μέτωπα αυ¬ 
τή τη στιγμή στην Ευρώπη. Όλοι όσοι ζη¬ 
τούν απόσυρση των νατοϊκών ή ευρω¬ 
παϊκών δυνάμεων από τα Βαλκάνια δεν 


βάζουν κανένα ζήτημα απόσυρσης και 
των εγκατεστημένων ρώσικων δυνάμε¬ 
ων ήδη στο Κόσσοβο, που κατέχουν μάλι¬ 
στα το πιο στρατηγικής σημασίας σημείο, 
που είναι το αεροδρόμιο της Πρίστινα. Αυ¬ 
τό είναι ιδιαίτερα ανησυχητικό αφού έτσι 
αφήνεται ο ρώσικος ιμπεριαλισμός να αλω¬ 
νίζει στα Βαλκάνια, ελλείψει αντιπάλου. 
“Την ανησυχία του ότι ο σάλος που έχει ξε¬ 
σπάσει θα οδηγήσει στην αποχώρηση των 
νατοϊκών στρατευμάτων από το Κοσσυφο¬ 
πέδιο, εξέφρασε ο μετριοπαθής ηγέτης των 
αλβανοφώνωνΙμπραήμ Ρουγκόβα”(στο ίδιο). 

Ενώ στην Ελλάδα: η ΝΑ “την καλεί (σσ. 
την κυβέρνηση) να φέρει το θέμα στο Συμ¬ 
βούλιο Υπουργών της Ευρωπαϊκής Ένωσης, 
ζητώντας την κατάργηση των όπλων απε- 
μπλουτισμένου ουρανίου και να αρθεί κάθε 
πολιτικό εμπόδιο για την παροχή ανθρωπι¬ 
στικής βοήθειας προς τη Γιουγκοσλαβία”. 
Και ο Συνασπισμός “ζήτησε από τον πρω¬ 
θυπουργό την ανάκληση της ελληνικής 
στρατιωτικής δύναμης από τη Γιουγκοσλα¬ 
βία και επέκρινε τις ευρωπαϊκές κυβερνή¬ 
σεις για υποκρισία στο θέμα”. Ενώ το ψευ- 
τοΚΚΕ “την πορεία διαμαρτυρίας διοργά- 
νωσαν η Παναθηναϊκή Επιτροπή για τη Αιε- 
θνή Ύφεση και την Ειρήνη και η Νεανική 
Αράση για την Ειρήνη, που συνδέονται πο¬ 
λιτικά με τον κομματικό χώρο του ΚΚΕ. Τα 
αιτήματα των διαδηλωτών αφορούσαν την 
άμεση αποχώρηση του ΝΑΤΟ από τα Βαλ¬ 
κάνια, αλλά και των ελλήνων στρατιωτών 
που ακολουθούν τις αποστολές αυτές, την 
κατάργηση όλων των πυρηνικών και βιο¬ 
χημικών όπλων, την απομάκρυνση των πυ¬ 
ρηνικών από τον Αραξο και το κλείσιμο 
των αμερικανικών βάσεων” (στο ίδιο). 

Αλλά όταν υπάρχει τέτοια πλήρης ομο¬ 
φωνία όλων των κομμάτων τότε “κάτι σάπιο 
υπάρχει στο βασίλειο της Αανιμαρκείας'. 
Ας δούμε πως έχουν τα πράγματα για τα 
βλήματα αυτά και το τι είναι το απεμπλου- 
τισμένο ή εξασθενημένο ουράνιο 238. 

Τι είναι το απεμπλουτισμένο 
ουράνιο 

Το ουράνιο είναι μέταλλο με μεγάλη πυ¬ 
κνότητα και μεγάλη σκληρότητα. Είναι ρα¬ 
διενεργό στοιχείο, χημικά τοξικό και αστα¬ 
θές. Το φυσικό ουράνιο αποτελείται από τα 
τρία ισότοπα ουράνιο 234 (11-234) σε ποσο¬ 
στό 0,0058%, ουράνιο 235 (11-235) σε ποσο¬ 
στό 0,71% και ουράνιο 238 (11-238) σε ποσο¬ 
στό 99,28%. Όλα τα ισότοπα του ουρανίου 
είναι ραδιενεργά και, επειδή είναι ασταθή 
μέσα από συνεχείς μεταστοιχειώσεις, τεί¬ 
νουν να γίνουν πιο σταθερά εκπέμποντας 
ιονίζουσα ακτινοβολία, δηλαδή σωματίδια 
άλφα, βήτα και ακτινοβολία γάμα. 

Το 11-238 και το 11-235, μέσα από μια σειρά 
μεταστοιχειώσεων, καταλήγουν στα σταθε¬ 
ρά και μη ραδιενεργά ισότοπα μολύβδου, Ρΐ>- 
206 και Ρ6-207 αντίστοιχα. 

Από τα παραπάνω ισότοπα του ουρανίου, 
ως πυρηνικό καύσιμο χρησιμοποιείται μόνο 
το 11-235 και επειδή η συγκέντρωσή του στο 
φυσικό ουράνιο είναι πολύ μικρή (0,71%), ο 
εμπλουτισμός του είναι απαραίτητη διαδι¬ 
κασία, δαπανηρή και αρκετά δύσκολη. Λέ¬ 
γοντας εμπλουτισμό εννοούμε τη διαδικα¬ 
σία αύξησης της συγκέντρωσης του 11-235 
και απόρριψης του 11-238. 

Κατά τη διαδικασία εμπλουτισμού, 
αυτό που απομένει ως απόβλητο είναι 
το εξαντλημένο ουράνιο που περιέχει 
0,2% 11-235 και 99,8% 11-238. Το ισότοπο 11- 
234 γενικά αγνοείται (συνήθως δεν αναφέ¬ 


ρεται καθόλου) γιατί περιέχεται σε πάρα 
πολύ μικρές ποσότητες (0,0008% 11-234). 

Το εξαντλημένο ουράνιο είναι υποπροϊόν 
της διαδικασίας εμπλουτισμού του φυσικού 
ουρανίου και χρησιμοποιείται για την κα¬ 
τασκευή της βόμβας υδρογόνου και όπλων 
μεγάλης διατρητικής ικανότητας. Οι πύραυ¬ 
λοι Τοπΐ3ΐΐ3\ν1<:, βλήματα και οβίδες καθώς 
και οι θώρακες των τεθωρακισμένων οχη¬ 
μάτων κατασκευάζονται από εξαντλημένο 
ουράνιο. Είναι ραδιενεργό κατά 40% λι¬ 
γότερο από το φυσικό ουράνιο και το¬ 
ξικό. Σε υψηλές θερμοκρασίες -400 οΘ- το 
μέταλλο αναφλέγεται και καίγεται. Κατά 
την καύση παράγονται οξείδια, όπως 1102, 
113 08 (είναι ιδιαίτερα επικίνδυνο γιατί δε 
διαλύεται), οι κόκκοι του οποίων, αν έχουν 
διάμετρο από 0,5 έως 5 μιη, αιωρούνται και 
μπορούν να εισπνευσθούν. Τα σωματίδια άλ¬ 
φα δεν είναι τόσο ενεργά, ώστε να διεισδύ- 
σουν στο δέρμα και να προκαλέσουν εξω¬ 
τερικές βλάβες. Η εισπνοή, όμως, της ρα¬ 
διενεργού σκόνης του εξαντλημένου ουρα¬ 
νίου λόγω της χημικής τοξικότητάς της μπο¬ 
ρεί να προκαλεί βλάβες στα όργανα και 
στους ιστούς και να οδηγήσει σε θανατηφό¬ 
ρους καρκίνους. 

Ο χρόνος ημιζωής του εξαντλημένου 
ουρανίου (χρόνος που χρειάζεται για να 
μειωθεί η ραδιενέργεια στη μισή ποσότητα 
της αρχικής) είναι 4,5 δισεκατομμύρια 
χρόνια. Αυτό σημαίνει και ότι αυτό ακτι¬ 
νοβολεί πολλά χρόνια, αλλά και ότι ο ρυθ¬ 
μός εκπομπής ραδιενέργειας είναι εξαιρε¬ 
τικά μικρός. 

Το εξαντλημένο ουράνιο είναι πολύ βαρύ, 
πολύ πυκνό και δύσκολο στην κατεργασία 
του. Γι' αυτό το λόγο, χρησιμοποιήθηκε αρ¬ 
χικά μόνο στην κατασκευή διατρητικών 
βλημάτων για πυροβόλα αρμάτων μάχης, α¬ 
εροσκαφών και κάποιων ειδικών διατρητι- 
κών βομβών. Η αποτελεσματικότητα του συ¬ 
γκεκριμένου υλικού στο διατρητικό ρόλο αυ¬ 
ξάνεται λόγω της εγγενούς ιδιότητάς του 
να προκαλεί σπινθήρες, άρα και φωτιά, στο 
στόχο. Όλες οι βλητικές μελέτες που έχουν 
γίνει τα τελευταία χρόνια, δείχνουν ότι τα 
βλήματα ϋΐΐ (απεμπλουτισμένου ουράνιου) 
παρουσιάζουν 15-20% μεγαλύτερη διατρητι- 
κή ικανότητα από τα βλήματα βολφραμίου 
(υλικό σκληρό όσο το διαμάντι) αντίστοι¬ 
χης σχεδίασης. Γι' αυτόν το λόγο, και παρά 
το μεγάλο κόστος, τα πυρομαχικά αυτά έ¬ 
χουν εξοπλίσει τους περισσότερους δυτικούς 
στρατούς ως τώρα. Τα όπλα από εξαντλη¬ 
μένο ουράνιο αναπτύχθηκαν στα μέσα τις 
δεκαετίας του ’70 από τον αμερικανικό 
στρατό για να αντιμετωπίσουν τον μεγάλο 
αριθμό ρώσικων αρμάτων μάχης (δεκάδες 
χιλιάδες) με τα οποία εξοπλίζονταν οι χώ¬ 
ρες του (τότε) συμφώνου της Βαρσοβίας. 

Άρα μια ενδεχόμενη κατάργηση των ό¬ 
πλων αυτών (με το να θεωρηθούν πυρηνικά 
και όχι συμβατικά, όπως ζητούν πολλοί κυ¬ 
ρίως στην Ελλάδα) θα ελαττώσει κατακό- 
ρυφα την δύναμη αντιμετώπισης του ρώσι- 
κου ιμπεριαλισμού και ταυτόχρονα θα προ¬ 
σφέρει ένα τεράστια στρατιωτικό πλεονέ¬ 
κτημα σε αυτόν σε μια μελλοντική επίθεσή 
του στην Ευρώπη. 

Ποιοι είναι οι κίνδυνοι από τα 
βλήματα απεμπλουτισμένου 
ουράνιου; 

Όπως είπαμε και πριν το απεμπλουτι- 
σμένο ουράνιο είναι κατά 40% λιγότερο ρα¬ 
διενεργό από το φυσικό ουράνιο. 

Ο εκπρόσωπος του κορυφαίου κέντρου με¬ 


λέτης Ιαηεδ επί αμυντικών θεμάτων Πολ 
Μπίβερ λεει σχετικά σε συνέντευξή του 
στην Ελευθεροτυπία στις 9-1: 

“Πως εκτιμάται τον κίνδυνο που ε¬ 
μπεριέχουν να βλήματα ουρανίου; 

Από τις έρευνες που έχουμε στη διάθεσή 
μας δεν προκύπτει κανένα στοιχείο που να 
δείχνει ότι οι κίνδυνοι ραδιενεργού μόλυν¬ 
σης είναι μεγαλύτεροι από τους συνηθισμέ¬ 
νους. .. 

Τι εννοείτε όταν λέτε ότι οι κίνδυνοι 
ραδιενεργού μόλυνσης δεν είναι μεγα¬ 
λύτεροι από τους συνηθισμένους; 

Υπάρχει περισσότερη ραδιενέργεια σε με¬ 
ταλλικό νερό από ηφαιστιογενεΐς περιοχές 
παρά σε απεμπλουτισμένο ουράνιο. Το πρό¬ 
βλημα προκύπτει όταν υπάρχει συσσώρευ¬ 
ση σωματιδίων απεμπλουτισμένου ουράνιου 
στον αέρα, όταν πχ. Καίγεται ένα τεθωρα¬ 
κισμένο. Όμως εδώ θέλω να πω ότι μπο¬ 
ρείς να πάθεις λευχαιμία αν εκτεθείς και 
σε παράγωγα βενζίνης, όπως λιπαντικά έ¬ 
λαια. 

Όμως το θέμα δεν είναι μόνο οι κίν¬ 
δυνοι στο πεδίο της μάχης. Έχει υπο- 
στηριχθείότι και το ανενεργό ουράνιο 
το οποίο μπορεί να σηκώσεις με το χώ¬ 
μα πχ παίζοντας ποδόσφαιρο σε μια μο- 
λυσμένη περιοχή, μπορεί να δημιουργή¬ 
σει προβλήματα 

Αεν υπάρχει τέτοιος κίνδυνος εκτός και 
αν υπάρχουν συντρίμμια καμένου τανκς ε¬ 
κεί που παίζεις ποδόσφαιρο. Το οξείδιο του 
ουρανίου θα ταξιδέψει το πολύ 100 μέτρα 
από την εστία διότι είναι πάρα πολύ βαρύ 
μέταλλο. Έχει ειδικό βάρος διπλάσιο από 
το μόλυβδο. 

Πάντως μελέτες των Ηνωμένων Ε¬ 
θνών έδειξαν ότι σε περιοχές στο Κόσ¬ 
σοβο, όπου έπεσαν βλήματα ουρανίου τα 
επίπεδα ραδιενέργειας είναι αυξημένα 

Η αύξηση της ραδιενέργειας είναι απει¬ 
ροελάχιστη. Γι ’ αυτό άλλωστε δεν μπορεί 
να μετρηθεί με τους συνηθισμένους μετρη¬ 
τές αλλά απαιτούνται πολύ πιο ευαίσθητα 
εργαλεία”. 

Ακόμη όμως και αυτή η ελάχιστη ποσό¬ 
τητα ραδιενέργειας που υπάρχει δεν εμπε¬ 
ριέχει ιδιαίτερο κίνδυνο γιατί η ακτινοβο¬ 
λία “άλφα” (που προκαλεί κυρίως τα προ¬ 
βλήματα) έχει πολύ χαμηλή ενέργεια και 
δεν διαπερνά το δέρμα του ανθρώπου. 

Άρα δεν υπάρχει πρόβλημα μόλυνσης από 
ραδιενέργεια. 

Που βρίσκεται τότε το πρόβλημα; 

Αυτό βρίσκεται στο ότι κατά τη στιγμή 
της πρόσκρουσης του βλήματος με το τανκ 
λόγω της υψηλής θερμοκρασίας που ανα¬ 
πτύσσεται το ουράνιο διαμελίζεται σε λε¬ 
πτή σκόνη και μετατρέπεται σε οξείδια του 
ουρανίου, όπως είπαμε και παραπάνω. Αυ¬ 
τά το οξείδια είναι ιδιαίτερα τοξικά όταν 
αναπνευσθούν, διότι μέσω των πνευμόνων 
εισέρχονται στο αίμα. Τότε προκαλούνται 
νευρικές διαταραχές και δημιουργούνται ε¬ 
πίσης προβλήματα στα νεφρά. Πρόβλημα 
λοιπόν υπάρχει για όσους είναι μέσα στο 
τανκ, αφού θα εισπνεύσουν τα οξείδια του 
ουρανίου. Πρόβλημα επίσης υπάρχει για ό¬ 
σους μπουν στο τανκ για να το καθαρίσουν 
από τη σκόνη, αν δεν πάρουν τα κατάλληλα 
μέτρα. 

Αυτό λοιπόν το τοξικό νέφος δεν μπορεί 
να πάει πέρα από μια μικρή απόσταση διότι 
όπως προείπαμε είναι πολύ βαρύ και γρή¬ 
γορα κατακάθεται στον περιβάλλοντα χώ- 

συνέχεια στη σελ.11 

Κείμενο εργαζομένου των 
Λιπασμάτων για τη Νέα Ανατολή 


Δ ημοσιεύουμε παρακάτω 
το άρθρο του πρώην 
εργαζόμενου των Λιπασμά¬ 
των και πρωτοπόρου στον 
αγώνα για την αποκατάσταση 
Απόστολου Παναγιωτίδη, 
που έδωσε στη Νέα Ανατολή 
για δημοσίευση. Ο Α. Πανα- 
γιωτίδης πρώην μέλος του 
ψευτοΚΚΕ στο εργοστάσιο 
διαχώρισε τη θέση του από 
αυτό το κόμμα διακρίνοντας 
τον καταστροφικό του ρόλο 
στην υπόθεση της ύπαρξης 
του εργοστασίου. Σε αυτό το 
άρθρο φαίνεται πως οι διορα¬ 
τικοί εργαζόμενοι έχουν 
συλλάβει το ζήτημα του 
βιομηχανικού σαμποτάζ και 
της πολιτικής απομόνωσης 
του αγώνα τους και της 
γενικής κτηνωδίας απέναντι 
στους εργαζομένους. Αυτές οι 
διαπιστώσεις είναι που 
κινούν σήμερα λίγο-πολύ 
τους απολυμένους των Λιπα¬ 
σμάτων στο σημερινό αγώνα 
τους: 

«Στις 20 Οκτωβρίου 1999 το ι¬ 
στορικό εργοστάσιο Λιπασμάτων 
Δραπετσώνας το οποίο έδωσε ψω¬ 
μί σε πεντακόσιες τουλάχιστον χι¬ 
λιάδες οικογένειες σύμφωνα με ε¬ 
πίσημα στοιχεί από την ημέρα που 
ιδρύθηκε ως την ημέρα που έκλει¬ 
σε, έπαψε και πρακτικά να υπάρ¬ 
χει ύστερα από μια δεκαπεντάχρο- 
νη πτωτική πορεία που άρχισε με¬ 
τά τη δολοφονία του διευθύνοντα 
σύμβουλου της εταιρείας Αλέκου 
Αθανασιάδη 

Γι’ αυτή την πτωτική πορεία του 
εργοστασίου και το τελικό του 
κλείσιμο που οδήγησε στην ανερ¬ 
γία τους τελευταίους τριακόσιους 
ογδόντα εργαζόμενους καθώς και 
άλλους χίλιους πεντακόσιους πε¬ 
ρίπου που είχαν απολυθεί κατά το 
παρελθόν σταδιακά, ακέραια ευ¬ 
θύνη φέρουν ο πρώην δήμαρχος της 
Δραπετσώνας Νίκος Μπεάζογλου 
κατά κύριο λόγο και οι ακολου- 
θούντες αυτόν δήμαρχος Νίκαιας 
Λογοθέτης, Περάματος Πατσιλι- 
νάκος, Κερατσινίου Σαράφογλου, 
Κορυδαλλού Μαλαγαρδής, Πει¬ 
ραιώς Ανδριανόπουλος, καθώς και 
το ΚΚΕ που κινούσε τα νήματα της 
εναντίον του εργοστασίου επίθε¬ 
σης με στημένες διαδηλώσεις στις 
οποίες δυστυχώς συμμετείχαν κι 
εργαζόμενοι καθώς και μ’ εμπρη¬ 
στικά άρθρα από τις στήλες του 
Ριζοσπάστη. 

Μέχρι στιγμής απ' όλους αυτούς 
που ζητούσαν το κλείσιμο του ερ¬ 
γοστασίου (κάποιοι το είχαν με¬ 
τονομάσει μετεγκατάσταση κι ε¬ 
ξακολουθούν να το αποκαλούν έ¬ 
τσι) δεν έχει διευκρινιστεί ένα 
πράγμα. 

Ήθελαν να κλείσει το εργοστά¬ 
σιο επειδή ρύπαινε το περιβάλλον 
ή επειδή ήθελαν το χώρο για να 
κάνουν μια ανάπλαση που ούτε σαν 
ιχνογράφημα δεν είδαμε ακόμη πέ¬ 
ρα από κάτι χωρίς αξία πλάνα της 
ΑΝΔΗΠ που είχε δείξει κάποτε 
από το Τν ΜΑΟΙΟ ο νυν δήμαρ¬ 
χος Κώστας Χρονόπουλος. 


Οι δυο λοιπόν αυτές αιτίες συ¬ 
νυπάρχουν ακόμη και σήμερα σ’ 
ένα ασαφές σύμπλεγμα χωρίς να 
έχουν ξεκαθαριστεί κάποια πράγ¬ 
ματα: 

1) Εάν δεν υπήρχε από πλευράς 
εργοστασίου πρόβλημα ρύπανσης 
του περιβάλλοντος κι η παραγω¬ 
γική διαδικασία γινόταν χωρίς να 
επιβαρύνεται από ρύπους το περι¬ 
βάλλον, η τοπική αυτοδιοίκηση θα 
ζητούσε το κλείσιμο του; 

2) Γιατί η τοπική αυτοδιοίκηση 
η οποία σίγουρα γνωρίζει το μέ¬ 
γεθος του προβλήματος της ανερ¬ 
γίας δεν έριξε το βάρος του αγώ¬ 
να της στο να γίνει ο εκσυγχρονι¬ 
σμός του εργοστασίου με την ταυ¬ 
τόχρονη ανάπλαση του γύρω 
χώρου (τέτοιο προηγούμενο υπάρ¬ 
χει στη Γερμανία και στην Ιαπω¬ 
νία) ώστε να παραμείνει το εργο¬ 
στάσιο και μαζί μ’ αυτό οι περί¬ 
που δύο χιλιάδες θέσεις εργασίας 
που υπήρχαν, αλλά μονομερώς ζη¬ 
τούσε την απομάκρυνση, δηλαδή 
το κλείσιμό του; 

3) Αφού κάνει λόγο για ανάπλα¬ 
ση της γύρω περιοχής, γιατί μέχρι 
τώρα δεν παρουσίασε ένα ολοκλη¬ 
ρωμένο πρόγραμμα και μια μελέ¬ 
τη της χωροταξικής διαμόρφωσης 
της περιοχής, το χρονοδιάγραμμα 
ολοκλήρωσης του έργου καθώς 
και το ύψος κοστολόγησής του; Υπ’ 
όψη ότι έχουν περάσει πάνω από 
δεκάξι χρόνια από τότε που ετέθη 
για πρώτη φορά θέμα ανάπλασης 
της περιοχής κι από τότε δεν έχει 
παρουσιαστεί τίποτα που να δεί¬ 
χνει επίσημα ότι κάτι τέλος πά¬ 
ντων έχει γίνει. 

4) Κάποτε κάποιο έκαναν και 
κάνουν ακόμη και σήμερα λόγο για 
μετεγκατάσταση του εργοστασί¬ 
ου και αποκατάσταση των εργα¬ 
ζομένων χωρίς να αναλογίζονται 
ότι το εργοστάσιο αυτό είναι ένα 
εργοστασιακό συγκρότημα εδαφο- 
παγές που δε μεταφέρεται εδώ κι 
εκεί σα βαλίτσα. Σε απλά ελληνι¬ 
κά γι’ αυτό το εργοστάσιο μετε¬ 
γκατάσταση σήμαινε κλείσιμο και 
χτίσιμο από την αρχή κάποιου άλ¬ 
λου εργοστασίου σε κάποια άλλη 
περιοχή. Μια τέτοια προοπτική εί¬ 
χε το Ίδρυμα Μποδοσάκη. 

Αν λοιπόν κάποιος είδε μέσα 
στα πλαίσια μιας μετεγκατάστα¬ 
σης του εργοστασίου όπως την ο¬ 
νειρευόταν το ΚΚΕ ένα ολοκλη¬ 
ρωμένο πρόγραμμα αποκατάστα¬ 
σης των εργαζομένων ανάπλασης 
του γύρω χώρου και τα λοιπά, ας 
το να παρουσιάσει να το δούμε κι 
εμείς, γιατί μέχρι σήμερα πολύς 
λόγος γίνεται για αποκατάσταση 
των εργαζομένων, αλλά οι μόνοι 
εργαζόμενοι που έχουν αποκατα¬ 
σταθεί είναι ο Πρόεδρος και ο Α¬ 
ντιπρόεδρο του σωματείου με αρ¬ 
χιεπισκοπικούς μισθούς. Εκτός των 
δύο ανωτέρω ουδείς των εργαζο¬ 
μένων έχει αποκατασταθεί μέχρι 
σήμερα, ούτε τώρα, ούτε και κατά 
το παρελθόν. 

Ο κύκλος λοιπόν αυτών των γε¬ 
γονότων που οδήγησαν στην ανερ¬ 
γία πάνω από χίλιους πεντακό¬ 
σιους εργαζόμενους (τα τελευταί¬ 


α θύματα είμαστε εμείς) έδειξε για 
μια ακόμη φορά την αδυναμία της 
κρατικής μηχανής ν’ αντιμετωπί¬ 
σει σφαιρικά και αντικειμενικά 
κάποια πράγματα τα οποία αν τα 
δούμε με την ψυχραιμία που πρέ¬ 
πει, τα λύνουμε χωρίς κοινωνικούς 
κραδασμούς. 

Αυτό το εργοστάσιο σίγουρα δεν 
θα έκλεινε αν οι Δήμαρχοι έδει¬ 
χναν κατ’ αρχή κάποια ευαισθη¬ 
σία απέναντι στους εργαζόμενους 
και μετά έβλεπαν το πρόβλημα. 

Δυστυχώς όμως τα πράγματα δεν 
έγιναν έτσι. 

Ο Μπεάζογλου και το ΚΚΕ δεν 
μπόρεσαν ή δε θέλησαν να δουν 
τους εργαζόμενους σαν εργαζόμε¬ 
νους, αλλά τους είδαν σα μέρος του 
προβλήματος. 

Δεν έδειξαν απέναντι τους δυ¬ 
στυχώς το παραμικρό ίχνος ευαι¬ 
σθησίας. 

Ας δούμε λοιπόν ποιο είναι το 
πρόβλημα. Η τοπική αυτοδιοίκη¬ 
ση θεωρούσε το εργοστάσιο απει¬ 
λή για το περιβάλλον. Ας μας πουν 
οι κύριοι δήμαρχοι, πότε το περι¬ 
βάλλον απειλήθηκε από το εργο¬ 
στάσιο; 

Πέρα από τρεις μεμονωμένες πε¬ 
ριπτώσεις που παρουσιάστηκαν τα 
τελευταία σαράντα χρόνια κι αυ¬ 
τό απ’ τις καμινάδες χωρίς σοβα¬ 
ρή έκταση το περιβάλλον ουδέπο¬ 
τε απειλήθηκε ή επιβαρύνθηκε σο¬ 
βαρά απ' αυτό το εργοστάσιο. 

Πριν 25 χρόνια περίπου μπήκαν 
ηλεκτροστατικά φίλτρα. Οι δεξα¬ 
μενές αμμωνίας ήταν κατασκευα¬ 
σμένες να λειτουργούν υπό πίεση 
τριάντα ατμοσφαιρών, κι αυτές 
λειτουργούσαν υπό πίεση μόλις δε¬ 
καπέντε. 

Όταν μάλιστα οι δεξαμενές αυ¬ 
τές επικαλύφθηκαν με υδρόψυ- 
κτους μανδύες η πίεση της αμμω¬ 
νίας κατέβηκε στη μία ατμόσφαι¬ 
ρα. 

Είναι λοιπόν δυνατόν να αποτε¬ 
λεί κίνδυνο μια τέτοια δεξαμενή 
για το περιβάλλον και να το απει¬ 
λεί; Που βλέπετε κύριοι Δήμαρ¬ 
χοι τον κίνδυνο; Στα σαράντα χρό¬ 
νια που λειτούργησαν αυτές οι δε¬ 
ξαμενές δεν παρουσιάστηκε το πα¬ 
ραμικρό ατύχημα. 

Παράλληλα υπήρχαν σε συνερ¬ 
γασία με το Πέρπα συσκευές μέ¬ 
τρησης της ρύπανσης της ατμό¬ 
σφαιρας κι αυτές οι μετρήσεις δί¬ 
νονταν στους αρμόδιους φορείς 
καθώς και σε κάθε ενδιαφερόμε¬ 
νο. 

Αν η εμπάθεια του Μπεάζογλου 
και του ΚΚΕ που καθοδηγούσε τις 
διαδηλώσεις έξω από το εργοστά¬ 
σιο δεν έφτανε στα άκρα σήμερα, 
όλοι εμείς εδώ δεν θα βρισκόμα¬ 
στε σ’ αυτή την τραγική κατάστα¬ 
ση. 

Είναι το λιγότερο παράδοξο το 
γεγονός ότι το ΠΑΣΟΚ σαν κυ¬ 
βέρνηση τόσα χρόνια δεν ευαισθη¬ 
τοποιήθηκε ούτε μια φορά για μια 
ομάδα ανθρώπων που η αβεβαιό¬ 
τητα του αύριο είχε γίνει θηλειά 
στο λαιμό που τους έπνιγε, και το 
πιο παράξενο ακόμη είναι το γε¬ 
γονός ότι καμιά αντιπολιτευόμε¬ 


νη φωνή δεν υψώθηκε υπέρ ημών. 

Όλοι σιωπώντας κράτησαν τις 
αποστάσεις τους από το πρόβλη¬ 
μα. 

Άρα είναι στη συνείδηση μας 
συμμέτοχοι σε μια σειρά από πρά¬ 
ξεις που μας οδήγησαν στην ανερ¬ 
γία, σ’ ένα έγκλημα του οποίου ο 
δράστης ξελάσπωσε όμορφα κι ω¬ 
ραία με τη βοήθεια της τρομοκρα¬ 
τικής οργάνωσης 17 Νοέμβρη. Ο 
Μπεάζογλου είχε τη λύση στο πιά¬ 
το, αλλά δυστυχώς λειτούργησε Σα 
φονιάς της βιομηχανίας ξελασπώ¬ 
νοντας και περνώντας τα άνομα 
σχέδιά του με τη βοήθεια φονιάδων. 

Πριν ένα χρόνο 380 οικογένειες 
πετάχτηκαν στο δρόμο και πλην 
της ΟΑΚΚΕ κανένα άλλο κόμμα, 
κανένας άλλος φορέας, δεν στά¬ 
θηκε στο πλευρό μας για να ρω¬ 
τήσει πως ζουν αυτοί οι άνθρωποι 
με τις 99.000 δραχμές του ταμείου 
ανεργίας που για τους περισσότε¬ 
ρους έχει πια λήξει. 

Το ζητούμενο λοιπόν αυτή τη 
στιγμή είναι τι μέλλει γενέσθαι 
από δω και μπρος. 

Περάσαμε στον εικοστό πρώτο 
αιώνα, στον αιώνα της ψηφιακής 
εικόνας και ήχου, μιλάμε με κα¬ 
μάρι για γεφύρια και τους δρόμους 
που φτιάχνουμε για να υποδεχτού¬ 
με μια αμφιλεγόμενη Ολυμπιάδα 
παρουσιάζοντας προς τα έξω μια 
εντυπωσιακή βιτρίνα, αλλά όλα τα 
κόμματα γυρνούν την πλάτη και 
προσπερνούν ένα κοινωνικό πρό¬ 
βλημα που ενώ θα έπρεπε να τα 
καίει, απ’ ότι φαίνεται μάλλον δεν 
τα αγγίζει. 

Χάσαμε άσκοπα τη δουλειά μας 
για να ικανοποιήσουν κάποιοι τη 
μικροκομματική τους ματαιοδοξί- 
ας επειδή νόμιζαν ότι είναι κατόρ¬ 
θωμα να κλεΐσεις ένα εργοστάσιο. 

Δυστυχώς όμως γι’ αυτούς, όπως 
απέδειξαν τα πράγματα το κλεί¬ 
σιμο ενός εργοστασίου δεν είναι 
κατόρθωμα. Είναι υπόθεση μιας α¬ 
πλής υπογραφής. 

Κατόρθωμα είναι να εφαρμόσεις 
μια κοινωνική πολιτική που θα δια¬ 
σφαλίζει με κάθε τρόπο το μέλλον 
των εργαζομένων. Πολιτική τελεί¬ 
ως άγνωστη για τα ελληνικά 


πράγματα. Αυτοί οι άνθρωποι ο¬ 
δηγήθηκαν τυφλοί και κουφοί σε 
συζητήσεις με μοναδικό γνώμονα 
το δόγμα: “Ή θα συμφωνήσετε 
μαζί μας ή θα γίνει αυτό που θέ¬ 
λουμε εμείς”. 

Κι έγινε τελικά αυτό που ήθε¬ 
λαν ο Μπεάζογλου και το ΚΚΕ. 

Ο κακός βιομήχανος που ήθελε 
να εκσυγχρονίσει το εργοστάσιό 
του για να του δώσει μερικά χρό¬ 
νια ζωής ακόμη βγήκε από τη μέση. 

Το δια ταύτα λοιπόν κύριοι εί¬ 
ναι: “Άμεση τακτοποίησή μας ε¬ 
δώ και τώρα, γιατί πολλοί εργα¬ 
ζόμενοι είναι σε παραμονές συντα- 
ξιοδότησης κι αυτή η τραγωδία 
τους βρήκε με μηδενικά εισοδή¬ 
ματα, κάτι που θα επιδράσει ισό¬ 
βια στη σύνταξη τους”. 

Δουλειές έξω δεν υπάρχουν. 

Βέλκα, Αιγαίο, Πειραϊκή Πατρα- 
ϊκή, Γαβριήλ, Λαδόπουλος, Βιοχάλ- 
κο κι ένα πλήθος από άλλες βιο¬ 
μηχανίες έχουν κλείσει ή είναι στα 
πρόθυρα της χρεοκοπίας. 

Που θα εργαστούμε; 

Για το δημόσιο ο δρόμος έχει 
κλείσει λόγω ΑΣΕΠ και ηλικίας. 
Το μέγεθος της ζημιάς που έχου¬ 
με πάθει είναι τεράστιο. Για μας 
μετράνε ακόμα και τα δευτερόλε¬ 
πτα. 

Εμείς κι αυτό είναι κάτι που θα 
πρέπει να τονιστεί ιδιαίτερα, απο¬ 
τελούμε μια ειδική περίπτωση ερ¬ 
γαζομένων των οποίων ο εργοδό¬ 
της, όχι μόνο δεν έκλεισε το ερ¬ 
γοστάσιο, αλλά αντίθετα σύρθηκε 
στα Δικαστήρια από φορείς της 
τοπικής αυτοδιοίκησης, για να μην 
εφαρμόσει κάποιες νέες τεχνολο¬ 
γίες, για να μην εκσυγχρονίσει 
κάποια πράγματα. 

Το αποτέλεσμα ήταν να χαθεί 
μια σπάνια ευκαιρία όπου η σύγ¬ 
χρονη τεχνολογία θα εναρμόνιζε έ¬ 
να εργοστάσιο με το περιβάλλον, 
πείραμα που πέτυχε όταν εφαρμό¬ 
στηκε στη Γερμανία και στην Ια¬ 
πωνία, αφού η κοντόφθαλμη πολι¬ 
τική κάποιων ανθρώπων απέτρε¬ 
ψε τέτοιου είδους εφαρμογές με 
αποτέλεσμα να λειτουργήσει αυ¬ 
τή η πολιτική αρνητικά και εις 
βάρος των εργαζομένων». 


ΤΣΕΤΣΕΝΙΑ... 


συνέχεια από τη σελ. 10 

ανατινάζουν δεκάδες τεθωρακι¬ 
σμένα οχήματα του εχθρού”. 
Στην πρωτεύουσα οι μάχες δε 
λένε να κοπάσουν. Στη συνοι¬ 
κία Λενίνσκι εχτελέστηκαν 3 
ΟΜΟΝίτες και καταστράφηκε 
1 τεθωρακισμένο. Ανάλογη επι¬ 
χείρηση συνέβη στη συνοικία 
Κίροφ. Τσετσένοι αντάρτες επι¬ 
τέθηκαν τον περασμένο μήνα 
στο αρχηγείο του δοσίλογου 
Γκαντεμίροφ, “διοικητή” εγκά¬ 
θετου των Ρώσων, σκοτώνοντας 
άντρες που προστάτευαν τους 
συγγενείς του (σεκιούριτι). Σ’ 


ολόκληρη την Τσετσενία τα όπλα 
σφυρίζουν. Ενδεικτικά αναφέρου¬ 
με μερικές σημαντικές επιχειρή¬ 
σεις, όπως είναι εκείνη στο Γκου- 
ντερμές όπου σαμποτέρ αχρήστευ- 
σαν 19 οχήματα, εξόντωσαν 32 ρώ- 
σους και τραυμάτισαν 150. Μετα¬ 
ξύ των “θυμάτων” υπήρχαν τσε- 
τσένοι συνεργάτες του κατακτη- 
τή. Οι πατριώτες τους αντιμετω¬ 
πίζουν ακριβώς όπως τους Ρώσους 
και “δεν τους υπόσχονται ήσυχο 
ύπνο”. Κοντά στο Μεσκέρ-Γιουρτ 
ρωσικές φάλαγγες δέχτηκαν επί¬ 
θεση με αποτέλεσμα να σκοτω¬ 
θούν 20 Ρώσοι. 

Η κυριαρχία των Ρώσων στην 
Τσετσενία τρίζει συθέμελα. 

ΜΕΓΑΛΗ ΗΤΤΑ ΤΩΝ ΝΑΖΙΣΤΩΝ 

ΣΤΟ ΙΝΤΕΚΝΕΤ 


Το τελευταίο διάστημα ο ναζι¬ 
σμός έχει ισχυροποιήσει τις θέσεις 
του στο Ίντερνετ. Μπορεί κανείς 
να βρει ηλεκτρονικές σελίδες να- 
ζιστικών οργανώσεων, κείμενα α¬ 
ναθεωρητών που αρνούνται το Ο¬ 
λοκαύτωμα και την ύπαρξη των 
χιτλερικών στρατοπέδων συγκέ¬ 
ντρωσης ή ακόμη και να αγορά¬ 
σει ναζιστικά αντικείμενα. 

Οι ναζί στα φασιστικά κράτη 
της υδρογείου ενθαρρύνονται από 
τις κυβερνήσεις και το πολιτικό 
κλίμα που σιγά-σιγά διαμορφώνε¬ 
ται για να διαδίδουν τις εγκλη¬ 
ματικές τους ιδέες μέσω του δια¬ 
δικτύου. 

Το Σεπτέμβρη το κέντρο “Σάϊ- 
μον Βίζενταλ” επέκρινε τη συρια- 
κή κυβέρνηση “γιατί επέτρεψε 
στην κυβερνητική “8γήα Τίτηββ” 
να δημοσιεύσει στην ιστοσελίδα 
της άρθρο που περιέγραφε το Ο¬ 
λοκαύτωμα σα “μύθο” 
Ανινιν.ΐβοΙιινρύ.οοιτι 21/9). Στην Κί¬ 
να ο μοναδικός αμερικάνικος κόμ¬ 
βος που δεν υπόκειται σε αυστηρή 
λογοκρισία είναι το Υειίιοο!, το ο¬ 
ποίο φιλοξενούσε μέχρι πρόσφατα 
8Ϊΐ6 πλειστηριασμού ναζιστικών 
συμβόλων και αντικειμένων. Στη 
Ρωσία ο αντισημιτισμός αποτελεί 
ανοιχτά πλέον τμήμα της κρατι¬ 
κής πολιτικής. Ο ιδιοκτήτης του 
τηλεοπτικού δικτύου “Μίντια Μο- 
στ” και πρόεδρος του ισραηλιτι- 
κού συμβουλίου Βλάντιμιρ Γκου- 
σίνσκι διώκεται δικαστικά. 

Η Ευρώπη όπου ο δημοκρατισμός 


είναι ακόμα ισχυρός ακολουθεί 
πολιτική απαγόρευσης των εκφρά¬ 
σεων του χιτλερισμού, χωρίς βέ¬ 
βαια να ξεχνάει κανείς ότι στο θέ¬ 
μα της Αυστρίας έδειξε τελικά 
τον ίδιο υφεσιασμό που δείχνει α¬ 
πέναντι στο ρώσικο σοσιαλιμπε- 
ριαλισμό υποκύπτοντας στην πί¬ 
εση των ρωσόφιλων δυνάμεων μέ¬ 
σα της. Οι νομοθεσίες των ευρω¬ 
παϊκών κρατών απαγορεύουν τη 
σύσταση και τη λειτουργία των 
ναζιστικών οργανώσεων και οι 
διοικητικοί μηχανισμοί εφαρμό¬ 
ζουν τις σχετικές διατάξεις όποτε 
παρουσιάζονται τέτοια φαινόμενα, 
πρόσφατα και στον τομέα του Ί¬ 
ντερνετ. 

Το ανώτατο γερμανικό δικαστή¬ 
ριο είχε καταδικάσει πριν από έ¬ 
να χρόνο τον Φρέντερικ Τόμπεν σε 
δέκα χρόνια φυλάκιση για διανο¬ 
μή φυλλαδίων και διατήρηση δίίε 
μέσω του οποίου διακήρυττε την 
“αθωότητα του χιτλερισμού” για 
τη γενοκτονία των Εβραίων. Ο Τό¬ 
μπεν άσκησε έφεση με το επιχείρη¬ 
μα ότι η έδρα του δίίε βρισκόταν 
στην Αυστραλία, οπότε δεν υπό- 
κειται στους γερμανικούς νόμους. 
Το γερμανικό δικαστήριο απέρρι- 
ψε την έφεση με το σκεπτικό ότι 
“οι Αρχές της χώρας μπορούν να 
διώκουν ποινικά ξένους πολίτες 
που δημοσιοποιούν στο Διαδίκτυο 
υλικό που δεν είναι σύμφωνο με 
τη μεταπολεμική νομοθεσία της 
Γερμανίας και ειδικά με το νόμο 
περί απαγόρευσης προώθησης ρα¬ 


τσιστικών αντιλήψεων. Η απόφα¬ 
ση ισχύει και για δικτυακούς τό¬ 
πους των οποίων η έδρα βρίσκε¬ 
ται σε ξένη χώρα” ί ινινιν.ίη.ετ · 14/ 
12 / 2000 ). 

Η πιο μεγαλειώδης ευρωπαϊκή 
απόφαση όμως σ’ αυτό το πεδίο 
είναι η απόφαση γαλλικού δικα¬ 
στηρίου ενάντια στο μεγάλο αμε¬ 
ρικάνικο κόμβο ΥβΙιοο! Με την α¬ 
πόφαση αυτή το Υαύοο υποχρεώ¬ 
θηκε να μην επιτρέπει σε γάλλους 
χρήστες την πρόσβαση σε δίίε το 
οποίο φιλοξενούσε και στο οποίο 
γίνονταν πλειστηριασμοί ναζιστι- 
κών συμβόλων. Το Υαάοο! ύστερα 
από την κινητοποίηση του μποϊ¬ 
κοτάζ των μη κυβερνητικών αντι- 
ναζιστικών οργανώσεων στο Ί¬ 
ντερνετ που στήριξαν τη γαλλική 
απόφαση με επικεφαλής τις μη κυ¬ 
βερνητικές γαλλικές οργανώσεις 
ΕΚ3Κ.Α (Διεθνή Ένωση Ενάντια 
στο Ρατσισμό και τον Αντισημι¬ 
τισμό) και 11Ε1Ε (Ένωση Γάλλων 
Εβραίων Φοιτητών), υποχώρησε 
και αναγκάστηκε να συμμορ¬ 
φωθεί αφαιρώντας μάλιστα 
ολοκληρωτικά το συγκεκριμέ¬ 
νο δίίε από τον κόμβο. Με αυτό 
τον τρόπο η Ευρώπη έδωσε ένα χα¬ 
στούκι στον αμερικάνικο φιλελευ¬ 
θερισμό που εφαρμόζει την ελευ¬ 
θερία του λόγου και για τους να- 
ζιστές. 

Το γαλλικό δικαστήριο είχε δώ¬ 
σει προθεσμία στην εταιρεία Υ;ι- 
Ιιοο! να βρει τρόπους αποτροπής 
της πρόσβασης μόνο γάλλων πο¬ 


λιτών σε δίΐοδ με ναζιστικό περιε¬ 
χόμενο. Στις 20/11/2000 ο δικαστής 
Ζαβ-Ζακ Γκομέ έδωσε προθεσμία 
90 ημερών στην εταιρεία μετά την 
πάροδο της οποίας θα της επιβαλ¬ 
λόταν πρόστιμο 13.000 δολαρίων 
(5,2 εκ.δρχ.) καθημερινά. Εκπρόσω¬ 
ποι της ΥβΙιοο αντέδρασαν στην 
απόφαση προβάλλοντας το επιχεί¬ 
ρημα της τεχνικής αδυναμίας για 
την εφαρμογή της. Όμως η ομάδα 
των ειδικών που όρισε το δικαστή¬ 
ριο διαπίστωσε ότι μ’ ένα σύστη¬ 
μα φίλτρων σε συνδυασμό με κω¬ 
δικούς πρόσβασης είναι εφικτός ο 
αποκλεισμός τουλάχιστον του 90% 
των Γάλλων πολιτών από παρό¬ 
μοιες σελίδες. 

Η κύρια αντίδραση της Υ&ίιοο ε¬ 
πικεντρώθηκε βασικά στην επί¬ 
κληση του δικαιώματος της ελευ¬ 
θερίας του λόγου. Η Ευρώπη απά¬ 
ντησε σ’ αυτό ακριβώς το επιχεί¬ 
ρημα με τις δημοκρατικές αρχές 
που στήριξαν την αντιναζιστική 
νομοθεσία μετά το Β' Παγκόσμιο 
Πόλεμο. Η ίδια η έκφραση των να- 
ζιστικών ιδεών καταλύει την έν¬ 
νοια της δημοκρατίας και της ε¬ 
λευθερίας του λόγου. Η δημοκρα¬ 
τία δεν επιδέχεται ελευθερίες 
στους οπαδούς του ναζισμού. Αυ¬ 
τές οι αρχές βγήκαν από την πεί¬ 
ρα των ευρωπαϊκών λαών. Πρό¬ 
κειται για την ίδια επιχειρηματο¬ 
λογία που έχουν αντιτάξει ήδη η 
“Αντιναζιστική Πρωτοβουλία” και 
η ΟΑΚΚΕ στους ψευτοφιλελεύθε- 
ρους της Ελλάδας.Το ότι η αμερι¬ 


κάνικη αστική τάξη υιοθετεί πιο 
χαλαρή νομοθεσία από την ευρω¬ 
παϊκή οφείλεται αφενός στο ότι η 
Αμερική απέφυγε την κατοχική 
μπότα του γερμανικού χιτλερι¬ 
σμού. Στην Αμερική δεν υπήρξε 
ποτέ γερμανική κατοχή και ο λα¬ 
ός της δεν έχει προσωπική πείρα 
για το τι πραγματικά μπορεί να 
σημαίνει η ναζιστική εξουσία. Α¬ 
πό την άλλη ο αμερικάνικος ι¬ 
μπεριαλισμός αμέσως μετά το Β' 
Παγκόσμιο Πόλεμο συνεργάστη¬ 
κε με τους φασίστες απανταχού 
της γης για τη στερέωση της κυ¬ 
ριαρχίας του. 

Αλλά σε χώρες σαν τη Ρωσία 
και την Ελλάδα που υπέφεραν τα 
πάνδεινα κατά το Β' Παγκόσμιο 
Πόλεμο, όταν η αρρώστια αυτή βρί¬ 
σκει έδαφος και γιγαντώνεται ση¬ 
μαίνει ότι τα ίδια τα καθεστώτα 
στις χώρες αυτές είναι πια αντι- 
δημοκρατικά και φιλοφασιστικά. 
Μια προσπάθεια ανάλογη με αυτή 
που αναφέραμε για να απαγορευ¬ 
τούν σελίδες ναζιστικών οργανώ¬ 
σεων πέρσι στην Ρωσία κατάλη- 
ξε σε καταδίκη του μηνυτή, ενώ 
στην Ελλάδα, μία κατ’ επίφαση 
ευρωπαϊκή χώρα, η συμμορία της 
“Χρυσής Αυγής” δρα ανεξέλε¬ 
γκτα δηλητηριάζοντας το λαό. 

Επειδή ο ναζισμός προτού επι¬ 
κρατήσει σαν τέτοιος έχει στόχο 
τη διαμόρφωση συνειδήσεων, κι ε¬ 
πειδή το ελληνικό καθεστώς δια- 
πλάθει συνειδήσεις μέσα από την 
αρχή της “ανωτερότητας του ελ¬ 
ληνικού έθνους” δημιουργώντας 
παράλληλα το πολιτικό πλαίσιο 
για την επικράτησή του, ο συ¬ 
νταγματικός εξοβελισμός του να¬ 
ζισμού στη χώρα μας, όπως και η 
πάλη ενάντια στις ιδέες που προ¬ 
βάλλει, καθίσταται επιτακτική α¬ 
νάγκη. 


Αλήθεια και μύθος για το απεμηλουτισμένο ουράνιο 


συνέχεια από τη σελ. 9 


ρο. Ακόμη όμως και να υποθέσουμε ότι το 
νέφος αυτό μετακινήθηκε λόγω ανέμου και 
επικάθισε σε τρεχούμενο νερό (ποτάμια) πάλι 
δεν μπορεί να μετακινηθεί περισσότερο α¬ 
πό λίγα μέτρα διότι σαν εξαιρετικά βαρύ¬ 
τερο του νερού (περίπου 20 φορές) γρήγορα 
καθιζάνει στον πυθμένα του ποταμού ή της 
λίμνης ή της θάλασσας. Άρα η όποια μό¬ 
λυνση από τα σωματίδια αυτά των οξειδί¬ 
ων του ουρανίου είναι εξαιρετικά περιορι¬ 
σμένης ακτίνας μερικών μέτρων γύρω από 
το κατεστραμμένο με βλήματα, απόμπλου- 
τισμένου ουράνιου, τανκ. 

Ακόμη όμως πιο χοντρό ψέμα είναι η μό¬ 
λυνση που έχει προκληθεί στην Ελλάδα και 
έχει μεταφερθεί από τους βομβαρδισμούς στο 
Κόσσοβο. 

Θα αναφέρουμε εδώ στοιχεία από τη συ¬ 
νέντευξη του αντιπρόεδρου της Ελληνικής 
Επιτροπής Ατομικής Ενέργειας και διευ¬ 
θυντή του Ινστιτούτου Πυρηνικής Τεχνολο¬ 
γίας και Ακτινοπροστασίας του Δημόκρι¬ 
του, καθηγητή Μιχάλη Αντωνόπουλου-Ντό- 
μη. 

“_ Τι έχουν δείξει οι δικές σας με¬ 

τρήσεις στον ελλαδικό χώρο; 

_ Κατ’ αρχήν να σας πω ότι είμαστε α¬ 
πολύτως βέβαιοι και δεν μιλάμε με σενά¬ 
ρια. Εχουμε μετρήσεις και μιλάμε με την 
επιστημονική βεβαιότητα των μετρήσεων. 
Κατά συνέπεια, με πλήρη βεβαιότητα, εί¬ 
μαστε σε θέση να πούμε στον πληθυσμό της 
Ελλάδας ότι μετά το 1986 και το ατύχημα 
του Τσερνομπίλ. δεν έχει υπάρξει ραδιενερ¬ 
γός ρύπανση, ούτε από το Κόσοβο ούτε από 


πουθενά αλλού. Και αυτό είναι ξεκάθαρο... 
Ετσι μετράμε σε βάση ρουτίνας επί τουλάχι¬ 
στον 15 χρόνια τη ραδιενέργεια εδάφους, του 
αέρα (για να ξέρουμε τι αναπνέουμε) και τη 
ραδιενέργεια στα ύδατα συμπεριλαμβανομέ¬ 
νων των υδάτων που κατεβαίνουν από τα βό¬ 
ρεια σύνορά μας (μέσα σε αυτά και ο Αξιός 
που περνάει από την εν λόγω περιοχή)... 

_ Οταν ξεκίνησαν οι βομβαρδισμοί, 

κάποιοι μιλούσαν για μεταφορά του α- 
πεμπλουτισμένου ουρανίου στην Ελλά¬ 
δα. 

_ Θεωρητικά ξέραμε ότι δεν υπάρχει τέ¬ 
τοιο θέμα. Ξέρουμε ότι δε μπορούν βαρέα 
αιωρούμενα σωματίδια να ταξιδέψουν μέ¬ 
χρι τη χώρα μας. Μπορούν να μεταφερθούν 
το πολύ 10 χιλιόμετρα. Περιμέναμε ότι δεν 
επρόκειτο να βρούμε τίποτα στις μετρήσεις, 
αλλά δεν μείναμε στη θεωρητική εκτίμη¬ 
ση. Συνεχίσαμε να μετράμε και δεν υπήρχε, 
όπως προείπα, καμιά μεταβολή... Θα σας πω 
κάτι και είμαι απόλυτα κατηγορηματικός: 
τα επίπεδα ουρανίου στην ατμόσφαιρα -φυ¬ 
σική ραδιενέργεια- είναι τόσο χαμηλά, που 
δεν μπορούν να τα μετρήσουν άλλα εργα¬ 
στήρια εκτός από αυτά της Ελληνικής Ε¬ 
πιτροπής Ατομικής Ενέργειας και του Δη¬ 
μόκριτου. Όσα ανακοινώνουμε εμείς είναι 
και η άποψη του συνόλου της επιστημονι¬ 
κής κοινότητας της χώρας 

_ Έχετε κάνει ανάλογες μετρήσεις 

και στο Αιγαίο; 

Πρώτα απ’ όλα να σας πω ότι δειγματο- 
ληπτούμε και στο Αιγαίο... Εγώ δεν ξέρω 
αν ρίξανε τέτοια βλήματα ή όχι. Αυτό που 
ξέρω είναι ότι έχουμε δειγματοληψία που 
δεν δείχνει απολύτως τίποτα. Και αυτές οι 
μετρήσεις είναι σε καθημερινή βάση..” (στο 


ίδιο). 

Ποιοι είναι οι κίνδυνοι από την 
ακτινοβολία 

Τα μακροχρόνια αποτελέσματα της ακτι¬ 
νοβολίας και το πιο γνωστό από αυτά, η καρ¬ 
κινογένεση, χρειάζονται κάποια χρόνια για 
να εμφανιστούν μετά από την ακτινοβόλη- 
ση (είναι περίπου 10 χρόνια), τα οποία δεν 
έχουν περάσει στη συγκεκριμένη περίπτω¬ 
ση. Δηλαδή, η πιθανότητα, με βάση τη διε¬ 
θνή βιβλιογραφία, να εμφανιστεί καρκινο¬ 
γένεση ή λευχαιμία από ακτινοβόληση, εί¬ 
ναι μηδενική για τον πρώτο χρόνο. Αυτό εί¬ 
ναι πολύ σημαντικό για το κατά πόσο αυτά 
τα περιστατικά είναι περιστατικά λευχαι¬ 
μίας που οφείλονται στην έκθεση σε απε- 
μπλουτισμένο ουράνιο στο Κόσσοβο τη στιγ¬ 
μή που αυτοί που θα έρχονταν σε επαφή μα¬ 
ζί του, σύμφωνα και με τη συνέντευξη πα¬ 
ραπάνω αλλά και τη λογική, θα ήταν κατά 
κύριο λόγο Σέρβοι. 

Σύμφωνα με τις σημερινές γνώσεις δε 
θα μπορούσαν να το αποδοθούν εκεί. 

Εκτός και εάν αλλάξουν τελείως οι 
γνώσεις μας πάνω σε αυτό το θέμα. 
Χρειάζονται επίσης στατιστικά στοιχεία 
εάν σε ένα σύνολο χιλιάδων στρατιωτών 
πόσοι ήταν αυτοί που εμφάνισαν λευχαιμί¬ 
α και εάν αυτό ήταν μέσα στα αναμενόμε¬ 
να. Εάν δηλαδή το ποσοστό εμφάνισης 
λευχαιμίας στους στρατιώτες αυτούς 
είναι παραπάνω από το στατιστικά 
αποδεκτό για άλλα σύνολα πληθυσμών. 
Αλλά τέτοια στοιχεία δεν υπάρχουν. 

ΔΕΝ υπάρχουν στοιχεία για τις επιπτώ¬ 
σεις στον άνθρωπο από μακροχρόνια εισπνοή 
έστω και πολύ μικρών ποσοτήτων ουρανί¬ 


ου. Όλα τα στοιχεία προέρχονται από δοκι¬ 
μές σε ζώα, όπου το ζητούμενο της έρευνας 
ήταν να διαπιστωθεί αν υπάρχει καρκινο¬ 
γένεση. Δεν είναι γνωστό εάν και σε τι πο¬ 
σοστό δημιουργούνται άλλου είδους προβλή¬ 
ματα, όπως διαφόρων ειδών ανεπάρκειες. Ό¬ 
μως, μια ένδειξη για την επικινδυνότητα 
του υλικού μπορεί να εξαχθεί από τα ποσο¬ 
στά καρκίνων σε εργαζόμενους που δουλεύ¬ 
ουν στις πολύ καλά προστατευμένες εγκα¬ 
ταστάσεις παραγωγής του. Το παγκοσμίως 
αποδεκτό ποσοστό επικινδυνότητας για καρ¬ 
κίνο σε εργασιακούς χώρους είναι 1:10.000 
με 1:1.000.000. Στην περίπτωση των εργαζο¬ 
μένων σε εργοστάσια ουρανίου που δέχονται 
τα αποδεκτά όρια ακτινοβολίας είναι 1:31 

Πάντως η Διεθνής Επιτροπή του Ερυθρού 
Σταυρού ανακοίνωσε την Παρασκευή ότι 
περισσότεροι από 30 εργαζόμενοι που πα- 
ρέμειναν στο Κοσσυφοπέδιο για διάστημα 
μεγαλύτερο των τριών μηνών, υποβλήθη¬ 
καν σε ιατρικές εξετάσεις και τα αποτελέ¬ 
σματα ήταν απολύτως φυσιολογικά. Ακόμη 
είναι χαρακτηριστικό ότι εξετάστηκαν πε¬ 
ρίπου 1000 Σέρβοι στρατιώτες για τους ο¬ 
ποίους υπήρχαν υπόνοιες ότι είχαν έρθει σε 
επαφή με ουράνιο και δεν βρέθηκε τίποτα 
ούτε σε αυτούς, σύμφωνα με ανακοίνωση 
της γενικού επιτελείου της Σερβίας. 

Φαίνεται λοιπόν ότι ο θόρυβος που έχει 
ξαφνικά ξεσηκωθεί στερείται κάποιας 
επιστημονικής βάσης και ότι το όλο 
ζήτημα τελικά θα είναι από τη μια τα 
εσωτερικά προβλήματα στο ΝΑΤΟ και 
από την άλλη να φύγουν τα δυτικά 
στρατεύματα από το Κόσσοβο αφήνοντας 
το ρώσικο λύκο να φυλάει τα έρημα 
βαλκανικά πρόβατα. 






Σελίδα 12 


ΝΕΑ ΑΝΑΤΟΛΗ τέταρτη ίο γεναρη 200ΐ 


"ΕΤΑ 110510 να!" 


Φτάνει πια με την ΕΤΑ! 


Η ναζιοτική δράση της ΕΤΑ έχει ξεσηκώσει τον 
ισπανικό Ααό ενάντια στη σοσιαΑφασιστική 
τρομοκρατία. Ε' όΑη τη χώρα πραγματοποιού¬ 
νται μεγαλειώδεις διαδηλώσεις όπου κυριαρχεί το 
σύνθημα "ΕΤΑ Βαεία να!" (Φθάνει πια με την ΕΤΑ). 


Η ΕΤΑ ιδρύθηκε μέσα στη δε¬ 
καετία του ’50 από αριστεριστές 
φοιτητές. Προήλθε από τη διάσπα¬ 
ση του εθνικιστικού κόμματος των 
Βάσκων και είχε αρχικά δημοκρα¬ 
τικά αντι-φρανκικά αλλά και ε¬ 
θνικιστικά χαρακτηριστικά. Αργό¬ 
τερα, απέκτησε μαρξιστικό-λενι- 
νιστικό χαρακτήρα. Η ΕΤΑ έγινε 
συμπαραστάτης του αγώνα των 
λαών του Τρίτου Κόσμου. Με την 
επικράτηση όμως του χρουτσοφι- 
σμού στην εξουσία κύλησε στο ρε- 
βιζιονισμό, και ακόμη χειρότερα, 
μετά την πτώση του Φράνκο, στο 
σοσιαλφασισμό. Καθ' όλη την ύ¬ 
παρξή της πάντως η οργάνωση 
διατήρησε άσβεστο τον εθνικισμό 
της. Η σημερινή ΕΤΑ αποτελεί το 
στρατιωτικό σκέλος της οργάνω¬ 
σης και εκφράζεται πολιτικά με 
το κόμμα “Έρρι Μπατασούνα - Ε- 
ουσκάλ Ερριταρόκ”. 

Ακόμα και ο πιο ανίδεος πολιτι¬ 
κά μπορεί με μια πρώτη ματιά να 
καταλάβει το βαθύ υπεραντιδρα- 
στικό χαρακτήρα της οργάνωσης. 
Φέρει για έμβλημά της ένα φίδι 
τυλιγμένο σ' ένα τσεκούρι (αρχαία 
μυστικιστικά σύμβολα, κάτι σαν 
τη σβάστικα ή το διπλό πέλεκυ 
της 4ης Αυγούστου). Οι δολοφο¬ 
νικές της επιθέσεις έχουν κατα¬ 
τρομοκρατήσει τον πληθυσμό τό¬ 
σο πολύ ώστε το 70% των Βάσκων, 
από φόβο δεν ασχολείται με την 
πολιτική. Όλο αυτό το διάστημα 
η ΕΤΑ δεν έδειξε καμία μεταμέ¬ 
λεια για τις πράξεις της. Όπως 
δηλώνει προκλητικότατα ηγετικό 


της στέλεχος: “Ο καθένας διαλέ¬ 
γει στρατόπεδο, αναλαμβάνει τις 
συνέπειες”. Είναι η γνωστή μικρο¬ 
αστική καραμέλα ότι ο λαός είναι 
αλλοτριωμένος και πουλημένος 
στην “εξουσία”, γι’ αυτό η πρωτο¬ 
πορία μπορεί να τον μεταχειρίζε¬ 
ται και σαν εχθρό αν κάνει λάθος 
στο στρατόπεδο. Στην πραγματι¬ 
κότητα η δράση της ΕΤΑ στρέφε¬ 
ται συνολικά ενάντια στους λα¬ 
ούς της Ισπανίας. 

Η τρομοκρατική οργάνωση επι¬ 
διώκει το διαμελισμό της Ισπανί¬ 
ας αλλά και της Γαλλίας και τη 
σύσταση ενός ανεξάρτητου βασκι- 
κού κράτους που όμως θα είναι έ¬ 
να ναζιστικό κράτος, προκεχωρη- 
μένο φυλάκιο του ρωσοκινέζικου 
άξονα στον Ατλαντικό. Όμως η α¬ 
πόσχιση απέχει πολύ από τις δια¬ 
θέσεις των μαζών. Η ίδια η στάση 
του ισπανικού κράτους, με την πα¬ 
ροχή διευρυμένης αυτονομίας από 
το 1979, δε δικαιολογεί μια τέτοια 
επιδίωξη. Τον Απρίλη, το νεολαιί- 
στικο απόσπασμα Ζαρραί της Ε¬ 
ΤΑ, που εφαρμόζει τη λεγάμενη 
“πάλη στους δρόμους”, δηλ. τάγ¬ 
ματα εφόδου, ενώθηκε με το αντί¬ 
στοιχο γαλλικό “Γκαστεριάκ” για 
να σχηματίσουν το “Ηειίΐία”, τη 
σύγχρονη ΕΤΑ. Ο Αντόνιο Ελόρ- 
ζα, βάσκος καθηγητής πολιτικών 
επιστημών που έχει ασχοληθεί με 
την ιστορία της οργάνωσης ανα¬ 
φέρει: “Για να μην ομολογήσουν 
ότι μισούν την Ισπανία, λένε: “Η 
Ισπανία μας καταπιέζει”. Όμως 
είναι εθνικο-σοσιαλιστές, με την 


ιδέα μιας ενωμένης χώρας των Βά¬ 
σκων, όπως ο Χίτλερ ήθελε τη Με¬ 
γάλη Γερμανία. Επίσης ο Άιχμαν 
είχε βρει ένα ιδεολογικό άλλοθι, 
ποτέ δεν θα μπορούσε να πει ευ- 
πρεπώς: “Είμαι δολοφόνος”, καί¬ 
γοντας τους Εβραίους (Μοντ, 1-2/ 
10). Οι βάσκοι τρομοκράτες βλέ¬ 
πουν τους Ισπανούς με τον ίδιο τρό¬ 
πο που ο Χίτλερ έβλεπε τους Ε¬ 
βραίους. Η Βασκική χώρα που θέ¬ 
λουν να φτιάξουν θα εθνοκκαθα- 
ρίσει στην ουσία τους Ισπανούς α¬ 
φού θα πάψει να τους αναγνωρί¬ 
ζει σαν ισότιμους πολίτες αυτής 
της χώρας. Στο πρόγραμμά τους 
μάλιστα διευκρινίζουν πως οι Ι¬ 
σπανοί της Βασκΐας δεν θα α¬ 
πολαμβάνουν ούτε καν καθε¬ 
στώς μειονότητας αφού θα ψη¬ 
φίζουν στο ισπανικό προξενείο! 

Σ’ αντίθεση με την παλιά δημο¬ 
κρατική ΕΤΑ, η σημερινή έχει α¬ 
πομονωθεί απ’ το λαό. Τα μέλη της 
έχουν μειωμένη πολιτική αντίλη¬ 
ψη. Ένα τυπικό μέλος της ΕΤΑ 
είναι άνεργος νεολαίος δίχως μέλ¬ 
λον, με έφεση στη βία. “Κάτω από 
άλλες συνθήκες, θα μπορούσε να 
είναι εξίσου καλά, σπασιματίας 
των παρισινών προαστίων, σκίν- 
χεντ στη Βαρκελώνη, ή καταλή¬ 
ψιας στη Μαδρίτη”, λέει ο δικα¬ 
στής Ραμόν Ιριάρτε (στο ίδιο). Η 
οργάνωση έχει δολοφονήσει πάνω 
από 800 πολίτες μεταξύ των οποί¬ 
ων και παιδιά. Όποιος μπει στη 
σφηκοφωλιά είναι δύσκολο να 
βγει. Στα 1986 η Μαρία Ντολόρες 
Γκονζάλες Καταραίν “Γιόγες” δο¬ 
λοφονήθηκε μπροστά στα μάτια 
του τρίχρονου αγοριού της από 
πρώην συντρόφους της στην Ορ- 
ντίθια της Γκουιπούθκοου. “Το έ¬ 
γκλημα της: όχι ότι “μεταμελή¬ 


θηκε”, αλλά μόνο ότι πήρε απο¬ 
στάσεις από την ΕΤΑ για να επι¬ 
χειρήσει να ζήσει φυσιολογικά 
(στο ίδιο). 

Κατά τη δεκαετία του ’80 στην 
ηγεσία της οργάνωσης βρίσκονταν 
οι Φρανσίσκο Μουγίκα Γκαρμέ- 
ντια “Πακίτο” (που συνελήφθη και 
δικάστηκε πρόσφατα) και Χοσέ 
Λουίς Αλβάρες Σαντακρίστινα 
“Τζέλις”. Ο τελευταίος εφηύρε τη 
θεωρία της “κοινωνικοποίησης 
του πόνου” σύμφωνα με την οποία 
για να διεξάγεις έναν αγώνα θα 
πρέπει ολόκληρη η κοινωνία να υ¬ 
ποφέρει από τη δράση σου, ενώ σε 
περιόδους εσωτερικής διένεξης 
(δηλ. μέσα στην οργάνωση) επι¬ 
βάλλεται η έλλειψη ανεκτικότη¬ 
τας. 

Στα 1992 τα ηνία παίρνουν εγκέ¬ 
φαλοι σαν τον Ιννάκι Γκραθία Αρ- 
ρέγκι “Ινάκι ντε Ρεντέρια”. Η νέα 
ηγεσία συνεχίζει τις δολοφονικές 
επιθέσεις εναντίον ισπανικών και 
βασκικών στόχων. Για να αποφύ- 
γει τη διείσδυση της αστυνομίας 
καταργεί τα περισσότερα μετωπι¬ 
κά σχήματα της ΕΤΑ, εντείνοντας 
τη συνωμοτικότητα της. Όμως ο 
δικαστής Γκαρσόν κατάφερε να 
κάνει μεγάλη ζημιά στην οργάνω¬ 
ση αποκαλύπτοντας ξέπλυμα χρή¬ 
ματος από μέρους τους κυρίως σε 
χώρες της Λατινικής Αμερικής. Ε¬ 
πιπλέον, απαγορεύτηκε το περιο¬ 
δικό της “Εγκίν” γιατί δημοσιεύ¬ 
ει γράμματα για λογαριασμό της. 

Για να αποφύγει την καταστρο¬ 
φή, η ΕΤΑ έκανε εκεχειρία το Σε¬ 
πτέμβρη του ’98. Έτσι βρήκε την 
ευκαιρία να αναδιοργανωθεί και 
να ενισχυθεί στρατιωτικά. Τότε 
δημιουργήθηκε το ΕΚΙΝ που φι¬ 
λοξένησε την εξτρεμιστική πτέρυ¬ 


γα του ΚΑΣ (Κουρντιναδόρα Α- 
μπερτζάλε Σοσιαλίστα). Οι πρό¬ 
σφατες επιχειρήσεις της γαλλικής 
αστυνομίας μετά την άρση της ε¬ 
κεχειρίας εξάρθρωσαν την ηγεσί¬ 
α της οργάνωσης. Εκκαθάρισαν ό¬ 
μως και τα φιλικά προσκείμενα 
στην ανακωχή στελέχη. Έμειναν 
στην εξουσία οι εξτρεμιστές σαν 
τον Μικέλ Αλμπίσου “Άντζα” 
(ψευτο-κομμουνιστής θεωρητικός) 
ή την αδιάλλακτη Σολεδάδ Ιπαρ- 
ραγκίρρε “Ανμπότο”, υπεύθυνη για 
τις 13 τελευταίες δολοφονίες. Α- 
ναρριχήθηκε επιπλέον μια σειρά 
νέων στελεχών προερχόμενα από 
τα τάγματα εφόδου της ΕΤΑ. Για 
παράδειγμα ο Φρανθίσο Χαβιέ 
Γκαρθία Γκατζελού “Οίκιροΐβ” ο 
οποίος σχημάτισε “επιχειρησιακές 
ομάδες” αποτελούμενες από νόμι¬ 
μους (ανήλικους που δε φακελώ¬ 
νονται από την αστυνομία) και πα¬ 
ράνομους, ή ο Ασιέρ Ογιαρζαμπάλ 
“Μπάλζα”, υπεύθυνος για την έ¬ 
νταξη νεολαίων.Ο Αντόνιο Ελόρ- 
ζα εξηγεί: “Η μαρξιστική ή τριτο¬ 
κοσμική αμφίεση δε διήρκεσε πο¬ 
λύ. Αεν έμεινε παρά η συνοπτική 
και μανιχαϊστική ιδεολογία, γε- 
νημμένη στα τέλη του 19ου αιώνα, 
με αυτές τις ξενοφοβικές και ρα¬ 
τσιστικές τάσεις που εξυμνούν το 
καθαρό βάσκικο αίμα και τα πα¬ 
τροπαράδοτα δικαιώματά τους” 
(στο ίδιο). 

Οι φαιοκόκκινοι ναζιστές της Ε¬ 
ΤΑ κατάφεραν να γίνουν μισητοί 
σ’ όλη τη Ισπανία. 

Η θέση τους είναι στον νεοναζι- 
στικό άξονα και τελικά στη συ¬ 
ντριβή ύστερα από τα ποτάμια 
“κοινωνικοποιημένου πόνου” που 
θα ρεόσουν για χάρη τους στην Ι¬ 
σπανία. 


ΤΣΕΤΣΕΝΙΑ: Όλο και πιο σκληρά 
πλήγματα από την αντίσταση 


Ο ρωσικός κατοχικός στρατός δέχεται ολοένα 
και πιο ισχυρά πλήγματα από την τσετσένικη 
αντίσταση. Όπως δήλωσε ο αντιπρόεδρος της 
τσετσένικης κυβέρνησης, Αχμέντ Ζακάεφ, στο 
ειδησεογραφικό πρακτορείο “Τσέτσενπρες” (16-12): 
“έχει έρθει μια τέτοια στιγμή όπου η στρατιωτική 
πρωτοβουλία έχει περάσει ολοκληρωτικά στις 
τσετσένικες Ένοπλες Αυνάμε ις... Η πρόσφατη, άνευ 
προηγουμένου με όρους βαρβαρότητας, στρατιωτική 
επιχείρηση της Ρωσικής Ομοσπονδίας ενάντια στο 
Τσετσένικο Κράτος έχει καταλήξει, ακριβώς όπως 
προβλέφθηκε από στρατιωτικούς ειδικούς πολλών 
χωρών του κόσμου, σε πλήρη αποτυχία”. 

Οι χιτλερικοί κατακτητές εντείνουν την καταδυνάστευση 
του πληθυσμού και σκαρφίζονται κάθε λογής προβοκάτσιες 
για να παρατείνουν απεγνωσμένα την παραμονή τους στη 
μικρή, ανυπότακτη χώρα. Τουλάχιστον μια φορά τη βδομάδα 
λεηλατούν τα παζάρια αρκετών χωριών ενώ πρόσφατα λή¬ 
στεψαν την κεντρική αγορά του Τζοχάρ (Γκρόζνι) όπως και 
άλλων πόλεων. Κατά τη διάρκεια μεγάλης κλίμακας επιχεί¬ 
ρησης αντιποίνων στο Τσατσάν-Γιούρτ συνελήφθησαν 35 άτο¬ 
μα ηλικίας 15-35 χρόνων και στη συνέχεια μεταφέρθηκαν σε 
άγνωστη κατεύθυνση. Σε μια εισβολή στο πανεπιστήμιο του 


Τζοχάρ δολοφονήθηκαν 6 φοιτήτριες κι άλλοι 10 φοιτητές 
τραυματίστηκαν. Στον οικισμό Χαττούνι, οι Ρώσοι βασάνι¬ 
σαν μέχρι λιποθυμίας τον 70χρονο πολίτη Γκ. Τουντούεφ 
για να ομολογήσει τη συμπάθειά του για την αντίσταση 
προκαλώντας του πολλαπλές κακώσεις. Σε φυλάκιο του 
Ουρούς-Μαρτάν ρώσοι στρατιώτες σκότωσαν 2 πολίτες λέ¬ 
γοντας πως πρόκειται για αντίποινα. “Τέτοιες μεθοδευμέ¬ 
νες επιθέσεις στην Τσετσενία έχουν γίνει καθημερινές... 
Εκτέλεση πολιτών στο χωριό Εγκισμπατόι, τρομοκρατική 
ενέργεια στο Αλχάν-Γιουρτ, με πάνω από 20 θύματα - αυ¬ 
τά είναι ένα μικρό δείγμα από την πλήρη λίστα των στρα¬ 
τιωτικών εγκλημάτων των ρώσων φασιστών στην Τσε¬ 
τσενία μόνο την περασμένη βδομάδα” 

ί ινλνιν.υΙΐρσΙιβηρονΡΓηωβηΙ.υοιτί · 22-12). 

Την ίδια στιγμή, οι Ρώσοι συνεχίζουν το βομβαρδισμό με 
ρουκέτες και βόμβες της ορεινής νοτιοανατολικής χώρας 
δολοφονώντας αθώους πολίτες. Αρκετοί απ’ αυτούς σκο¬ 
τώθηκαν την ώρα που μάζευαν ξύλα για το χειμώνα. Πόσο 
υποκριτές είναι οι άνθρωποι της Ρωσίας όταν φωνάζουν 
ενάντια στους ΝΑΤΟικούς βομβαρδισμούς οι οποίοι τουλά¬ 
χιστον σκόπευαν καθορισμένους στρατιωτικούς στόχους ε¬ 
νώ οι ρώσικοι στόχο έχουν την εξόντωση του ίδιου του 
τσετσένικου λαού! 

Οι Ρώσοι νεοναζί, προκειμένου να βγουν απ’ το αδιέξοδο 
στο οποίο έχουν περιέλθει, σχεδιάζουν, σύμφωνα με δηλώ¬ 


σεις του στρατηγού Κβασνίν, τη μόνιμη εγκατάσταση φρου¬ 
ρών σε 203 πόλεις και χωριά της χώρας. Η ανατίναξη του 
αυτοκινήτου στο Αλχάν-Γιουρτ αποτελεί τμήμα αυτού του 
σχεδίου. Αμέσως μετά τη δολοφονική ανατίναξη κατηγό¬ 
ρησαν τους Τσετσένους ενώ δημιούργησαν μια “έκκληση 
του τοπικού πληθυσμού” για την προστασία του. Έτσι σύ¬ 
ντομα εγκατέστησαν τοπική στρατιωτική φρουρά. Αλλά οι 
προβοκάτσιες και τα τερατώδη ψέματα των Ρώσων δε στα¬ 
ματούν εκεί. Αφού παρουσίασαν τους Τσετσένους πατριώ¬ 
τες σα δράστες αεροπειρατίας στο Νταγκεστάν, αφού τους 
κατηγόρησαν ότι βοηθιόνται από ξένους μισθοφόρους, διέ- 
σπειραν ειδήσεις του τύπου “ο Μασχάντοφ τραυματίστη¬ 
κε” ή ότι οι Τσετσένοι διέπραξαν απαγωγή στο έδαφος της 
Γεωργίας. Όμως σ’ όλες τις περιπτώσεις διαψεύστηκαν 
είτε από την κυβέρνηση της ηρωικής χώρας είτε από εκεί¬ 
νη της Γεωργίας. 

Η αντίσταση στους Χίτλερ γιγαντώνεται σημειώνοντας 
σοβαρές επιτυχίες. Ο Α. Ζακάεφ μας πληροφορεί: “Οι τα¬ 
κτικές του ανταρτοπολέμου ενάντια στο ρώσικο κατοχικό 
στρατό δικαιώθηκαν εντελώς. Διεξάγοντας επιθέσεις, φυ¬ 
τεύοντας νάρκες στις πορείες των ρώσικων στρατιωτικών 
γραμμών, οι Τσετσένοι μαχητές με τις λιγότερες απώλειες 
εξοντώνουν καθημερινά εκατοντάδες ρώσων επιθετιστών, 

συνέχεια στη σελ. 10 







